
Sfântul Petru, episcopul Sevastiei (4387) (9 ianuarie) 
şi Sfântul Grigorie, episcopul Nissei (4395) 10 ianuarie) - fraţii 
Sfântului Vasile cel mare 


Zu ei 


Sfântul Petru, viitorul episcop al Sevastiei era unul din cei 10 fraţi, dintre care trei 
vor fi episcopi: Vasile, Petru de Sevasta, Grigorie de Nyssa; cinci vor fi monahi: 
cei trei dinainte, plus Naucratios şi Macrina cea tânără; vor fi şase sfinţi în familia 
mare: Sfânta Macrina cea bătrână, Sfânta Emilia (mama lui), Sfântul Vasile, Sfân- 
tul Grigorie de Nyssa, Sfântul Petru şi Sfânta Macrina cea tânără. În anul 381 a 
participat la Sinodul al II-lea Ecumenic din Constantinopol. Sfântul Grigorie, 
episcopul Nissei a fost unul dintre stâlpii Ortodoxiei la Sinodul al II-lea Ecumenic, 
împăratul Teodosie remarcând calitatea deosebită a prestaţiei sale teologice şi reto- 
rice. Este cel mai mare cugetător mistic creştin al sec. IV. 

Sfântul Petru, episcopul Sevastiei (9 ianuarie) 


Sfântul Petru a fost cel mai mic copil din familia retorului Vasile, originar din 
provincia Pont. 


Mama Sfântului Petru, Emilia, era din Cezarea Capadociei. Viitorul episcop al 
Sevastiei era unul din cei 10 fraţi, dintre care trei vor fi episcopi: Vasile, Petru de 


XP PP PP IP IP 3 3 II II II II E E E E XX 
Xp E PP IP IP IP 3 E II II II II E E E E E XX 


Ar Dr Dr dr dr De Dr dr dr Dr De dr dr dr Dr dr dr De de dr dr Ar A A 


Die De de De Ar de De De De de De dr Dr de De De dr De Ar Dr de de de dr drd 


Sevasta, Grigorie de Nyssa; cinci vor fi monahi: cei trei dinainte, plus Naucratios şi 
Macrina cea tânără; vor fi şase sfinți în familia mare: Sfânta Macrina cea bătrână, 
Sfânta Emilia (mama lui), Sfântul Vasile, Sfântul Grigorie de Nyssa, Sfântul Petru 
şi Sfânta Macrina cea tânără. 


Bunica Macrina a crescut pe copii în duh creştin, împreună cu mama lor, Emilia şi 
sora lor, Macrina cea tânără. 


Sfântul Petru a intrat în obştea mănăstirii fratelui său Vasile şi i-a urmat ca egumen 
în anul 362. În anul 380 a fost ales episcop al Sevastiei în locul lui Eustaţie. 


În anul 381 a participat la Sinodul al II-lea Ecumenic din Constantinopol. 


A trecut la cele veşnice în anul 387. 

Sfântul Petru şi fratele său, Vasile 


Odată Petru, episcopul Sevastiei, fratele sfântului, a fost defăimat că trăieşte cu 
femeia sa, pe care mai înainte de episcopie o lăsase, că nu se cade episcopului să 
fie cu femeie. 


Iar Vasile, auzind, a zis: Bine că mi-aţi spus aceasta, că iată voi merge eu cu voi 


Apropiindu-se sfântul de cetatea Sevastiei, Petru a ştiut cu duhul de venirea feri- 
citului; pentru că era şi Petru plin de Duhul lui Dumnezeu, şi locuia cu femeia sa 
cum locuieşte un frate cu sora sa, în curăţie. Deci, a ieşit din cetate în întâmpinarea 
lui Vasile, ca la opt stadii şi, văzând pe fericitul mergând cu mulţi, a zâmbit şi a 
spus: "Ca la un tâlhar ai venit la mine, stăpâne şi frate". Apoi, dându-şi sărutare 
unul altuia întru Domnul, au intrat în cetate şi rugându-se la biserica Sfinţilor 
patruzeci de mucenici, au mers în episcopie. Apoi văzând Vasile pe cumnata sa, i-a 
zis: 


lar ea a zis către dânsul: "Bucură-te şi tu, prea cinstite părinte, căci multă vreme am 
dorit, ca să sărut picioarele tale cele cinstite”. 


Apoi a zis Vasile lui Petru: 


Iar Petru a zis: "Pe toate câte vei porunci, le voi face”. 

Făcându-se noapte, iar Petru odihnindu-se în biserică cu doamna sa, era acolo şi 
Sfântul Vasile cu cinci bărbaţi drepţi şi le-a zis lor: 


Iar ei au zis: "Vedem pe îngerii lui Dumnezeu, adumbrindu-i şi ungând cu aroma- 
te patul lor cel neprihănit". 


Vasile a zis: "Tăceţi acum, nimănui să nu spuneți ce-aţi văzut. " 


A doua zi, Vasile a poruncit ca să se adune poporul, şi, înaintea tuturor, să se aducă 
un vas de fier, plin de cărbuni foarte aprinşi, apoi a zis: 


Ea întinzând-o, sfântul a zis către cei ce ţineau cărbunii: "Puneţi în rochia ei căr- 
bunii cei aprinşi”. Şi i-au pus; apoi a zis către dânsa: 

Și a poruncit iarăşi ca să mai aducă alţi cărbuni 
aprinşi. Apoi a zis către fratele său: EI l-a întins. 
După aceea a zis către slujitori: Ținând ei 
multă vreme cărbunii cei aprinşi în hainele lor şi rămânând nevătămaţi, s-a 
înspăimântat poporul, văzând aceasta, şi zicea: "Domnul păzeşte pe cuvioşii săi şi 
îi va ferici pe pământ". 


Când Petru şi soția sa au aruncat cărbunii pe pământ, nu era într-înşii miros de fum, 
pentru că nu li s-au ars hainele lor. Apoi Vasile a poruncit celor cinci bărbaţi drepți 
să spună înaintea tuturor ceea ce au văzut. Şi au spus poporului cum au văzut pe 
îngerii lui Dumnezeu în biserică, adumbrind pe fericitul Petru şi pe sora lui şi 
ungând cu aromate neprihănitul lor pat. Atunci toți au prea mărit pe Dumnezeu, 
care curăţeşte pe plăcuţii Săi de clevetirile omeneşti cele nedrepte. 


(Extras din Vieţile Sfinţilor - Viaţa celui între Sfinţi părintelui nostru Vasile cel 
mare, arhiepiscopul Cezareei Capadociei) 

Iulian Dumitraşcu - Calendar Ortodox - Sfântul mucenic Polieuct; Sfântul 
cuvios Evstratie; Sfântul ierarh Petru, episcopul Sevastiei 


Sfântul mucenic Polieuct (255/259) - era originar din Meletina (Armenia). Sfântul 
Polieuct a trăit în secolul al III-lea, în timpul împăraților Deciu şi Valerian, fiind 
ostaş. 


Când s-a declanşat o persecuție împotriva creştinilor, Felix, socrul lui Polieuct, 
care avea împuternicire de la împărat să persecute pe creştini, a încercat să-l 
convingă pe ginerele său să renunţe la credinţa creştină. 


Dar nici Felix şi nici Paulina, soția lui Polieuct, nu l-au putut convinge. Sfântul 
Polieuct a primit moarte martirică prin decapitare din porunca lui Felix. 


46 2 ie 
Sfântul cuvios Evstratie (846) - s-a născut în părțile Tarsului Ciliciei din părinți 
bine credincioşi şi înstăriți, pe nume Gheorghe şi Megeti. La 20 de ani a intrat în 
monahism la Mănăstirea Avgar din Bitinia, Asia Mică. În această mănăstire se 
osteneau şi unchii săi, Grigorie, care era egumen al mănăstirii şi Vasile. 


După trecerea la Domnul a lui Grigorie, Sfântul Evstratie a fost ales stareţ în locul 
unchiului său. În timpul persecuției împăratului Leon Armeanul (813-820) 
împotriva celor ce cinsteau sfintele icoane, mănăstirea a fost pustiită, călugării 
refugiindu-se în munţi. 

După încetarea persecuției, Sfântul Evstratie s-a întors, împreună cu ceilalți 
monahi, şi au restaurat mănăstirea. 


Sfântul cuvios Evstratie a trecut la cele veşnice la vârsta de 95 de ani. 


Ro e 


Sfântul Petru, episcopul Sevastiei ($387) - Sfântul Petru a fost cel mai mic copil 
din familia retorului Vasile, originar din provincia Pont. 


Mama Sfântului Petru, Emilia, era din Cezarea Capadociei. Viitorul episcop al 
Sevastiei era unul din cei 10 fraţi, dintre care trei vor fi episcopi: Vasile, Petru de 
Sevasta, Grigorie de Nyssa; cinci vor fi monahi: cei trei dinainte, plus Naucratios şi 
Macrina cea tânără; vor fi şase sfinți în familia mare: Sfânta Macrina cea bătrână, 
Sfânta Emilia (mama lui), Sfântul Vasile, Sfântul Grigorie de Nyssa, Sfântul Petru 
şi Sfânta Macrina cea tânără. 


Bunica Macrina a crescut pe copii în duh creştin, împreună cu mama lor, Emilia şi 
sora lor, Macrina cea tânără. 


Sfântul Petru a intrat în obştea mănăstirii fratelui său Vasile şi i-a urmat ca egumen 
în anul 362. 


În anul 380 a fost ales episcop al Sevastiei în locul lui Eustaţie. 


În anul 381 a participat la Sinodul al II-lea Ecumenic din Constantinopol. 

A trecut la cele veşnice în anul 387. 

Sfântul Grigorie, episcopul de Nyssa (10 ianuarie) 


CRICORI 


DE MISS 


Sfântul Grigorie este cel mai mare cugetător mistic creştin al sec. IV. Sfântul 
Grigorie s-a născut în anul 335. Tatăl, pe nume Vasile, era originar din provincia 
Pont, iar mama Sfântului Grigorie, Emilia, era din Cezarea Capadociei. Sfântul 
Grigorie de Nyssa era unul din cei 10 fraţi, dintre care trei vor fi episcopi: Vasile, 
Petru de Sevasta, Grigorie; cinci vor fi monahi: cei trei dinainte, plus Naucratios şi 
Macrina cea tânără; vor fi şase sfinți în familia mare: Sfânta Macrina cea bătrână, 
Sfânta Emilia (mama lui), Sfântul Vasile, Sfântul Grigorie de Nyssa, Sfântul Petru 
şi Sfânta Macrina cea tânără. Bunica Macrina a crescut pe copii în duh creştin, 
împreună cu mama lor, Emilia şi sora lor, Macrina cea tânără.A studiat în Cezareea 
Capadociei. A fost căsătorit cu Theosebeia şi se pare că a avut un băiat. Sfântul 
Grigorie va fi hirotonit în anul 371/372, episcop de Nyssa, oraş mic la o distanţă de 

circa 80 de kilometri de Cezareea. Sfântul Grigorie a avut necazuri din partea 
arienilor, care în anul 375/376, îi înscenează un proces de ordin economic, în urma 
căruia episcopul Grigorie este trimis în exil, de unde se va întoarce în scaunul 
episcopal după trei ani, în urma unui decret imperial de grațiere. A fost unul dintre 
stâlpii Ortodoxiei la Sinodul al II-lea Ecumenic, împăratul Teodosie remarcând 
calitatea deosebită a prestaţiei sale teologice şi retorice. El este cel care a rostit 
cuvântările la moartea împărătesei Flacilla şi a prinţesei Pulheria. A trecut la cele 
veşnice în anul 395. 

În această lună (ianuarie), ziua a zecea - Cel dintru Sfinţi părintele nostru 
Grigorie de Nisa (Minei) 


La Vecernie 


La Doamne strigat-am..., Stihirile pe 6. 
Stihirile ierarhului, glas 5: 
Podobie: Cuvioase părinte... 


Cuvioase părinte, prea sfințite Grigorie, condeiul cel plin de glasul Mângâietorului 
şi limba cea prea aleasă a bunei credinţe. Luminătorul cel cu multe lumini, din 
dumnezeiasca strălucire. Propovăduitorul adevărului, temeiul cuvântări de Dum- 
nezeu. Izvorul dogmelor celor înalte, râul învățăturilor celor curgătoare de miere. 
Alăută cu viers dumnezeiesc, a cântărilor celor de Dumnezeu scrise, care îndul- 
ceşte cugetele credincioşilor. Lui Hristos te roagă, pe Hristos pleacă, prea înțelepte, 
pe Cel ce în râurile Iordanului, din nou a zidit lumea, să mântuiască sufletele noa- 
stre. 


Cuvioase părinte, prea cinstite Grigorie, securea care taie năpădirile ereticilor, 
sabia cea cu două ascuţişuri a Mângâietorului, cuțitul care taie seminţiile cele necu- 
rate, focul care arde eresurile cele uscăcioase, şi lopata cea cu adevărat plu- 
gărească, care bine osebeşte greutatea şi uşurimea dogmelor şi cumpănă a iscu- 
sinţei, care pe toţi îi îndreptează către căile mântuirii. Lui Hristos te roagă, pe 

Hristos îmblânzeşte, prea înțelepte, pe Cel ce în râurile Iordanului, a zidit lumea 
din nou, ca să mântuiască neamul nostru. 


Cuvioase părinte Grigorie prea fericite! Gura care izvorăşte glasurile cele fericite, 
scoţându-le din cele nesfârşite dumnezeieşti izvoare ale mântuirii, şi care spune 
tuturor cuvinte de rugăciune, dreptarul care îndreptează către bunătate, cel ce eşti 
prea luminat cu vedenii dumnezeieşti, luminându-te de strălucirea Treimii, celei 
nezidite, căreia şi nebiruit ajutor te-a făcut. Pe Hristos roagă-L, pe Hristos îmblân- 
zeşte-L, cuvioase, pe Cela ce în râurile Iordanului a zidit lumea din nou, ca să mân- 
tuiască neamul nostru. 


Slavă..., a sfântului, glas 4 


Cuvântul înţelepciunii tale, înfrumuseţându-l cu bunătate neapropiată, te-ai făcut 
prea frumos spre amândouă părțile, Grigorie al Nisenilor prin glasul tău cel grăitor 
de Dumnezeu, împodobind şi veselind norodul cu înţelegere şi învățând prea înţe- 
lepţeşte o Dumnezeire a Treimii. Drept aceea cu dogme drept credincioase biruind 
eresurile cele străine, ai ridicat biruinţa credinţei în toată lumea. Deci stând înain- 
tea lui Hristos cu slujitorii cei fără de materie, cere sufletelor noastre pace şi mare 
milă. 
Şi acum..., a praznicului asemenea, a lui Cozma monahul 
Cutremuratu-s-a mâna Botezătorului, când s-a atins de prea curat creştetul Tău. 
Întorsu-s-a râul Iordanului înapoi, neîndrăznind a sluji ie; că cela ce s-a sfiit de 
Isus al lui Navi, cum nu avea a se teme de Făcătorul său? Dar toată rânduiala o ai 
plinit Mântuitorul nostru, ca să mântuieşti lumea cu arătarea Ta, unule lubitorule 
de oameni. 

La Stihoavnă 


Stihirile, glas 2: 


Podobia: Casa Eufratului, cetate sfântă, a proorocilor mărire; împodobeşte-ţi casa, 
întru care Cel Dumnezeiesc se naşte. 


Cântare nouă de cuviinţă să cânte toată zidirea, lui Hristos carele S-a născut din 
Fecioară şi S-a botezat astăzi în lordan. 


Stih: Marea a văzut şi a fugit, lordanul s-a întors înapoi. 

Trâmbiţa cea proorocească, Mergătorul înainte să strige, roduri de fapte alese faceţi 
Domnului, celui ce S-a botezat în râuri. 


Stih: Ce-ţi este ţie Mare că ai fugit, şi tu lordane că te-ai întors înapoi. 


Luminând de la înălțime Dumnezeiescul Duh cel de o Fiinţă şi în chip de porumb, 
văzându-Se negrăit, acum alerga către Hristos. 


Slavă..., a ierarhului, glas 4 


Viaţă dumnezeiască săvârşind, ai luminat fapta prin vedenia ştiinţei, Grigorie des- 
coperitorule de cele dumnezeieşti. Că iubind înţelepciunea cu dragoste dumne- 
zeiască, din gura Duhului ai luat dar bogat. Şi ca fagurul de miere picând dulceaţa 
cuvintelor tale, pururea veseleşti cu înţelegeri dumnezeieşti Biserica lui Dumnezeu. 
Pentru aceasta petrecând în ceruri ca un ierarh, roagă-te neîncetat pentru noi cei ce 
săvârşim pomenirea ta. 


Şi acum..., a praznicului asemenea 

Pe Tine, Cela ce cu Duhul şi cu foc, curăţeşti păcatul lumii, văzându-Te Boteză- 
torul venind către dânsul, spăimântându-se şi tremurând a strigat, grăind: Nu cutez 
a mă atinge de creştetul Tău cel prea curat. Tu mă sfinţeşte Stăpâne cu dumne- 
zeiască arătarea Ta, unule lubitorule de oameni. 

Troparul, glas 4: Dumnezeul părinților noştri, care faci pururea cu noi după 
blândețile Tale, nu depărta mila Ta de la noi; ci pentru rugăciunile lor, în pace 
îndreptează viaţa noastră. 

Slavă..., Și acum..., al praznicului 


La Utrenie 


La Dumnezeu este Domnul..., Troparul praznicului de 2 ori. Slavă..., al sfinților, Şi 
acum..., iarăşi al praznicului. 


După întâia Catismă, Sedealna glas 3: 
Podobie: Fecioara astăzi, pe Cel mai presus de fiinţă naşte şi pământul peştera Ce- 


lui Neapropiat aduce. Ingerii cu păstorii slavoslovesc şi magii cu Steaua călătoresc. 
Că pentru noi s-a născut Prunc Tânăr, Dumnezeu, cel mai înainte de veci. 

Stăpânul astăzi a venit în lordan şi S-a botezat în ape, de dumnezeiescul înainte 
Mergător; iar de sus Tatăl Il mărturisea: Acesta este Fiul Meu cel iubit, şi Duhul s- 
a arătat spre EI în chip străin de porumb. 


Slavă..., Și acum..., iar aceasta 
După a doua Catismă, Sedealna glas 4: 
Podobie: Spăimântatu-s-a Iosif, lucru mai presus de fire văzând şi în minte a avut 
ploaia cea de pe lână, la zămislirea ta cea fără de sămânță, de Dumnezeu Năs- 
cătoare, rugul cel nears în foc, toiagul lui Aaron ce a odrăslit şi mărturisind logod- 
nicul şi ocrotitorul tău preoților, a grăit: Fecioara naşte şi după naştere rămâne 
iarăşi fecioară. 
Vremea este a arătării lui Dumnezeu, Hristos ni S-a arătat nouă în râul lordanului. 
Veniţi credincioşii să scoatem apă de iertarea păcatelor noastre, că Hristos a venit 
cu trup, căutând oaia cea prinsă de fiară, şi aflând-o iarăşi a băgat-o în Rai ca un 
Milostiv, Hristos S-a arătat la Iordan şi lumea a luminat. 
Slavă..., Și acum..., iarăşi aceasta 
Canoanele al praznicului cel dintâi cu Irmosul pe 6 şi ale sfinţilor, doua pe 8. 
Canonul Sfântului Grigorie 

facere a lui loan monahul 
Cântarea 1-a, glas 5 
Irmos: Pe cal şi pe călăreț în Marea Roşie i-a surpat Hristos, cel ce a sfărâmat 
războaiele cu braţ puternic şi pe Israel l-a izbăvit, pe cel ce cânta cântarea de 
biruinţă. 
Fiind Tu adâncimea înţelepciunii şi bogăţia cunoştinţei, şi izvor fiind al însăşi 
bunătăţii, dă-mi mie Hristoase putere să laud cu cântări pe Grigorie, pe luminătorul 


măritei Tale Biserici. 


Părinte Grigorie, podoaba învăţătorilor, primeşte lauda cea săracă, care se aduce 
prin dragoste pomenirii tale, întru care îmblânzeşte-ne nouă pe Hristos. 

Cu cuvânt îndestulat şi înţelept învăţătorule de cele sfinte ai învăţat cinstita 
Biserică, a teologhisi o Unime în trei numere, şi Treimea de un Scaun şi de o 
cinste, Grigorie. 


A Născătoarei 


Numai credinţa să fie povăţuitoare, iară nu dovada minunilor tale celor mai presus 
de gând, Născătoare de Dumnezeu Fecioară. Că ai născut pe Dumnezeu Cuvântul, 
pe Cel necuprins cu gândul, îmbrăcat cu omenirea. 


Cântarea a 3-a 


Irmos: Cel ce cu porunca Ta ai înfipt pământul pe nimic şi ai ridicat nereţinut pe 
cel îngreunat, întăreşte Biserica Ta, Hristoase, pe piatra cea neclintită a poruncilor 
Tale, Unule, Bunule şi lubitorule de oameni. 


Săltările trupului le-ai supus gândului care este stăpân, iar gândul l-ai supus Împă- 
ratului tuturor. Drept aceea bine săvârşind călătoria poruncilor, tu te-ai făcut pre- 
cum se cade sălăşluire Treimii, Grigorie. 


La faptă ai adus privirea ştiinţei părinte, pentru aceea Hristos a dat în mâna ta con- 
ducerea Bisericii, care fără prihană o ai condus, ca un ales tăinuitor, Grigorie prea 
fericite. 


Suindu-te către muntele bunătăților Grigorie, şi punând în inima ta suişurile, te-ai 
ridicat de la pământ cu alergare neîncetată, către vieţuirea cea cerească, mai înain- 
tea ieşirii tale din trup. 

A Născătoarei 

Tu fără împreunare şi fără de durere de Maică, te-ai făcut Maică lui Dumnezeu, 
Celui ce a strălucit din Tatăl cel nemuritor. Pentru aceasta te propovăduim cu 
dreaptă credință Născătoare de Dumnezeu, că ai născut pe Cuvântul întrupat. 


Condacul şi Icosul praznicului. 


Condacul: Arătatu-te-ai astăzi lumii, şi lumina Ta, Doamne, s-a însemnat peste 
noi, care cu cunoştinţă Te lăudăm. Venit-ai şi Te-ai arătat Lumina cea neapropiată. 

Icos: Galileii neamurilor, laturii Zabulonului, şi pământului Neftalimului, precum 
a zis proorocul, lumină mare a strălucit Hristos. Celor întunecaţi rază luminoasă S- 
a arătat, care în Betleem a răsărit, şi mai vârtos din Maria Domnul în toată lumea 
şi-a răspândit razele, Soarele dreptăţii. Pentru aceasta cei din Adam goi, veniţi toți 
să ne îmbrăcăm într-însul, ca să ne încălzim, că acoperă pe cei goi, şi luminează pe 
cei întunecaţi. Venit-ai şi Te-ai arătat Lumina cea neapropiată. 


Condacul ierarhului, glas 2: 
Podobie: Pe cea întru rugăciuni... 


Dumnezeiescul ierarh al Bisericii şi al înţelepciunii, cinstitul scriitorul de cântări al 
Nisei, mintea cea deşteptată Grigorie, cu îngerii dănțuind şi desfătându-se întru 
dumnezeiasca lumină, se roagă neîncetat pentru noi toţi. 


Icos: Strălucire minunată ai strălucit în lume mai mult decât soarele, Cuvinte, şi cu 
razele luminii ai luminat Mântuitorule toate, Tu în apele Iordanului ca un om a Te 
boteza binevoind, ca să speli a mea întinăciune, împreună şi spurcăciunea gre- 
şelilor celor multe, dându-mi mie dar ca să laud, pe înțeleptul ierarh şi tăinuitorul 
Tău. Că mijlocitor pe acesta aduc Ţie; şi rugându-l strig pururea, ca să se roage 
neîncetat pentru noi toţi. 


Sedealna, glas 3: 

Podobie: Pentru mărturisirea... 

Dumnezeiască lumină câştigând, şi cu viaţă fără materie nevoindu-te, cu nume ase- 
menea sfinţeniei te-ai împodobit; că învățând dogmele cele mai presus de fire, ai 
întărit lumea cu dreaptă credinţă, părinte cuvioase; roagă pe Hristos Dumnezeu, să 
ne dăruiască nouă mare milă. 

Slavă..., Și acum..., a praznicului asemenea 

lisus născându-Se din Fecioara Maria şi în lordan botezându-Se de la loan, Duhul 
s-a pogorât peste Dânsul văzut în chip de porumb. Pentru aceasta proorocul, cu 
îngerii au zis strigând: Slavă venirii Tale Hristoase. Slavă Impărăției Tale. Slavă 


rânduielii Tale, unule lubitorule de oameni. 


Cântarea a 4-a 

Irmos: Dumnezeiasca Ta iconomie Hristoase, cunoscând-o de mai înainte proo- 
rocul Naum, cu frică a strigat către Tine: venit-ai spre mântuirea poporului Tău, ca 
să mântuieşti pe unşii Tăi. 


Ca un stâlp cu totul luminat te-ai arătat, cu viaţa şi cu cuvântul fiind aprins de 
râvna cea fierbinte a Ortodoxiei, Grigorie povăţuind pe Israil cel nou. 


Primind darul Duhului, ai osebit îmbrăcămintea cea proastă, a scripturii legii, şi 
frumuseţea cea ascunsă a înțelegerilor, nouă ai descoperit-o. 


Rugăciunea cea dată de Dumnezeu, care a ieşit din dumnezeiasca gură pe scurt, o 
ai lărgit la Biserică, Grigorie, ca un tăinuitor de cele dumnezeieşti. 


A Născătoarei 


Fără împreunare ai zămislit în pântece nestricat, şi fără dureri ai născut. Şi după 
naştere Fecioară te-ai păzit, născând pe Dumnezeu cu trup. 


Cântarea a 5-a 


Irmos: Cel ce Te îmbraci cu lumina ca şi cu o haină, la Tine alerg şi către Tine 
strig: luminează sufletul meu cel întunecat, Hristoase, ca un Milostiv. 


Tu ca focul ai ars împleticirile cuvintelor celor spinoase ale eresurilor. lar minţile 
credincioşilor le-ai luminat fericite, învăţătorule de taine, Grigorie. 


Tu ai înfruntat neasemănarea lui Eunomie, şi cuvintele lui cele meşteşugite cu 
tărie, şi laţurile curselor cele tari le-ai stricat ca pe nişte ţesături de păianjen. 


Infruntat-ai prea alesule pe Macedonie cel fără Dumnezeu, care hulea fără temere 
pe Dumnezeiescul Duh, ca unul ce nu avea împărtăşire cu Dânsul, Grigorie. 


A Născătoarei 
Tu născându-ne fără sămânță nouă dreptate, şi mântuire pe Hristos, ai lăsat fără de 


blestem firea strămoşului Născătoare de Dumnezeu. 


Cântarea a 6-a 

Irmos: Linişteşte, Stăpâne Hristoase... 


Avându-ţi cugetul smerit şi către toţi blând, te-ai arătat războinic, Grigorie, către 
cei ce se nevoiau să micşoreze slava lui Hristos. 


Despărțirea Treimii cea străină şi semeaţă a lui Arie, tu desăvârşit o ai surpat cu 
înţelepciunea ta, şi cu cuvântul îndestulat Grigorie. 


Unimea Treimii fără învăţătură socotind amestecare Sabelie luptătorul de Dumne- 
zeu, s-a ruşinat prin tine Grigorie întru-tot fericite. 


A Născătoarei 


Fecioara a născut şi născând a rămas curată, purtând în mâini cu adevărat ca o Mai- 
că Fecioară, pe Cela ce toate le poartă. 


Condacul Sfântului Grigorie, glas 1: 
Podobie: Ceata îngerească... 


Cu ochiul sufletului priveghind ierarhe, deşteptat păstor te-ai arătat lumii, şi cu 
toiagul înţelepciunii tale prea fericite cuvioase, pe toţi necredincioşii i-ai gonit, ca 
pe nişte lupi. Nevătămată păzindu-ţi turma prea înțelepte, Grigorie. 


Icos: Pentru lene eu ticălosul am căzut şi spre moarte am adormit, ci ca un păstor 
deşteptat scoală-mă părinte, patimile mele cele ce rău mă muncesc pe mine le ador- 
mi, ca sculându-mă să laud curat mutarea ta cea purtătoare de lumină, care a pro- 
slăvit-o Stăpânul lumii după vrednicie, şi pe tine ca pe o slugă credincioasă, ca pe 
un învăţător prea înţelept, ca pe un prieten şi tăinuitor, şi ca pe un ispravnic al 
dogmelor Sale, a căror ungere nespurcată bine ai păzit-o, prea înțelepte Grigorie. 


Sinaxar 


In această lună, în ziua a zecea, pomenirea celui dintru sfinţi părintelui nostru 
Grigorie de Nisa, episcopul. 


Stih: Musa Grigorie, al căruia tron este Nisa, 
Nu în pieire, ci în Eden îşi are locuinţa. 

În a zecea a aceleaşi zi, 

Grigorie al Nisei din viaţă se sfârşi. 

Acesta a fost frate marelui Vasilie, luminat şi lăudat întru ştiinţa înţelepciunii şi 
râvnitor credinţei ortodoxe, de aceea a şi fost păstor Bisericii lui Hristos. 


Și mergând împreună cu cei ce mergeau la Constantinopol la al doilea Sinod şi 
stând împotriva eresurilor celor păgâne, s-a aflat nevoitor biruind pe cei potrivnici 
cu puterea cuvintelor sale, şi cu dovedirile Sfintei Scripturi. Că răzbătând toată 
ştiinţa cuvintelor şi strălucind şi în bunătăţi, a luat biruinţele. 


ŞI ajungând la bune bătrâneţe, a adormit şi s-a dus către Domnul. 


Insă şi la statul trupului şi la toate era asemenea fratelui său Vasilie, afară din că- 
runţeala ce avea, căci era puţinel mai vesel. 


Tot în această zi, pomenirea prea cuviosului părintelui nostru Dometian, 
episcopul Meletinei, 


Stih: Dometian s-a izbăvit de stricăciune, 
Dacă se cuvine vieţii acest nume. 


Acesta era pe vremea împărăției lui Iustin cel mic. Fecior din părinţi bine cre- 
dincioşi şi bogaţi, anume Teodor şi Evdochia. Deci procopsind la învăţătură şi la 
ştiinţa înţelepciunii celei de afară şi a Sfintelor Scripturi, şi însurându-se şi după 
aceea îndată murindu-i femeia, întorcându-şi toată nevoinţa către dumnezeiasca 
filozofie, s-a făcut arhiereu şi păstor sfintei biserici din Meletina, fiind de treizeci 
de ani. Împreunând şi politiceasca înţelepciune cu viaţa cea sihăstrească, n-a fost 
numai pricina mântuirii celor supuşi ai săi, ci a toată limba. 


Trimiţând împăratul de-l lua de multe ori, şi întărind cu dânsul împărăţia Perşilor 
lui Hosroiu, când s-a ridicat Varam asupra lui, de l-a scos din domnie, când l-a 
făcut a da şi bir grecilor. De aceea făcându-se prieten cu Mavrichie împăratul 
grecilor şi cu împărăteasa lui, şi făcând prin mijlocul lor multă avere, a cheltuit-o la 
zidiri de sfinte biserici şi bolniţe hrănitoare de săraci. 


Deci mergând la Constantinopol, către Domnul a răposat. Unde cinstindu-se cu 
cuviinţă de toată politia bisericească şi împărătească, pus în coşciug şi petrecut cu 
făclii şi cântări s-a întors la moşia sa, arătând multe minuni şi în viaţă şi după 
moartea sa. 


Și se face soborul lui şi al Sfântului Grigorie de Nisa în sfânta biserică cea mare. 

Tot în această zi, pomenirea celui dintru Sfinţi părintelui nostru Marchian 
preotul şi iconomul Bisericii celei mari. 


Stih: Zburat-a la Cer, unde slava este mare. 
Marchian a cărui slavă şi pe pământ a fost mare. 


Acest Sfânt Marchian a fost pe vremea lui Marchian şi a Pulheriei împăraţilor; iar 
strămoşii lui fiind din Roma cea veche, de acolo a venit în Constantinopol. 


Deci acesta a zidit biserica Sfintei Irinei spre mare, şi a unit cu ea casa de 
rugăciune a Sfântului Isidor. 


Asemenea a zidit biserică Sfintei Anastasiei, care se află la intrările lui Domnin şi 
pe care a scăpat-o şi din focul cel mare ce s-a întâmplat în Constantinopol. În 
vreme ce focul a ars părțile cele de sus ale bisericii, acesta sta pe acoperământ şi 
avându-și mâinile ridicate făcea rugăciune, cu acest chip a scăpat-o. 


lar lucrarea minunilor, ce a luat de la Dumnezeu sfântul acesta şi simpla lui 
îmbrăcăminte şi sărăcească petrecere şi de amănunţimea sihăstriei sale, deşii se 
află în bogăţie, acestea zic, mai pe larg le povesteşte viaţa sa. 


Și se face soborul său la Biserica proorocului şi Botezătorului loan, lângă Chin- 
sterna ce-i zic şi Mochisie, la locul numit al lui Daniil. Se face încă amintire şi 
pentru marele cutremur ce s-a întâmplat în această zi, pe la începutul împărăției lui 
Vasilie, când şi Biserica Preasfintei Născătoarei de Dumnezeu, cea din Sigmati şi 
multe alte biserici şi case de rând au căzut. 


Tot în această zi, Sfântul Ammon, care cu pace S-a săvârşit. 


Stih: Dumnezeiască lumina bunătăţii s-a stins. 
Căci trupeşte luminile lui Ammonie au apus. 


Cu ale lor sfinte rugăciuni, Doamne miluieşte-ne, şi ne mântuieşte pe noi, Amin. 
Cântarea a 7-a 


Irmos: Domnul părinților Cel Preaînălţat văpaia a stins-o şi pe tineri i-a rourat; pe 
cei ce cântau într-un glas: Dumnezeule, bine eşti cuvântat! 

Unindu-te prin dragoste cu lumina Dumnezeirii celei în trei Sori, Grigorie, tuturor 
zărindu-le ca o oglindă, îi luminezi cu întoarcerile luminii. 


Cuvintele tale le-ai lăsat părinteşte ca o comoară, pentru curățirea obiceiurilor 
sufleteşti şi pentru împlinirea minţii, celor ce cu credinţă cântă: Dumnezeule bine 
eşti cuvântat. 


Pe Tatăl l-ai propovăduit Mintea cea dintâi şi pricinuitor; însă Cuvântului năs- 
cător, şi Duhului purcezător, cântând o Treime: Bine eşti cuvântat Dumnezeule. 


A Născătoarei 


Un lpostas în două firi ai născut Preacurată, pe Dumnezeu cel întrupat, căruia toţi îi 
cântăm: Dumnezeule bine eşti cuvântat. 


Cântarea a 8-a 


Irmos: ie, Făcătorului a toate, tinerii cei ce dănţuiau în cuptor, închipuind toată 
lumea, cântau: toate lucrurile pe Domnul lăudaţi-L şi-L prea înălțaţi întru toți vecii. 


Toată lumina Mângâietorului ai primit, fericite, ca să te luminezi cuvioase, stri- 
gând: Toate făpturile Domnului lăudaţi pe Domnul, şi-L prea înălţaţi întru toți 
Vecil. 


Ne izvorăsc nouă din pântecele tău râuri de cunoştinţă după dumnezeiescul cuvânt 
al lui Hristos. Că cu adevărat darul te-a arătat lumii părinte, izvor pururea curgător 
în veci. 


O, cât este de minunată frățeasca doime, că şi după trup frate, şi întru cele dumne- 
zeieşti la un gând ! Pe aceasta cinstindu-o, adevărat vom cinsti pe Vasilie împreună 
cu Grigorie în veci. 

A Născătoarei 

Pe tine ceea ce mai presus de gând după socotinţa cea dumnezeiască şi omenească 
ai născut pe Domnul, şi ai rămas Fecioară, toate făpturile cu cuviinţă bine te cuvân- 


tăm şi te prea înălțăm întru toţi vecii. 


Cântarea a 9-a 

Irmos: Isaie dănţuieşte, Fecioara a avut în pântece şi a născut Fiu pe Emmanuel, 
pe Dumnezeu şi Omul. Răsăritul este Numele Lui, pe care slăvindu-L, pe Fecioara 
o fericim. 


Gândul nostru neputând arătat a lăuda bunătățile faptelor şi cuvintelor tale Gri- 
gorie, îşi mărturiseşte biruire lăudată şi vesteşte lauda ta, peste putinţa sa. 


Prea alesule întru tăinuitori, stând acum înaintea Treimii, împreună cu ceata apos- 
tolilor şi a proorocilor, a mucenicilor, a drepţilor şi a patriarhilor, adu-ţi aminte de 
noi, care lăudăm pomenirea ta, Grigorie. 
Caută de sus acum arhiereule spre a apăra Biserica lui Hristos, dăruind biruinţă 
bine credincioşilor şi sfărâmă jugul robiei, mântuind cu rugăciunile tale, pe cei ce 
aleargă la tine, Grigorie. 
A Născătoarei 
Ca una ce ai născut Preacurată pe Ziditorul făpturilor, porți stăpânire peste toată 
zidirea, având mărime neasemănată şi mai presus de fire. Pentru aceea închinându- 
ne naşterii tale, pe tine te slăvim. 

Luminânda 
Podobie: Cercetatu-ne-a pe noi... 
Pe păstorul cel bun, pe Grigorie prea înțeleptul, pe arhiereul Nisenilor, pe fratele 
înțeleptului Vasilie, cel întocmai la obiceiuri, cu cântări şi cu laude toţi să-l 
cinstim. 
Slavă..., Și acum..., a praznicului 
Arătatu-s-a Mântuitorul, darul şi adevărul, în repejunile Iordanului, şi pe cei ce 
erau întru întuneric şi în umbră dormeau i-a luminat. Pentru că a venit şi S-a arătat 
Lumina cea neapropiată. 

La Laude 

Stihirile pe 4, glas 4: 


Podobie: Cela ce de sus eşti chemat... 


Ar Dr De De De de De Dr Dr De De De Dr De Dr De de De de dr dr fr Ar A 


Xp XP XP XP IP 2 e e 30 E 3 2 2 2 2 E 30 3 30 IE 2 DE 2 E E IP E E XX 


Die De de De Ar dr e De De De De Dr Dr de De De dr De Ar Dr de de de dr drd 


Xp XP XP XP IP IE E 2 E 30 E 3 2 2 2 2 e 30 E IE IE 2 E 2 E XX 


Cel ce din pântecele maicii ai fost ales, cu prea sfinţită ungerea darului, sfinţite tăi- 
nuitorule, fiind uns ai prea strălucit bisericilor buna cinstire. Drept aceea şi ca un 
înger pământesc te-ai arătat sfințind cu duhul cele dumnezeieşti cu adevărat, ne- 
grăite înfricoşate taine şi te-ai adus ca un prea fără prihană, mireasmă lui Hristos 
Dumnezeului nostru. Pe care roagă-L să mântuiască şi să lumineze sufletele noa- 
stre. (de două ori) 


Cel ce eşti împodobit din lumina cea neapusă, tu pe cinstitul scaun ai împodobit 
strălucindu-te şi împodobindu-te cu razele bunătăţilor, arătătorule de cele sfinte. 
Drept aceea ai luminat toate marginile cu fulgerele dogmelor tale, ca un mărgăritar 
prea luminat şi în chipul aurului. Şi acum te sălăşluieşti în lăcaşurile drepţilor, 
văzând pe Hristos Dumnezeul nostru. Pe care roagă-L să mântuiască şi să lumineze 
sufletele noastre. 


Cel ce ai primit bogăţia înţelepciunii, tu împlătoşându-te, slăvite, cu dumnezeiasca 
smerenie cea de Dumnezeu învățată, ai surpat pe cel ce fără de măsură se mândrea. 
Pentru aceasta şi cetele sfinţilor celor gânditoare, spăimântându-se se minunau, 
cum ai biruit cu bărbăţie pe vrăjmaşii cei nevăzuţi. Şi acum purtător de cunună, te 
veseleşti prea fericite, cu Hristos Dumnezeul nostru. Pe care roagă-L să mân- 
tuiască, şi să lumineze sufletele noastre. 


Slavă..., glas 4 


Înfrumuseţându-ţi cu bunătatea cea neapropiată, cuvântul înţelepciunii tale, împo- 
dobit despre amândouă te-ai făcut, Grigorie al Nisenilor, cu glasul tău cel de Dum- 
nezeu grăitor împodobind, şi veselind norodul înţelepţeşte, învăţându-i o singură 
Dumnezeire a Treimii prea cu cuviinţă. Pentru aceasta şi cu dumnezeieştile dogme, 
surpând eresurile celor de alt neam, tăria credinţei la margini ai ridicat-o, stând 
înaintea lui Hristos, împreună cu slujitorii cei nematerialnici; cere sufletelor noa- 
stre pace şi mare milă. 


Şi acum..., a praznicului, asemenea 


Cutremuratu-s-a mâna Botezătorului, când s-a atins de prea curat creştetul Tău, 
întorsu-s-a râul lordanului înapoi, neîndrăznind a-ţi sluji Ție. Că cela ce s-a sfiit de 
Isus al lui Navi, cum nu avea a se teme de Făcătorul său? Dar toată rânduiala o ai 
plinit Mântuitorul nostru, ca să mântuieşti lumea cu arătarea Ta, unule lubitorule 
de oameni. 


La Stihoavnă 


Ar Dr De De Dr de De dr De De De e Dr De Dr De de De e de dr fr A A 


Xp XP XP XP IP IP 2 e E 30 E 3 2 2 2 2 E 30 e 30 IE 2 E 2 E E E XX 


Die De de De Dr dr De De De De De dr Dr De De De dr De Dr Dr de de de dr drd 


Xp XP XP IP 3 3 E 2 E 30 E 3 2 2 2 2 E 30 E IE IE 2 E E XX 


Stihirile glas 2: 


Podobia: Casa Eufratului, cetate sfântă, a proorocilor mărire; împodobeşte-ţi casa, 
întru care Cel Dumnezeiesc se naşte. 


Acum Mântuitorul dăruieşte oamenilor curăţire minunată, lămurind fără de foc şi 
înnoind sufletele fără sfărâmare. 


Stih: Marea a văzut şi a fugit, lordanul s-a întors înapoi. 


Scoateţi cu osârdie, apa Vieţii celei dumnezeieşti, din izvoarele cele mântuitoare, 
popoare cu veselie spre mântuirea sufletelor. 


Stih: Ce-ţi este ţie mare că ai fugit şi tu lordane că te-ai întors înapoi. 


Venit-a Lumina, darul s-a arătat, mântuirea a sosit, lumea s-a luminat, noroade um- 
pleţi-vă de bucurie. 


Slavă..., glas 1, a lui Anatolie 


Luptătorule cel viteaz al dreptei credinţe, cel ce ai pătimit rău ca un bun ostaş al lui 
Hristos Dumnezeu, şi carele ai plăcut Celui ce te-a ales ostaş, cu bună nevoinţă ne- 
volieşte-te acum pentru Biserică, păzind temeiul ei neclătit din dogmele tale, Gri- 
gorie. 


Şi acum..., a praznicului, asemenea 


Tu în lordan botezându-Te Mântuitorul nostru, apele ai sfințit, sub mâna slugii ple- 
cându-Te şi patimile lumii tămăduind. Mare este taina rânduielii Tale, lubitorule de 
oameni, Doamne slavă Ție. 


Și cealaltă slujbă a Utreniei după rânduială şi Otpustul. 
La Liturghie 


Fericirile din Canonul praznicului, Cântarea a S-a cu Irmosul pe 4. Şi din Canonul 
Sfântului Grigorie, Cântarea a 6-a pe 4. Prochimen, glasul al 7-lea: Scumpă este 
înaintea Domnului moartea cuvioşilor Lui... Stih: Ce voi răsplăti Domnului... 
Apostol către Corinteni: Fraților, fiecăruia se dă arătarea Duhului spre folos... 
Aliluia, glasul al 2-lea: Preoţii tăi, Doamne, se vor îmbrăca întru dreptate... 

Evanghelia de la Matei: În vremea aceea mers-au după lisus popoare multe din 
Galileia... Chinonicul praznicului. 

Canon de rugăciune către Sfântul ierarh Grigorie, episcopul Nissei 


Troparul Sfântului ierarh Grigorie, episcopul Nissei, glasul al 4-lea: Dumnezeul 
părinților noştri care faci pururea cu noi după blândeţile Tale, nu îndepărta mila Ta 
de la noi; ci, pentru rugăciunile lor, în pace îndreptează viaţa noastră. 


Cântarea 1 

Irmos: Pe cal şi pe călăreț în Marea Roşie i-a surpat Hristos, cel ce a sfărâmat 
războaiele cu braţ puternic şi pe Israel l-a izbăvit, pe cel ce cânta cântarea de 
biruinţă. 


Stih: Sfinte părinte Grigorie, roagă-te lui Dumnezeu pentru noi. 

Adâncul înţelepciunii fiind, Vistierie a cunoştinţei şi a desăvârşitei bunătăţi, Hri- 
stoase, dă-mi a lăuda cu cântări pe Sfântul Grigorie, luminătorul slăvitei Tale 
Biserici. 

Stih: Sfinte părinte Grigorie, roagă-te lui Dumnezeu pentru noi. 

Părinte Grigorie, podoabă a învăţătorilor, primeşte lauda cea neputincioasă, care se 
aduce din dragoste pomenirii tale; întru care fă-ne nouă binevoitor pe Domnul 
Hristos. 

Stih: Sfinte părinte Grigorie, roagă-te lui Dumnezeu pentru noi. 

Cu cuvânt călăuzitor în Taine, îndestulat şi înţelept, cinstita Biserică ai învăţat-o a 
teologhisi o Unire Întreită în număr şi o Treime de un scaun şi o cinste, Sfinte 
părinte Grigorie. 

Stih: Preasfântă Născătoare de Dumnezeu, miluieşte-ne pe noi. 

Numai credinţa, iar nu dovedirea, să întâmpine minunile tale, cele mai presus de 
minte, Născătoare de Dumnezeu Fecioară; că ai născut pe Dumnezeu Cuvântul, pe 
Cel Necuprins cu gândul, Imbrăcat în Trup omenesc. 

Cântarea a 3-a 

Irmos: Cel ce cu porunca Ta ai înfipt pământul pe nimic şi ai ridicat nereţinut pe 
cel îngreunat, întăreşte Biserica Ta, Hristoase, pe piatra cea neclintită a poruncilor 
Tale, Unule, Bunule şi lubitorule de oameni. 

Stih: Sfinte părinte Grigorie, roagă-te lui Dumnezeu pentru noi. 

Săltările trupului le-ai supus cugetului, care este stăpân; iar cugetul l-ai supus Îm- 
păratului tuturor. Drept aceea, fără împiedicare săvârşind călătoria poruncilor, te-ai 
făcut cu dreptate săiăşluire a Preasfintei Treimi, Sfinte Grigorie. 

Stih: Sfinte părinte Grigorie, roagă-te lui Dumnezeu pentru noi. 

La faptă ai adăugat adânca cugetare, părinte; pentru aceea Hristos a dat în mâna ta 


cârmuirea Bisericii; pe care fără nici o greşeală ai chivernisit-o, ca un ales slujitor 
al Tainelor, Sfinte Grigorie, prea fericite. 

Stih: Sfinte părinte Grigorie, roagă-te lui Dumnezeu pentru noi. 

Suindu-te la muntele faptelor bune, părinte Grigorie şi aşezând în inima ta sui- 
şurile, te-ai ridicat de la pământ cu neîncetată alergare către vieţuirea cea cerească, 
mai înainte de ieşirea ta din trup. 

Stih: Preasfântă Născătoare de Dumnezeu, miluieşte-ne pe noi. 

Tu, fără împreunare şi fără durere de maică, te-ai făcut Maica lui Dumnezeu, cel ce 
a strălucit din Tatăl, nepătat. Pentru aceasta te propovăduim, Născătoare de Dum- 
nezeu, cu dreaptă credinţă, că ai născut pe Cuvântul Cel Intrupat. 

Cântarea a 4-a 

Irmos: Dumnezeiasca Ta iconomie Hristoase, cunoscând-o de mai înainte proo- 
rocul Naum, cu frică a strigat către Tine: venit-ai spre mântuirea poporului Tău, ca 
să mântuieşti pe unşii Tăi. 

Stih: Sfinte părinte Grigorie, roagă-te lui Dumnezeu pentru noi. 


Ca un stâlp cu totul luminat te-ai arătat, cu viaţa şi cu cuvântul, fiind aprins de 
dragostea fierbinte a Ortodoxiei, Sfinte ierarhe Grigorie, călăuzitorul noului Israel. 


Stih: Sfinte părinte Grigorie, roagă-te lui Dumnezeu pentru noi. 


Primind harul Duhului, ai osebit îmbrăcămintea cea obişnuită a literei Legii şi ne-ai 
descoperit frumuseţea cea ascunsă a duhului ei. 


Stih: Sfinte părinte Grigorie, roagă-te lui Dumnezeu pentru noi. 


Rugăciunea cea dată de Dumnezeu, care a ieşit din dumnezeiască gură, Sfinte Gri- 
gorie, ca un liturghisitor al Tainelor celor dumnezeieşti, ai împărtăşit-o Bise-ricii. 


Stih: Preasfântă Născătoare de Dumnezeu, miluieşte-ne pe noi. 


Fără împreunare ai zămislit în pântece şi nestricată şi fără dureri ai născut; iar după 
naştere Fecioară te-ai păzit, născând pe Dumnezeu cu Trup. 


Cântarea a 5-a 

Irmos: Cel ce Te îmbraci cu lumina ca şi cu o haină, la Tine alerg şi către Tine 
strig: luminează sufletul meu cel întunecat, Hristoase, ca un Milostiv. 


Stih: Sfinte părinte Grigorie, roagă-te lui Dumnezeu pentru noi. 


Tu, ca un foc ai ars tufişurile cele spinoase ale cuvintelor eresurilor, iar minţile 
credincioşilor le-ai luminat, fericite călăuzitor de Taine, Sfinte ierarhe Grigorie. 


Stih: Sfinte părinte Grigorie, roagă-te lui Dumnezeu pentru noi. 


Tu ai înlăturat credinţa cea deşartă a lui Eunomie şi cuvintele lui cele cu greutate 
de ocolit; şi lanţurile curselor celor tari le-ai stricat, ca nişte ţesături de păianjen. 


Stih: Sfinte părinte Grigorie, roagă-te lui Dumnezeu pentru noi. 

Înfruntat-ai, părinte Grigorie prea alesule, pe Macedonie cel ce se lepădase de 
Dumnezeu şi care hulea fără de temere pe Dumnezeiescul Duh, ca pe unul ce nu 
avea împărtăşire cu Dânsul. 


Stih: Preasfântă Născătoare de Dumnezeu, miluieşte-ne pe noi. 


Tu, născând nouă fără sămânță Dreptatea şi Izbăvirea, pe Hristos, ai slobozit de 
blestem firea strămoşului, Născătoare de Dumnezeu. 


Cântarea a 6-a 
Irmos: Linişteşte, Stăpâne Hristoase... 
Stih: Sfinte părinte Grigorie, roagă-te lui Dumnezeu pentru noi. 


Având cuget smerit şi blând către toţi, te-ai arătat războinic, Sfinte Grigorie, faţă 
de cei ce se nevoiau să micşoreze Slava lui Hristos. 


Stih: Sfinte părinte Grigorie, roagă-te lui Dumnezeu pentru noi. 


Invăţătura cea greşită şi înrădăcinată a lui Arie, care despărţea Treimea, tu ai sur- 
pat-o desăvârşit, cu înţelepciunea ta şi cu cuvânt îndestulat, Sfinte ierarhe Grigorie. 


Stih: Sfinte părinte Grigorie, roagă-te lui Dumnezeu pentru noi. 

Sabelie, luptătorul împotriva Dumnezeirii, socotind, ca un nepriceput, că unimea 
Treimii ar fi amestecare, a fost înfrânt de tine, Sfinte Grigorie, întru tot fericite. 


Stih: Preasfântă Născătoare de Dumnezeu, miluieşte-ne pe noi. 


Fecioara a născut şi născând a rămas curată, purtând în braţe cu adevărat, ca o Mai- 
că Fecioară, pe Cel ce pe toate le poartă. 


Condac, glasul al 2-lea: 

Podobie: Pe cea întru rugăciuni... 

Insuflatul de Dumnezeu ierarh al Bisericii şi cinstitul scriitor de cântări al înţe- 
lepciunii, mintea cea priveghetoare a Nissei, Sfântul Grigorie, dănţuind şi des- 
fătându-se cu îngerii întru dumnezeiasca Lumină, se roagă neîncetat pentru noi toţi. 
Condac, glasul 1: 

Podobie: Ceata îngerească... 

Cu ochiul sufletului priveghind, ierarhe, te-ai arătat lumii ca un păstor priveghetor 
şi cu toiagul înțelepciunii tale, prea fericite cuvioase, ai alungat pe toţi rău voitorii 
credinţei, ca pe nişte lupi, păzindu-ţi turma nevătămată, prea înțelepte părinte Gri- 
gorie. 


Cântarea a 7-a 


Irmos: Domnul părinţilor Cel Preaînălţat văpaia a stins-o şi pe tineri i-a rourat; pe 
cei ce cântau într-un glas: Dumnezeule, bine eşti cuvântat! 


Stih: Sfinte părinte Grigorie, roagă-te lui Dumnezeu pentru noi. 

Unindu-te prin dragoste cu lumina Dumnezeirii celei în trei Străluciri, Sfinte 
Grigorie, ai făcut-o să strălucească tuturor, ca o oglindă care împrăştie răsfrângerile 
luminii. 


Stih: Sfinte părinte Grigorie, roagă-te lui Dumnezeu pentru noi. 

Lăsat-ai părinteşte cuvintele tale ca pe o comoară pentru curățirea deprinderilor 
sufletului şi pentru desăvârşirea cunoaşterii celor ce cu credință cântă: Dumne- 
zeule, bine eşti cuvântat. 


Stih: Sfinte părinte Grigorie, roagă-te lui Dumnezeu pentru noi. 


Propovăduit-ai pe Tatăl, Mintea şi pricina cea dintâi, care a născut pe Cuvântul şi 
deopotrivă ai purces pe Duhul, cântând: Dumnezeule, bine eşti cuvântat. 


Stih: Preasfântă Născătoare de Dumnezeu, miluieşte-ne pe noi. 


Un Singur Ipostas în două firi ai născut, Preacurată, pe Dumnezeu cel Intrupat; 
căruia toţi Ii cântăm: Dumnezeule, bine eşti cuvântat. 


Cântarea a 8-a 


Irmos: Ție, Făcătorului a toate, tinerii cei ce dănţuiau în cuptor, închipuind toată 
lumea, cântau: toate lucrurile pe Domnul lăudaţi-L şi-L prea înălţaţi întru toţi vecii. 


Stih: Sfinte părinte Grigorie, roagă-te lui Dumnezeu pentru noi. 

Toată strălucirea Mângâietorului ai primit, fericite, care te lumina pe tine, cu- 
vioase, cel ce strigai: toate făpturile Domnului, lăudaţi pe Domnul şi-L prea înălţați 
întru toţi vecii. 

Stih: Sfinte părinte Grigorie, roagă-te lui Dumnezeu pentru noi. 

Ne izvorăsc nouă după dumnezeiescul cuvântal lui Hristos, râuri de cunoaştere din 
pântecele tău; că în adevăr harul te-a arătat, părinte, lumii izvor pururea curgător, 
în veci. 

Stih: Sfinte părinte Grigorie, roagă-te lui Dumnezeu pentru noi. 

O, cât de minunată este frăţeasca doime: după trup de acelaşi sânge, iar după cele 
dumnezeieşti la un gând. Pe aceasta cinstind-o, după dreptate, cinstim pe Sfântul 


Vasile împreună cu Sfântul ierarh Grigorie, în veci. 


Stih: Preasfântă Născătoare de Dumnezeu, miluieşte-ne pe noi. 

Pe tine ceea ce mai presus de gând ai născut pe Cuvântul, Dumnezeu şi Om şi ai 
rămas Fecioară, toate făpturile după cuviinţă bine te cuvântăm şi te prea înălțăm 
întru toţi vecii. 


Cântarea a 9-a 


Irmos: Isaie dănţuieşte, Fecioara a avut în pântece şi a născut Fiu pe Emmanuel, 
pe Dumnezeu şi Omul. Răsăritul este Numele Lui, pe care slăvindu-L, pe Fecioara 
o fericim. 


Stih: Sfinte părinte Grigorie, roagă-te lui Dumnezeu pentru noi. 


Mintea noastră neputând lăuda limpede virtuțile faptelor şi ale cuvintelor tale, 
Sfinte părinte Grigorie, îşi mărturiseşte strălucita înfrângere şi vesteşte lauda ta, 
care este mai presus de putinţa ei. 


Stih: Sfinte părinte Grigorie, roagă-te lui Dumnezeu pentru noi. 


Prea alesule între slujitorii Tainelor, stând acum înaintea Preasfintei Treimi, 
împreună cu ceata apostolilor şi a proorocilor, a mucenicilor, a drepţilor şi a pa- 
triarhilor, adu-ţi aminte de noi, care lăudăm pomenirea ta, Sfinte Grigorie. 


Stih: Sfinte părinte Grigorie, roagă-te lui Dumnezeu pentru noi. 


Caută de sus, arhiereule şi apără Biserica lui Hristos, dăruind biruinţă bine- 
credincioşilor şi sfărâmă jugul robiei, mântuind, cu rugăciunile tale, pe cei ce 
aleargă la tine, părinte Grigorie. 


Stih: Preasfântă Născătoare de Dumnezeu, miluieşte-ne pe noi. 


Ca una ce ai născut, Preacurată, pe Ziditorul făpturilor, porți Stăpânire peste toată 
făptura, având mărire neasemănată şi mai presus de fire. Pentru aceea, închinându- 
ne naşterii tale, pe tine te mărim. 


Sedelna, glasul al 3-lea. Podobie: Pentru mărturisirea... 


Dumnezeiască Lumină moştenind şi cu viaţa nematerialnică nevoindu-te, ai vieţuit 
întocmai ca un preot adevărat; că lămurind dogmele cele mai presus de fire, ai 
întărit lumea cu dreapta credinţă. Părinte cuvioase, roagă pe Hristos Dumnezeu să 
ne dăruiască nouă mare milă. 

Sedelna praznicului Botezului Domnului, glasul 1. Podobie: Piatra fund pe- 
cetluită... 


lisus născându-se din Fecioara Maria şi în lordan botezându-se de la Ioan, Duhul 
S-a pogorât peste Dânsul, văzut, în chip de Porumbel. Pentru aceasta proorocul 
împreună cu îngerii a zis: Slavă venirii Tale, Hristoase; Slavă Împărăției Tale, 
Slavă iconomiei Tale, Unule lubitorule de oameni. 

Acatistul Sfântului Grigorie de Nyssa 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 
Stăpâne, iartă fărădelegile noastre; 
Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 

adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu Slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul 1 

Cel ce ai fost luminat de Duhul Sfânt, Sfinte ierarhe Grigorie, te-ai arătat lumii ca 
un vrednic păstor, al cărui ochi lăuntric a văzut lucrările dumnezeieşti, iar cu 
toiagul înţelepciunii ai alungat, fericite, potrivnicii Bisericii lui Hristos, ferindu-ţi 
turma cuvântătoare de erezii; drept aceea, cu dragoste şi cu credinţă, îți cântăm: 
Bucură-te, părinte Grigorie, arhiereul cel smerit al lui Hristos! 


Icosul 1 

Pe arhipăstorul cel luminat şi întâiul între ierarhii Nyssei, pe Sfântul Grigorie, fra- 
tele cel după trup şi asemenea la fapte cu marele Vasile, să-l cinstim după cuviinţă, 
ca pe un prieten şi casnic al lui Dumnezeu, zicându-i aşa: 

Bucură-te, odraslă ieşită din viţă binecuvântată; 

Bucură-te, lauda minunaţilor tăi părinţi, cinstitori de Dumnezeu; 

Bucură-te, bucuria tatălui tău, fericitul Vasile; 

Bucură-te, împlinirea rugăciunii mamei tale, evlavioasa Emilia; 

Bucură-te, frate al Sfântului Vasile, pe care l-ai numit „părinte şi dascăl al tău”; 
Bucură-te, următor şi plinitor al sfaturilor cuvioasei Macrina, sora ta; 

Bucură-te cu Petru, celălalt frate şi episcop al Sevastiei; 

Bucură-te cu Navgratie, mult nevoitorul şi povăţuitorul tău; 

Bucură-te, prieten al sfinților, proveniţi din rudenia ta; 

Bucură-te, cel ce ai întregit ceata sfinților ierarhi; 

Bucură-te, împreună locuitor al Raiului cu toți Sfinţii lui Dumnezeu; 

Bucură-te, părinte Grigorie, arhiereul cel smerit al lui Hristos! 


Condacul al 2-lea 


Ar Dr De De De de De Dr De De De De Dr De Dr De de De Je de dr fr Ar A 


Xp e PP IP IP 5 E II II II 2 DE E E E E XXX 


De De de De Dr dr De De De dr De dr Dr de De De dr De Dr Dr de de de dr drd 


Xp XP XP IP IP IE DE 2 e 30 E 3 2 2 2 2 E 30 30 IE IE 2 E 2 E E XX 


Toată suflarea Capadociei s-a bucurat că din viţa neamului tău Dumnezeu a ridicat 
retori, conducători şi slujitori în felurite dregătorii lumeşti. Între aceştia, tu, ierarhe 
Grigorie, ai strălucit ca un luceafăr de dimineaţă în Biserica dreptmăritoare prin 
sfinţenia vieţii, apărând dreapta credinţă şi cântând lui Dumnezeu: Aliluia! 


Icosul al 2-lea 

De vreme ce Hristos a ridicat însoțirea cea firească, prin taina nunţii, în lumina 
sfințeniei şi a harului dumnezeiesc, după rânduiala lui Dumnezeu, tu, fericite 
Grigorie, ai cinstit cum se cuvine adevărata familie creştină în căsnicia ta cu Teo- 
sevia, podoaba Bisericii. Drept aceea, te lăudăm zicând: 

Bucură-te, cinstitorul familiei întemeiată pe piatra Hristos; 

Bucură-te, cel ce ai sfinţit însoţirea cea sfântă prin viaţă curată; 

Bucură-te, pildă de sfinţenie pentru familiile creştine; 

Bucură-te, adevărată însoţire prin Hristos în Biserica Sa; 

Bucură-te, cel ce ai avut viaţă neprihănită în căsnicie; 

Bucură-te, râvnitorul trezviei şi nepătimirii; 

Bucură-te, plinătatea curăţiei duhovniceşti; 

Bucură-te, cel ce ai fost numit părinte al părinţilor; 

Bucură-te, cel ce ţi-ai păzit mintea curăţită de patimi; 

Bucură-te, cel ce ai pătruns adâncurile Duhului; 

Bucură-te, gând care străbate înălțimea Cerului; 

Bucură-te, părinte Grigorie, arhiereul cel smerit al lui Hristos! 


Condacul al 3-lea 

Urmând învăţătura dumnezeiescului Pavel care zice: „Cercaţi duhurile pentru a nu 
cădea în înşelăciune”, te-ai aplecat, ierarhe prea înțelepte, inspirat de Duhul Sfânt, 
să tâlcuieşti Sfintele Scripturi în locurile cele greu de pătruns, scoțând din adân- 
curile lor dreapta învăţătură, pe care, urmând-o, rămânem statornici pe calea 
mântuirii, slăvind pe Dumnezeu în Treime lăudat şi cântând: Aliluia! 


Icosul al 3-lea 

Lumină din lumina lui Hristos luând, Sfinte Grigorie, ai risipit întunericul ere- 
surilor şi ai statornicit dreapta credinţă. Drept aceea, lumina învățăturilor tale au 
rămas mult folositoare pentru toate laturile creştinătăţii; căci cei ce împlinesc 
înţeleptele tale cuvinte se veselesc duhovniceşte, cântându-ţi unele ca acestea: 
Bucură-te, luminătorul lumii şi dascălul Bisericii 

Bucură-te, blândul păstor, care ai aflat oaia cea rătăcită; 

Bucură-te, purtătorul luminii lui Hristos în întunericul acestei lumi; 

Bucură-te, apărătorul dreptei credinţe şi împlinitorul virtuților; 

Bucură-te, mustrătorul ereticilor şi propovăduitorul adevărului; 

Bucură-te, părinte al credinţei celei lucrătoare prin iubire; 

Bucură-te, luptătorul împotriva celor ce strică adevărul mântuitor; 
Bucură-te, povăţuitorul şi sprijinitorul celor smeriţi şi curaţi cu inima; 
Bucură-te, îndrumătorul credincioşilor pe calea mântuirii; 

Bucură-te, tămăduitorul bolilor pricinuite de păcate; 

Bucură-te, ierarhe plin de evlavie şi de bucurie duhovnicească; 
Bucură-te, părinte Grigorie, arhiereul cel smerit al lui Hristos! 


Condacul al 4-lea 

Precum oarecând credincioşii Nyssei, pe care i-ai păstorit, te-au avut pe tine stâlp 
şi ancoră nemişcată a Bisericii şi acum, după mutarea ta în veşnicile locaşuri, 
creştinii de pretutindeni te-au dobândit, Sfinte părinte, apărător nemitarnic şi 
rugător fierbinte al lor. Pentru aceasta au rămas statornici în credinţa drept-mări- 
toare, cântând lui Dumnezeu, din neam în neam: Aliluia! 


Icosul al 4-lea 

Părăsind filosofia deşartă a acestei lumi trecătoare, ai fost chemat să slujeşti lui 
Hristos, ajungând la adevărata filosofie, care este gândirea la moarte și la Împărăţia 
cea veşnică. Aceasta ţi-a dat aripi, Sfinte Grigorie, să te ridici la înălţimea cugetării 
de Dumnezeu, iar nouă, inspiraţie să-ţi cântăm: 

Bucură-te, cel ce ca Pavel ai socotit nebună înţelepciunea acestei lumi; 

Bucură-te, ritor prea înţelept şi filosof plin de smerenie; 

Bucură-te, cel într-armat cu gândul la moarte şi la viaţa veşnică; 

Bucură-te, că ai dobândit evlavia părinților celor de demult; 

Bucură-te, bucuria rudeniilor tale întru sfinţenie; 

Bucură-te, logos auzit în Capadocia şi în toate laturile creştinătăţii; 

Bucură-te, cel ce-ai condus sufletele păstoriţilor tăi spre Împărăţia cea de sus; 
Bucură-te, cel ce ai tâlcuit Scripturile pe înţelesul tuturor; 

Bucură-te, izvorul din care curge miere duhovnicească; 

Bucură-te, aducătorul de pace din pacea lui Hristos; 

Bucură-te, suflet încărcat cu roadele Duhului Sfânt; 

Bucură-te, părinte Grigorie, arhiereul cel smerit al lui Hristos! 


Condacul al 5-lea 

Despărțirea vremelnică de sora ta ţi-a adus în suflet tristeţe, dar cunoscându-i 
nevoinţele şi văzându-i sfârşitul vieţii, ai primit mângâiere de la Dumnezeu, 
părinte, teologhisind virtuțile ei şi aducând slavă lui Dumnezeu, cel ce a primit su- 
fletul ei, ai cântat: Aliluia! 


Icosul al 5-lea 

În spaţiul iubirii treimice ţi-ai petrecut viaţa, ierarhe al lui Hristos, căci teolo- 
ghisind înaintea ereticilor şi păgânilor închinarea la Dumnezeu, Cel Unul în fiinţă 
şi întreit în Persoane, ai primit, prin Duhul Sfânt, darul înainte-vederii şi al înaltei 
cugetări, pentru care noi, minunându-ne de faptele şi învăţăturile tale, cântăm: 
Bucură-te, închinător şi slăvitor al Dumnezeului- Treime; 

Bucură-te, glasul care cuvântează adevăruri dumnezeieşti; 

Bucură-te, rațiune iluminată de raţiunea lui Hristos; 

Bucură-te, purtătorul făclei adevărului în întunericul acestei lumi; 

Bucură-te, minte care s-a înălţat prin cunoaştere către Dumnezeu; 

Bucură-te, stâlp de foc aşezat înaintea credincioşilor; 

Bucură-te, tâlcuitorul rugăciunii lăsate nouă de Hristos; 

Bucură-te, cântăreţul care cântă măririle lui Dumnezeu; 

Bucură-te, fericite, cel ce ai fericit pe cei curaţi cu inima; 

Bucură-te, desţelenitorul ogorului lumii păgâne şi semănătorul cuvântului vieţii; 
Bucură-te, povăţuitorul credincioşilor pe calea mântuirii; 

Bucură-te, părinte Grigorie, arhiereul cel smerit al lui Hristos! 


Condacul al 6-lea 

Cu Vasile cel mare, luminătorul Capadociei şi Petru al Sevastiei, împreună cu 
Macrina Cuvioasa, pildă duhovnicească pentru familia voastră, Sfinte ierarhe 
Grigorie, aţi luminat toată lumea care se minunează de înţelepciunea voastră, cân- 
tând lui Dumnezeu: Aliluia! 


Icosul al 6-lea 

Treime de ierarhi sfințiţi au ieşit din familia ta cea binecuvântată pentru a lăuda pe 
Treimea cea de o ființă şi nedespărțită. Dar tu, părinte Grigorie, ai fost ales în- 
deosebi ca să teologhiseşti descoperirile Dumnezeirii celei întreit strălucitoare, 
pentru care te lăudăm zicând: 

Bucură-te, slăvitorul Sfintei Treimi celei nedespărțite; 

Bucură-te, teolog iscusit, care ai statornicit adevărul despre Sfânta Treime; 
Bucură-te, minte luminată de Tatăl, Fiul şi Sfântul Duh; 

Bucură-te, inimă scăldată în iubirea treimică; 

Bucură-te, gură adăpată din izvorul Preasfintei Treimi; 

Bucură-te, locaş sfințit de harul dumnezeiesc al Treimii; 

Bucură-te, mărturisitor al adevărului trinitar descoperit lumii; 

Bucură-te, propovăduitor al singurului Dumnezeu în Treime lăudat; 

Bucură-te, vistieria bunătăţilor Sfintei Treimi în mijlocul pământenilor; 

Bucură-te, călăuza creştinilor pe calea care duce la întâlnirea cu Dumnezeu treimic; 
Bucură-te, închinătorul Dumnezeului-lubire, slăvit în trei Ipostasuri; 

Bucură-te, părinte Grigorie, arhiereul cel smerit al lui Hristos! 

Condacul al 7-lea 

Darurile primite de la Dumnezeu nu le-ai îngropat ca sluga netrebnică, ci le-ai 
arătat şi înmulțit în lume; pentru aceasta, credincioşii Bisericii dreptmăritoare, 
văzând faptele tale cele bune şi împărtăşindu-se din învăţăturile tale, ierarhe, au 
slăvit pe Tatăl, pe Fiul şi pe Sfântul Duh, Treimea cea de o ființă şi nedespărțită, 
cântând: Aliluia! 


Icosul al 7-lea 

Dumnezeul nostru, închinat în trei Ipostasuri, cheamă pe fiecare pe nume să intre 
întru iubirea Sa. Chemat ai fost şi tu, Sfinte Grigorie, să te sălăşluieşti în dragostea 
Lui, împreună cu cei de un nume cu tine, care, de-a lungul veacurilor, au fost aleşi 
să cânte măririle Preasfântei Treimi. Veniţi dar, iubitorilor de sfinți, să-l cinstim pe 
marele Grigorie al Nyssei, ca pe un părinte iubitor de Hristos şi în comuniune cu 
cei de un nume cu el, zicând: 

Bucură-te, părinte Grigorie, luminătorul Nyssei şi a toată Capadocia; 

Bucură-te, împreună lucrător în via Domnului cu Grigorie Teologul; 

Bucură-te, cel ce ai lăsat în scris viaţa Sfântului Grigorie Taumaturgul; 

Bucură-te, râvnitorul şi rugătorul, asemenea Sfântului Grigorie Luminătorul; 
Bucură-te, împreună locuitor în sălaşurile cereşti cu Sfântul Grigorie Decapolitul; 
Bucură-te, liturghisitorul în Liturghia cerească cu Sfântul Grigorie Dialogul; 
Bucură-te, rugătorul Sfintei Treimi, împreună cu Sfântul Grigorie Sinaitul; 
Bucură-te, văzătorul Luminii taborice cu Sfântul Grigorie Palama; 

Bucură-te, învățătorul şi mărturisitorul dreptei credinţe, asemenea Sfântului Gri- 
gorie Dascălul; 

Bucură-te, cel dintâi în ceata părinţilor cu numele Grigorie; 

Bucură-te, că numele tău cu al celorlalţi este înscris în cartea harului; 

Bucură-te, părinte Grigorie, arhiereul cel smerit al lui Hristos! 


Condacul al 8-lea 

Credinţa păzind şi pe Hristos propovăduind că este Unul din Treimea cea de o 
fiinţă, calea lumii acesteia săvârşind, când Bunul Dumnezeu a voit, te-a chemat pe 
tine, Grigorie, să te împărtăşeşti de veşnicele bunătăţi ale Împărăției Cerurilor, 
unde împreună cu îngerii cânţi neîncetat: Aliluia! 


Icosul al 8-lea 

Toată viaţa ta, Sfinte ierarhe Grigorie, a fost un neîncetat urcuş duhovnicesc, din 
slavă în slavă, spre asemănarea cu Dumnezeu şi cunoaşterea tainelor care trezesc în 
suflete nădejdea mântuirii. De vreme ce tu, părinte, te sălăşluieşti în Împărăţia Ce- 
rurilor, acum Hristos, pe care L-ai iubit, îți descoperă lămurit pe cele ce le-ai 

nădăjduit în lumea aceasta. Şi, pentru că vorbeşti cu EI faţă către faţă, noi, cei de 
pe pământ, îţi cântăm: 

Bucură-te, Sfinte Grigorie arhipăstorul Nyssei, prea mărit de Hristos; 

Bucură-te, cel ce ai transfigurat timpul vieţii în timp al îndumnezeirii; 

Bucură-te, cel ce ai fost în permanentă stare de jertfă pentru mântuirea sufletului; 
Bucură-te, cel ce petreci cu sfinţii în iubirea lui Dumnezeu; 

Bucură-te, că te împărtăşeşti în Liturghia cerească cu Arhiereul cel veşnic; 
Bucură-te, cel ce pomeneşti în locașul ceresc pe cei ce cinstesc numele tău pe 
pământ; 

Bucură-te, cel ce te desfătezi în viaţa veşnică pe care-ai dorit-o pururea; 

Bucură-te, că ochii tăi lăuntrici văd acum frumuseţile cele negrăite ale Raiului; 
Bucură-te, cel ce te îndulceşti din bunătăţile cele nădăjduite în viaţa pământească; 
Bucură-te, că cele ce le-ai teologhisit s-au adeverit în ceruri; 

Bucură-te, cel ce ai lăsat pe pământ sfintele tale moaşte, pline de har dumnezeiesc; 
Bucură-te, părinte Grigorie, arhiereul cel smerit al lui Hristos! 


Condacul al 9-lea 

Lucrarea pastorală şi dumnezeieştile tale învățături s-au răspândit în toate laturile 
creştinătăţii, Sfinte Grigorie. De aceea, soborniceşte te cinstim ca pe un mare das- 
căl al lumii şi ierarh şi, închinându-ne moaştelor tale, mulțumim lui Dumnezeu, 
Cel ce te-a prea mărit, şi-l cântăm: Aliluia! 


Icosul al 9-lea 

Atunci când pacea Bisericii a fost tulburată de învăţăturile cele greşite ale ere- 
ticilor, tu, părinte sfinte, te-ai arătat împăciuitorul şi ocrotitorul credincioşilor, dar 
şi varga lui Dumnezeu care alungă din țarina creştinilor dreptmăritori pe semă- 
nătorii neghinei vrăjmaşului. Pentru curajul şi învăţătura ta, inspirată de Duhul 
Sfânt, Biserica te prea măreşte, zicând: 

Bucură-te, cel ce ai păstrat întreagă cămaşa lui Hristos cea necusută de mână; 
Bucură-te, că ai înfruntat pe hulitorul de Dumnezeu, Macedonie; 

Bucură-te, cel ce ai alungat pe Funomie şi ai defăimat învăţătura sa; 

Bucură-te, cel ce ai dezrădăcinat învăţătura cea rea a arienilor; 

Bucură-te, că ai ruşinat pe Sabelie, cel rău credincios; 

Bucură-te, că ai certat pe Apolinarie ereticul; 

Bucură-te, că ai mustrat pe împăratul Valens cel semeţ; 

Bucură-te, cel ce ai liniştit furtunile pornite asupra Bisericii; 

Bucură-te, împăciuitorul Bisericilor din Palestina şi Arabia; 

Bucură-te, mărturisitorul credinţei dreptmăritoare şi trăitorul ei; 

Bucură-te, scară de mântuire pentru credincioşii ortodocşi; 

Bucură-te, părinte Grigorie, arhiereul cel smerit al lui Hristos! 

Condacul al 10-lea 

Cugetând pururea la nepătrunsele taine ale PreaSfintei Treimi celei nedespărţite, ţi 
s-a descoperit, mărite Grigorie, că la Dumnezeu voinţa este egală cu puterea şi 
ştiinţa. De aceea ne-ai învăţat cum să deosebim duhurile ştiinţei acestei lumi de 
duhul Scripturii cel plin de înţelepciune, care ne face să credem şi să mărturisim pe 
Cel ce este izvorul cunoaşterii şi al mântuirii pentru cei ce cântă fără încetare: 
Aliluia! 


Icosul al 10-lea 

Scrierile tale insuflate de Duhul Sfânt au făcut statornici în dreapta credinţă pe toți 
creştinii Bisericii lui Hristos, îndepărtând eresurile şi dezbinările dintre ei. Din 
acestea sorbim şi noi, astăzi, învăţătura despre Dumnezeu închinat în Trei Iposta- 
suri şi tot sfatul trebuitor mântuirii sufletelor. Pentru aceasta, cu mulţumire, îţi cân- 
tăm aşa: 

Bucură-te, dascăl iscusit pătruns de lumina PreaSfintei Treimi; 

Bucură-te, străjer al adevărului revelat şi împlinitor al poruncilor dumnezeişti; 
Bucură-te, noian de înţelepciune prin care ai risipit eresurile; 

Bucură-te, izvor sfințit de Hristos din care curge miere duhovnicească; 

Bucură-te, vistierie în care se păstrează comoara adevărului; 

Bucură-te, far strălucitor care luminează calea mântuirii; 

Bucură-te, chivernisitorul talanţilor primiţi de la Dumnezeu; 

Bucură-te, teolog cu smerită cugetare care L-ai dorit pe Hristos; 

Bucură-te, auroră care acoperă ţinuturile creştineşti; 

Bucură-te, sol al lui Hristos care aduce pace cerească pe pământ; 

Bucură-te, acoperământul sub care se adăpostesc credincioşii; 

Bucură-te, părinte Grigorie, arhiereul cel smerit al lui Hristos! 


Condacul al 11-lea 

Tu, părinte, ne-ai arătat că niciodată nu putem cunoaşte ce este Dumnezeu în ființa 
Sa, dar putem să ne ridicăm, prin credinţă şi virtuţi, pe treptele desăvârşirii până la 
unirea cu EI în dragostea lui Hristos, unde vom vedea faţă către faţă pe Cel ce L- 
am dorit şi unde vom petrece veşnic cu sfinţii şi cu toate puterile cereşti, cântând: 
Aliluia! 


Icosul al 11-lea 

Asemănatu-te-ai la înţelepciune cu Pavel, apostolul neamurilor; căci precum acela, 
şi tu, părinte, ai fost trimis de Dumnezeu să propovăduieşti lumii pe Cel ce este 
negrăit, necuprins, nevăzut şi neîncăput de universul creat, dar care este văzut 
duhovniceşte de cei smeriţi şi curaţi cu inima. Pildă de această trăire în Dumnezeu 
arătându-te, Sfinte ierarhe Grigorie, te lăudăm, zicând: 

Bucură-te, cămară sfinţită în care locuieşte Hristos; 

Bucură-te, fereastră prin care ne vine lumină din cer; 

Bucură-te, crin dumnezeiesc răsădit în grădina Raiului; 

Bucură-te, mlădiţă care nu te-ai despărțit de viţa Hristos; 
Bucură-te, vas al Duhului Sfânt în care se păstrează apa vieţii; 
Bucură-te, candelă pururea aprinsă în lăcaşurile cereşti; 

Bucură-te, necontenită cercetare a adâncurilor PreaSfintei Treimi; 
Bucură-te, purtătorul rugăciunilor noastre la Dumnezeu; 
Bucură-te, chip înfrumusețat de virtuţi în care se odihneşte Hristos; 
Bucură-te, mâna prin care Dumnezeu ne trimite daruri cereşti; 
Bucură-te, tâlcuitorul Cântării Cântărilor şi cântăreţul măririlor lui Dumnezeu; 
Bucură-te, părinte Grigorie, arhiereul cel smerit al lui Hristos! 


Condacul al 12-lea 

Împărăţia Cerurilor ai dobândit de la Dumnezeu, Sfinte ierarhe Grigorie, după ce în 
toată viaţa pământească ai fost împlinitor al virtuţilor. Roagă-te pentru noi, părinte 
al nostru, ca prin pocăinţa noastră, Dumnezeu să ne curăţească sufletele de patimi 
şi să ne lumineze mintea pentru a cunoaşte adevărul dumnezeiesc şi a merge pe 
calea mântuirii spre viaţa veşnică, unde cu toţi sfinţii şi cetele cereşti să cântăm lui 
Dumnezeu: Aliluia? 


Icosul al 12-lea 

Din racla moaştelor tale, luminătorule al lumii, Grigorie, izvorăsc tămăduiri şi 
orice folos duhovnicesc celor ce cinstesc numele tău şi săvârşesc cu dragoste sfântă 
pomenirea ta. Dumnezeu, care te-a prea slăvit, primeşte tămâia rugăciunilor tale la 
tronul cel prea înalt, iar nouă ne trimite, prin tine, putere şi har ca să luptăm 
împotriva ispitelor acestui veac şi să-ţi cântăm aşa: 

Bucură-te, cel ce ne-ai lăsat moaştele tale pline de mireasmă dumnezeiască; 
Bucură-te, că binecuvântezi locaşul ce adăposteşte sfintele tale moaşte; 

Bucură-te, tămăduitorul bolilor de nevindecat celor ce te cinstesc cu credinţă; 
Bucură-te, ocrotitorul tinerilor căsătoriţi ce se închină sfintelor tale moaşte; 
Bucură-te, ajutătorul nemitarnic al părinţilor născători de prunci; 

Bucură-te, sprijinitorul căsniciilor întemeiate pe piatra Hristos; 

Bucură-te, mână prelungită a lui Dumnezeu care binecuvântează familia; 
Bucură-te, grai prin care Dumnezeu vorbeşte tinerilor căsătoriți, 

Bucură-te, locaş care adăposteşti familiile oropsite; 

Bucură-te, izvor din care se adapă tinerii căutători de înţelepciune; 

Bucură-te, călăuză celor ce doresc să ajungă în Împărăţia cea veşnică; 

Bucură-te, părinte Grigorie, arhiereul cel smerit al lui Hristos! 

Condacul al 13-lea (de 3 ori) 

O, Sfinte ierarhe Grigorie, arhiereul lui Hristos, smeritul păstor sufletesc al cetăţii 
Nyssei, învățătorul cel duhovnicesc al lumii, fii rugător înaintea lui Dumnezeu, în 
Treime lăudat, pentru noi cei ce săvârşim sfântă pomenirea ta, ca să ne curăţească 
de păcatele sufleteşti şi trupeşti şi să ne lumineze mintea pentru a rămâne în 
dreapta credinţă, urcând treptele suişului duhovnicesc către Împărăţia cea veşnică, 
unde sfinții cu îngerii cântă fără încetare: Aliluia! 


Apoi se repetă: 


Icosul 1 

Pe arhipăstorul cel luminat şi întâiul între ierarhii Nyssei, pe Sfântul Grigorie, 
fratele cel după trup şi asemenea la fapte cu marele Vasile, să-l cinstim după 
cuviinţă, ca pe un prieten şi casnic al lui Dumnezeu, zicându-1 aşa: 

Bucură-te, odraslă ieşită din viţă binecuvântată; 

Bucură-te, lauda minunaţilor tăi părinţi, cinstitori de Dumnezeu; 

Bucură-te, bucuria tatălui tău, fericitul Vasile; 

Bucură-te, împlinirea rugăciunii mamei tale, evlavioasa Emilia; 

Bucură-te, frate al Sfântului Vasile, pe care l-ai numit „părinte şi dascăl al tău”; 
Bucură-te, următor şi plinitor al sfaturilor cuvioasei Macrina, sora ta; 

Bucură-te cu Petru, celălalt frate şi episcop al Sevastiei; 

Bucură-te cu Navgratie, mult nevoitorul şi povăţuitorul tău; 

Bucură-te, prieten al sfinților, proveniţi din rudenia ta; 

Bucură-te, cel ce ai întregit ceata sfinţilor ierarhi; 

Bucură-te, împreună locuitor al Raiului cu toți sfinţii lui Dumnezeu; 

Bucură-te, părinte Grigorie, arhiereul cel smerit al lui Hristos! 


Condacul 1 

Cel ce ai fost luminat de Duhul Sfânt, Sfinte ierarhe Grigorie, te-ai arătat lumii ca 
un vrednic păstor, al cărui ochi lăuntric a văzut lucrările dumnezeieşti, iar cu 
toiagul înţelepciunii ai alungat, fericite, potrivnicii Bisericii lui Hristos, ferindu-ţi 
turma cuvântătoare de erezii; drept aceea, cu dragoste şi cu credinţă, îți cântăm: 
Bucură-te, părinte Grigorie, arhiereul cel smerit al lui Hristos! 


După aceea se citeşte această 


Ar Dr De De De de De Dr De De De e Dr De Dr De de De de dr dr fr A A 


Xp XP XP XP IP 2 DE 2 E 30 E 3 2 2 2 2 E 30 E 30 IE 2 E e E E XX 


De De de Dr Dr De e De De dr De dr Dr De De De dr De dr Dr De de de dr dr 


XP XP XP 3 3 2 2 E 30 E 3 2 2 2 2 E 30 E IE IE 2 E 2 E XX 


Rugăciune 


Sfinte ierarhe Grigorie, păstorul cel bun al cetății Nyssei, luminătorul creştinilor, 
dascălul Bisericii lui Hristos, propovăduitorul înţelept al credinţei dreptmăritoare, 
teolog iscusit al adevărului, lumină aprinsă din lumina lui Hristos, care a risipit 
întunericul eresurilor, apostol trimis de Dumnezeu în lume să caute oaia cea rătă- 
cită prin munţii fărădelegilor; cel ce ai teologhisit adevărul despre Sfânta Treime, 
Dumnezeu întru o ființă şi întreit în Persoane, tâlcuitor înţelept al Sfintelor Scrip- 
turi, minte luminată de Duhul Sfânt care a pătruns în adâncurile tainelor dumne- 
zeieşti, părinte al Părinților celor de demult, care ai fost aşezat în lumina cea neîn- 
serată a Împărăției Cerurilor; cel ce, prin voia lui Dumnezeu, ne-ai lăsat spre mân- 
gâiere sfintele tale moaşte pline de mireasmă dumnezeiască, ascultă-ne în ceasul 
acesta, pe noi, cei ce cinstim numele tău şi dorim să ne adăpăm din izvorul cel 
nesecat al înțelepciunii tale. 


Tămăduieşte rănile cele greu de vindecat ale lumii căzute în păcate şi fărădelegi, 
vindecă bolile trupeşti şi sufleteşti ale celor ce se închină sfintei tale icoane şi 
cinstesc cu dragoste sfintele tale moaşte. Dă fiecăruia, din vistieria bunătăţilor pe 
care le-ai primit de la Dumnezeu, ceea ce este de trebuință: pruncilor creştere 
uşoară, tinerilor pricepere să deprindă din noianul ştiinţelor învăţătura cea dreaptă 
şi folositoare, monahilor smerenie şi răbdare, preoţilor ascultare şi râvnă pentru 
casa lui Dumnezeu, ierarhilor înțelepciune şi dreaptă socoteală în păstorirea 
credincioşilor pe calea mântuirii. 

Trimite de la Dumnezeu peste ţinuturile unde se prea măreşte numele PreaSfintei 
Treimi, închinat în Trei ipostasuri, binecuvântare şi pace cerească, iar creştinilor 
dreptmăritori le ajută să rămână nedespărțiți de Trupul Tainic al Mântuitorului Hri- 
stos. 


Intăreşte, prin puterea Duhului Sfânt, pe toți fiu şi fiicele Bisericii noastre să ţină 
aprinsă, în sufletele lor, candela credinţei, să nu-şi piardă nădejdea mântuirii şi să 
rămână în dragostea lui Hristos până în sfârşit. 


Apără, sfinte ierarhe, pe cei fără de ajutor; bolnavilor dă-le vindecare, săracilor şi 
celor necăjiţi hrană şi adăpost; întăreşte-le căsniciile, pe bătrâni şi neputincioşi 
ajută-i, conducătorilor neamurilor şi celor din înalte dregătorii, dăruieşte-le dreaptă 
socoteală şi gânduri bune pentru Biserica lui Hristos. 


Pe toţi ne călăuzeşte pe calea ce duce spre Împărăţia Cerurilor, unde ne vom bu- 
cura, împreună cu tine, de bunătăţile cele veşnice, slăvind pe Tatăl, pe Fiul şi pe 
Sfântul Duh, Treimea cea de o fiinţă şi nedespărțită, în vecii vecilor. Amin. 


(N.B. Acatist alcătuit de Preasfinţitul Ioachim Băcăuanul, episcop vicar al 
Arhiepiscopiei Romanului şi Bacăului, după un text al Arhim. Clement Haralam 
de la Schitul Prodrom, Muntele Athos. Textul a fost diortosit de Preasfinţitul 
Ciprian Câmpineanul, episcop vicar Patriarhal) 

Imnografie 


Troparul Sfântului ierarh Grigorie, episcopul Nissei: Dumnezeul părinţilor noştri 
care faci pururea cu noi după blândeţile Tale, nu îndepărta mila Ta de la noi; ci, 
pentru rugăciunile lor, în pace îndreptează viaţa noastră. 


Condacul Sfântului ierarh Grigorie, episcopul Nissei: Insuflatul de Dumnezeu 
ierarh al Bisericii şi cinstitul scriitor de cântări al înţelepciunii, mintea cea prive- 
ghetoare a Nissei, Sfântul Grigorie, dănţuind şi desfătându-se cu îngerii întru 
dumnezeiasca Lumină, se roagă neîncetat pentru noi toţi. 


Condacul Sfântului ierarh Grigorie, episcopul Nissei: Cu ochiul sufletului prive- 
ghind, ierarhe, te-ai arătat lumii ca un păstor priveghetor şi cu toiagul înţelepciunii 
tale, prea fericite cuvioase, ai alungat pe toţi rău voitorii credinţei, ca pe nişte lupi, 
păzindu-ţi turma nevătămată, prea înțelepte părinte Grigorie. 


Troparul Sfântului ierarh Grigorie de Nyssa: Cel ce eşti între ierarhi păstor ales şi 
lumii învăţător, temei dumnezeieştilor dogme şi capul care cugetă. Iubit fiu al Ca- 

padociei şi frate al marelui Vasile, suitu-te-ai la înălțimea virtuţilor, fericite. Pentru 
aceasta noi pururea te rugăm, Sfinte ierarhe Grigorie, să mijloceşti înaintea lui 
Hristos Dumnezeu pentru sufletele noastre. 

Vieţile Sfinţilor - Pomenirea celui între Sfinţi părintele nostru Grigorie, 
episcopul de Nissa 


PS eu 


Acest Grigorie era frate după trup cu Sfântul Vasile cel mare şi a străbătut din 
tinereţe toată învăţătura cărții desăvârşit; el a fost retor slăvit şi filosof ales, ca şi 
Vasile, fratele lui. 


Apoi s-a căsătorit cu fericita Teozva, pe care Sfântul Grigorie, cuvântătorul de 
Dumnezeu (Teologul), a cinstit-o mai pe urmă cu multe laude, numind-o podoaba 
Bisericii, înfrumusețarea lui Hristos, cu adevărat soţie sfântă a celui sfințit şi 
vrednică de tainele cele mari. Pentru că bărbatul ei fiind hirotonit prezbiter, soţia sa 
vieţuia cu sfinţenie în curăţenie şi cu mintea întreagă, slujind bolnavilor, îngrijind 
de cei săraci şi strălucind cu bunătăţile. Apoi s-a învrednicit de slujba diaconiei,; 
pentru că a sfinţit-o diaconiţă şi de aceea cuvântătorul de Dumnezeu zice că este 
vrednică de mari taine. Apoi, plăcând Domnului, a răposat şi s-a numărat în cetele 
sfinților. 

SANT3 
THESEBIA me GAEGORI; NISA 


Bărbatul ei, Sfântul Grigorie, a fost ridicat la rânduiala episcopiei, în ostrovul 
Nissei şi păstorea bine Biserica lui Hristos. 


Împărăţind în acea vreme Valens (364-378), arienii se întăriseră, având ajutor pe 
împăratul cel orbit cu acelaşi eres, care a izgonit pe Sfântul Grigorie de Nissa de pe 
scaunul său; atunci a umblat sfântul din loc în loc, opt ani, până la moartea 
împăratului, străbătând cetăţile şi ţările şi întărind pe cei drepteredincioşi. 


În vremea împărăției marelui Teodosie (379-395), fiind al doilea sobor a toată 
lumea în Constantinopol (381), contra lui Macedonie, luptătorul contra Sfântului 
Duh, se afla acolo şi Sfântul Grigorie cu Sfinţii Părinţi, ca ajutător al dreptei 
credinţe, înfruntând şi ruşinând pe potrivnici cu puterea adevărului celui arătat din 
dumnezeiasca Scriptură şi şezând pe scaunul său mulţi ani, a ajuns la adânci 
bătrâneţe, apoi a adormit întru Domnul, lăsând după sine multe scrieri folositoare 
Sfintei Biserici. 


EI era cu chipul cel trupesc asemenea fratelui său Vasile, însă cărunt şi puţin mai 
vesel. 

Sinaxar - Pomenirea celui între sfinţi părintelui nostru Grigorie (Grigore), 
episcopul Nissei 


In această lună (ianuarie), în ziua a zecea, pomenirea celui între sfinţi părintelui 
nostru Grigorie (Grigore), episcopul Nissei. 


Acest Sfânt părinte a fost frate cu Sfântul Vasile cel mare şi a strălucit prin 
cunoştinţa filozofiei şi prin râvna pentru credinţa ortodoxă; drept aceea a fost şi 
apărător al Bisericii lui Hristos. 


Că mergând la Constantinopol, împreună cu cei care se adunau la Sinodul al doilea 
Ecumenic, ca să lupte împotriva eresurilor păgâne, Grigorie s-a dovedit apărător 
neîntrecut al dreptei credinţe, biruind pe potrivnici prin puterea cuvintelor şi prin 
dovezi din Scriptură. Grigorie străbătuse toată ştiinţa filozofică şi a bunei vieţuiri şi 
de aceea avea putere cu aceste două arme. 


Păstorindu-şi turma cu înţelepciune şi cu evlavie şi, ajungând la bătrâneţe 
frumoasă, a adormit şi s-a mutat la Domnul. 


Ca înfăţişare Grigorie era întru totul asemănător fratelui său Vasile, afară de 
cărunteţe, şi avea o faţă puţin mai veselă decât a acestuia. 

Viaţa Sfântului Grigorie, episcopul Nyssei 


Sfântul Grigorie al Nyssei, fratele mai tânăr al Sfântului Vasile cel mare, s-a născut 
în jurul anului 335 în Cezareea Capadociei, din acei minunaţi părinţi creştini, 
Vasile şi Emilia. Din cei zece copii ai lor, trei (Vasile, Grigorie şi Petru) au ajuns 
episcopi, iar o soră, Macrina, a fost un model de viaţă sfântă. 


Pregătirea intelectuală şi duhovnicească şi-a făcut-o sub îndrumarea fratelui său 
mai mare, Vasile, pe care-l numea „părintele şi învățătorul” său. Deşi la început se 
hotărâse pentru intrarea în cler, primind în acest sens slujirea de „citeţ”, mai apoi a 
simţit interes şi atracţie pentru scrierile filosofice necreştine, gândindu-se să devină 
mai curând „retor, decât creştin”. 


Îndemnurile fratelui Vasile şi mai ales, sfaturile surorii Macrina l-au întors însă la 
calea de slujitor al Bisericii. S-a căsătorit cu o creştină evlavioasă, Theosevia, pe 
care Sfântul Grigorie de Nazianz a elogiat-o în frumoase cuvinte, numind-o „soţie 
de preot cu adevărat sfântă”, datorită virtuţilor sale deosebite. Se pare că cei doi 
soţi se despărţiseră cu mult timp înainte de 385 (anul în care Theosevia a trecut la 


cele veşnice), prin bună înţelegere, îmbrățişând amândoi viaţa monahală. 


Sfântul Grigorie şi-a petrecut acest răstimp la mănăstirea Iris din Pont, de unde, 
spre sfârşitul anului 371, Sfântul Vasile l-a chemat la Cezareea, rugându-l să 

primească arhieria. Deşi n-a dorit această înaltă demnitate bisericească, la 
insistenţele fratelui său, a acceptat scaunul de episcop al Nyssei, un mic oraş nu 
departe de Cezareea, unde Vasile era arhiepiscop. 


Ca episcop, şi-a îndeplinit cu multă cinste îndatoririle pastorale şi misionare, într-o 
vreme în care Biserica era tulburată de acțiunile ostile ale episcopilor arieni, 
sprijiniți de autoritățile politice ale imperiului. S-a făcut iubit de credincioşii 
păstoriţi, dar bunătatea sa, dusă uneori până la naivitate, 1-a pricinuit de multe ori 
greutăți atât lui, cât şi fratelui său, Vasile. 


De pildă, în iarna anului 375, pe baza unor acuze calomnioase, a fost luat din oraş 
de o gardă militară, din ordinul conducătorului politic arian din Cezareea, însă, pe 
drum, Grigorie a evadat de sub escortă. Reclamat de guvernator, un sinod de 
episcopi, ținut la Nyssa în absenţa sa, l-a depus din scaun, deşi comunitatea 
credincioşilor i-a rămas fidelă. După moartea împăratului arian Valens (364-378), 
Sfântul Grigorie a revenit în oraşul său, credincioşii pregătindu-i o primire 
triumfală. 


În octombrie 379, a luat parte la un sinod din Antiohia, care s-a ocupat în principal 
cu erezia apolinaristă. Din încredințarea sinodului, a făcut o vizită canonică prin 
eparhiile Pontului, prilej cu care, în aprilie 380, a prezidat alegerea de mitropolit 
pentru oraşul Sevastia din Armenia mică. Spre marea sa surprindere, votul 
episcopilor l-a desemnat chiar pe el însuşi ca mitropolit şi în pofida protestelor 
sale, a trebuit să rămână în eparhia respectivă, timp de câteva luni, după care s-a 
reîntors „în cortul său” din Nyssa. 


Sfântul Grigorie a participat apoi la lucrările Sinodului al II-lea Ecumenic ţinut la 
Constantinopol în 381, remarcându-se printre teologii de mare autoritate. Împăratul 
Teodosie (379-395) l-a apreciat atât de mult încât, la 30 iulie 381, a dispus printr- 
un decret ca toți epicopii din eparhiile Pontului care nu se aflau în comuniune cu 
episcopul Grigorie al Nyssei să fie expulzați. 


In Constantinopol avea să mai revină peste 4-5 ani, în iulie 385 sau 386, când a 
ținut două cuvântări funebre la moartea prinţesei Pulcheria, singura fiică, în vârstă 
de 6 ani, a împăratului Teodosie şi la moartea mamei acesteia, împărăteasa Flacilla. 


A mai participat la un sinod ţinut în Constantinopol în 394, după care numele său 
nu mai este amintit în izvoarele istorice, ceea ce înseamnă că a trecut la cele 
veşnice în acel an, 394. 

Fiind o fire iubitoare de isihie, înclinată mai mult spre rugăciune şi reflecţie 
teologică decât spre activităţi practice, de organizare a vieţii bisericeşti, Sfântul 
Grigorie al Nyssei s-a distins îndeosebi în domeniul studiului şi interpretării 
duhovniceşti a Sfintei Scripturi, prin opere teologice de o certă valoare pentru 
apărarea dreptei credinţe, a căror profunzime de gândire îl aşează pe Sfântul 
Grigorie în rândul celor mai mari părinţi şi scriitori bisericeşti din istoria patristică. 


Bogată lui activitate de scriitor cuprinde lucrări exegetice şi omilii, scrieri 
dogmatice, scrieri ascetice, cuvântări şi epistole. Dar aproape toate scrierile lui au 
un accentuat caracter ascetic-duhovnicesc, deoarece el nu face o exegeză, pur şi 
simplu, a cărților sau a unor locuri din Scriptură, nici doar o expunere pur teoretică 
a învățăturilor dogmatice, ci, totdeauna, explicarea textelor din Sfânta Scriptură îi 
dă prilejul de a descrie condițiile şi modul înaintării credincioşilor în viaţa 
duhovnicească, iar expunerile dogmatice sunt prezentate ca temeiuri pentru acest 
mod de vieţuire creştinească. 
Dintre tratatele sau omiliile unde se ocupă, în scop dogmatic sau duhovnicesc, cu 
texte din Sfânta Scriptură, amintim: 

— Despre alcătuirea omului, 

—  Tâlcuirea apologetică a Hexaimeronului, 

— Viaţa lui Moise, 

— Omilii la Eccleziast şi Cântarea Cântărilor, 

—  Tâlcuire duhovnicească la Fericiri şi Despre rugăciunea domnească. 


Cele mai importante scrierile cu caracter dogmatic sunt: 
— Contra lui Eunomie (aici combate învăţătura greşită a acestui episcop arian 
care nega dumnezeirea Fiului), 
— Contra lui Apolinarie (adresată episcopului Teofil al Alexandriei), 
— Despre Sfântul Duh, Cuvântarea catehetică cea mare. 


Dintre scrierile cu un conţinut ascetic sau duhovnicesc propriu zis menţionăm: 
— Despre feciorie, 

Ce înseamnă numele sau chemarea de creştin, 

Despre desăvârşire şi cum trebuie să fie creştinul, 

Viaţa Sfintei Macrina şi Viaţa Sfântului Grigorie Taumaturgul. 


In încheiere, amintim şi câteva din cuvântările Sfântului Grigorie rostite fie 
ocazional, fie cu prilejul marilor Praznice Impărăteşti sau la sărbătoarea unor sfinţi. 


— Despre trebuinţa de a iubi şi primi cu bunătate pe săraci, 

În 


Împotriva celor ce amână botezul, 

Nu trebuie să plângem pe cei ce au adormit în credință, 
Despre dumnezeirea Fiului şi a Sfântului Duh, 
La ziua luminilor sau la Botezul lui Hristos, 
La Sfintele Paşti sau La învierea lui Hristos, 
La Înălţarea lui Hristos, 

Despre Sfântul Duh sau La Cincizecime, 

La ziua naşterii lui Hristos, 

Despre întâiul mucenic Ştefan, 

La cei 40 de mucenici, 

La Sfântul mucenic Teodor şi 

În cinstea Sfântului Vasile cel mare. 


Biserica Ortodoxă, Sfântul Grigorie al Nyssei este prăznuit în data de 


ianuarie. 

Arhid. Ştefan Sfarghie - Sinaxar - Sfântul ierarh Grigorie, episcopul Nyssei; 
Sfântul cuvios Antipa de la Calapodeşti 


Sfântul Grigorie era fratele mai tânăr al Sfântului Vasile cel mare. El a învăţat carte 
la şcolile din oraşul său, Cezareea Capadociei, şi pentru setea sa de cunoaştere şi 
pentru marea putere a gândirii şi a scrierilor sale a ajuns să fie cel dintâi mare 
dascăl, părinte şi teolog slăvit al vieţii duhovniceşti. 


După moartea soţiei sale Teosevia, Sfântul Grigorie a fost hirotonit episcop de 
către fratele său, Sfântul Vasile cel mare, încredințându-i-se scaunul Nyssei, de 
unde a luptat împotriva arianismului. 


Cetatea Nyssa din Capadocia nu era o cetate de seamă, însă Sfântul Vasile voia 
oameni cu o credinţă neşovăielnică în jurul său: EI spunea că „este mai bine ca 


episcopul să dea cinste scaunului său, decât să capete cinste episcopul de la scaun”. 


Sfântul Grigorie de Nyssa a luat parte la lucrările Sinodului II Ecumenic, în anul 
381, întărind credinţa în dumnezeirea Duhului Sfânt. 


Dintre scrierile sale amintim: Marele cuvânt catehetic; Despre facerea omului; 
Viaţa lui Moise; Tâlcuire la Cântarea Cântărilor; Despre Fericiri ş.a. 


S-a mutat în pace la Domnul în anul 395, în ziua de 10 ianuarie. 


Astăzi pomenim şi pe Sfântul cuvios Antipa, care din botez se numea Alexandru. 
EI s-a născut în 1816 în satul Calapodeşti, Bacău. 

La 20 de ani a mers la Schitul Brazi din Vrancea, unde a fost tuns în rasoforie de 
stareţul Dimitrie. După doi ani a plecat pe Muntele Athos, unde a primit schima 
cea mare, primind numele Antipa. 


În 1860 a mers în Moldova şi Rusia în vederea strângerii de ajutoare pentru Schitul 
Prodromu. 


În 1865 s-a aşezat pentru totdeauna la Mănăstirea Valaam. 


Sfântul Sinod al Bisericii noastre l-a trecut în rândul sfinților în 1992. 

Iulian Dumitraşcu - Calendar Ortodox - Sfântul ierarh Grigorie, episcopul 
Nyssei; Sfântul cuvios Antipa de la Calapodeşti 


Sfântul Grigorie s-a născut în anul 335. Tatăl său, pe nume Vasile, era originar din 
provincia Pont, iar mama, Emilia, din Cezarea Capadociei. Din cei 10 copii născuţi 
de Emilia, 5 au îmbrăcat haina monahală, dintre care 3 au ajuns episcopi: Vasile 
cel mare, Petru de Sevasta, Grigorie de Nyssa. 


Bunica Macrina i-a crescut pe copii în duh creştin, împreună cu mama lor, Emilia, 
şi sora lor, Macrina cea tânără. 6 persoane din această familie sunt cinstite ca sfinți 
în Biserica Ortodoxă. 


O familie de sfinți: 
— Sfântul Grigorie de Nyssa; 
— Sfânta Macrina cea bătrână (bunica); 
— Sfânta Emilia (mama); 
— Sfântul Vasile cel mare (frate); 
— Sfântul Petru de Sevasta (frate); 
— Sfânta Macrina cea tânără (sora). 


Sfântul Grigorie a studiat în Cezareea Capadociei. A fost căsătorit cu Theosebeia şi 
se pare că ar fi avut un băiat. A fost hirotonit în anul 371/372 episcop de Nyssa - 
mic oraş aflat la o distanţă de circa 80 km de Cezareea. 


Sfântul Grigorie a avut necazuri din partea arienilor, care în anul 375/376, i-au 
înscenat un proces de ordin economic, în urma căruia a fost trimis în exil. Se va 

întoarce în scaunul episcopal după trei ani, în urma unui decret imperial de 
grațiere. 


A fost unul dintre apărătorii dreptei credințe la Sinodul al II-lea Ecumenic, 
împăratul Teodosie remarcând calitatea deosebită a prestaţiei sale teologice şi 
retorice. 


Pentru aceste calități, Sfântul Grigorie de Nyssa a fost ales, şi nu episcopul 
Constantinopolului cum prevedeau uzanţele, să rostească cuvântul funeral la 
înmormântarea împărătesei Pulheria din anul 385 şi apoi la moartea împărătesei 
Flacilla. 


Lucrările sale cu caracter teologic au fost elaborate în a doua parte a vieţii sale, 
când a urmat pas cu pas învăţătura celorlalți doi capadocieni, Vasile şi Grigorie de 
Nazianz. Ca şi ei, episcopul Nyssei apără unitatea Fiinţei divine şi Treimea Per- 
soanelor. 


A trecut la cele veşnice în anul 395. 


SR 5 e 


Sfântul cuvios Antipa de la Calapodeşti este singurul călugar român athonit trecut 
în rândul sfinților. A fost canonizat la numai 24 ani după trecerea sa la cele 
veşnice. 


Acest cuvios Părinte se numără printre cele mai alese roade duhovniceşti pe care 
le-a odrăslit binecuvântatul pământ al Moldovei. Viaţa Sfântului Antipa a fost 
povestită de el însuşi egumenului Pimen de la Mănăstirea Valaam din nordul 
Rusiei. 


Sfântul cuvios Antipa s-a născut în anul 1816, în satul Calapodeşti, azi în judeţul 
Bacău. La botez a primit numele Alexandru. Tatăl său, Gheorghe Constantin 
Luchian, era diacon la biserica satului, iar mama, Ecaterina Manase, a fost călu- 
gărită mai târziu cu numele Elisabeta. 


In Patericul Valaamului găsim scris că cei doi soţi nu au avut copii multă vreme, 
însă, în cele din urmă, rugăciunile lor au fost ascultate şi Dumnezeu le-a dăruit un 
prunc pe care mama sa l-a născut fără dureri. 


Despre copilul Alexandru mai ştim din Sinaxare că lua în mânuţele sale şerpi 
Veninoşi ŞI, spre mirarea şi spaima tuturor, nu pătimea nici un rău din partea lor. 

A studiat la şcoala satului. Încă nu terminase şcoala când tatăl său a fost chemat la 
Domnul. Rămas orfan, a fost nevoit să înveţe meşteşugul legării de cărți, pentru a 
contribui la întreţinerea familiei. 


Chemarea la viaţa monahală 


La vârsta de 20 de ani a fost călăuzit de Duhul Sfânt să intre în nevoinţa călu- 
gărească. 


In urma unei cercetări dumnezeieşti, Alexandru a părăsit casa părintească, 
îndreptându-se spre Mănăstirea Neamţ, unde nu a fost primit însă de stareţul 
aşezământului. 


A mers la schitul Brazi, din Vrancea. Acolo, în vremea noviciatului său, a fost de 
față la aflarea în chip minunat a moaştelor Sfântului ierarh mucenic Teodosie, 
mitropolitul Moldovei, ctitor al schitului, martirizat de tătari (pomenit la 22 
septembrie). 


La Schitul Brazi, fratele Alexandru a deprins ascultarea şi rugăciunea minţii de la 
duhovnicul şi stareţul Dimitrie. Acesta l-a tuns în rasoforie şi i-a dat numele de 
Alpie, apoi, văzând sporirea lui duhovnicească, după doi ani de ucenicie, i-a da 
binecuvântarea să meargă la Sfântul Munte Athos, pentru o mai mare nevoinţă. 


Rasoforul Alipie s-a oprit pentru o vreme la Mănăstirea Căldăruşani, în care se 
păstrau încă tradiţiile paisiene, moştenite prin ucenicii vrednicului de pomenire, 
Sfântul stareţ Gheorghe (pomenit la 3 decembrie). 


La Căldăruşani s-a dovedit a fi cu luare aminte la toate cuvintele de învăţătură ale 
părinților, nevoindu-se cu rugăciunea, cu postul, cu ascultarea, aşa cum se cuvine 
celor dornici de viaţă călugărească. 


După doi ani a plecat la Muntele Athos, despre care îi vor fi vorbit unii părinți mai 
în vârstă care trăiseră în „Grădina Maicii Domnului”. 


S-a aşezat la Schitul românesc Lacu, loc cunoscut pentru asprimea vieţii călu- 
găreşti de acolo. De la schit nu i s-a oferit nimic din cele necesare vieţii pământeşti 
şi s-a stabilit într-o chilie pe jumătate distrusă. 


In chilie a aflat o icoană a Maicii Domnului afumată pe care a dus-o la renumitul 
zugrav Paisie şi l-a rugat să o curețe. După puţină vreme i-a fost înapoiată complet 

nouă, zugravul încredinţându-l că a devenit aşa în chip minunat, după o simplă 
curăţire. 


Era o icoană făcătoare de minuni, care a vindecat mulţi bolnavi şi de care sfântul 
nu s-a despărţit toată viaţa. Această icoană se află acum la Mănăstirea Valaam din 
Finlanda. 


Timp de patru ani Sfântul Antipa a trăit şi în mănăstirea athonită Esfigmenu, în 
nordul Sfântului Munte, aşezământ ajutat de domnitorii moldoveni, precum şi de 
familia marelui mitropolit Veniamin Costachi (1803-1842). 


În acea mănăstire, a primit schima cea mare, care impune post aspru şi rugăciune 
neîncetată, devenind schimonahul Antipa. Se pare că tot în această perioadă a fost 
hirotonit întru ierodiacon şi ieromonah. A trăit apoi într-o altă chilie pe care însuşi 
a refăcut-o. 


În anul 1860, cuviosul schimonah Antipa, după o vieţuire de aproape 20 de ani în 
Sfântul Munte, se reîntoarce în Moldova la cererea şi îndemnul a doi monahi 
moldoveni, vieţuitori în Athos, Nifon şi Nectarie, care începuseră să zidească 
Schitului românesc Prodromu. 


Sfântul cuvios Antipa de la Calapodeşti a fost rugat să meargă în Moldova pentru a 
strânge ajutoare, în vederea terminării ctitoriei lor. 
Intoarcerea în România 


A vieţuit la schitul Bucium din laşi, metocul Schitului Prodromu. Numele său 
ajunge să fie cunoscut şi aici, încât era căutat de mulți credincioşi, pentru care era o 
adevărată pildă de smerenie, de dragoste şi de trăire adevărată. Se îndreaptă apoi 
spre Rusia, având acelaşi scop - strângerea ajutoarelor pentru Schitul Prodromu. 


Rusia 


S-a oprit la Kiev, pentru a se închina moaştelor cuvioşilor părinți din Lavra 
Pecerska, după care a pornit spre Moscova şi apoi spre Sankt-Petersburg, unde a 
primit felurite ajutoare de la mitropoliţii din aceste două oraşe, stareţi de mănăstiri 
ŞI credincioşi. 


În schitul Prodromu se păstrează o bogată corespondenţă a cuviosului Părinte 
Antipa cu conducerea schitului, privind trimiterea de ajutoare din Moldova şi 
Rusia. 

Chiar din primul an al sosirii sale în Rusia, a vizitat mănăstirea Valaam, situată pe 
o insulă din lacul Ladoga, în apropiere de Finlanda (pe atunci Mare Ducat autonom 
în cadrul Imperiului Rus), care l-a impresionat în chip deosebit. 


Drept aceea, după ce a trimis ajutoarele la Schitul Prodromu, în noiembrie 1865 s-a 
aşezat în schitul cu hramul „Tuturor Sfinţilor” de lângă Mănăstirea Valaam. 


Monah în Finlanda 


Şi-a continuat nevoinţele duhovniceşti, căutând să fie folositor obştii care îl înfiase. 
Și în această mănăstire erau cunoscute tradițiile paisiene, întrucât unii dintre 
monahii de pe vremuri fuseseră ucenici ai marelui stareţ Paisie de la Neamţ. 


În chilia lui nu era nici pat, nici scaun. În fiecare zi de luni, miercuri şi vineri de 
peste an, precum şi în prima săptămână a postului Sfintelor Paşti, nu gusta şi nu 
bea nimic, iar în celelalte zile se îndestula cu mâncarea pe care o primea sâmbăta la 
prânz. 


In viaţa anahoretică a avut mai multe slujiri monahale şi s-a învrednicit de darul 
înainte-vederii. Cunoştea gândurile ascunse ale oamenilor şi pe mulţi îi povăţuia pe 
calea mântuirii. 


Era cunoscut ca un mare părinte duhovnicesc şi dascăl iscusit al rugăciunii inimii. 
Numele lui era vestit atât în Carelia, cât şi în Rusia de nord, încât mulţi monahi şi 
credincioşi iubitori de Dumnezeu îl căutau şi îi urmau învăţăturile. 


Sfântul Antipa şi-a cunoscut sfârşitul cu trei zile mai înainte, când icoana făcătoare 
de minuni a Maicii Domnului s-a ridicat cu zgomot în acr şi s-a aşezat singură pe 
pieptul său. 


După trei zile, în ziua de 10 ianuarie 1882, în chilia sa de la Valaam, în timp ce 
ucenicul său îi citea Acatistul Maicii Domnului, Sfântul Antipa a adormit în pace, 
la vârsta de 66 de ani. 


A fost înmormântat în cimitirul de obşte al mănăstirii, pe teritoriul schitului 
„Tuturor Sfinților”, lângă un paraclis ctitorit în cinstea Pătimirilor Mântuitorului, 
departe de patria sa, dar mereu cu gândul la ea. 

Moaştele Cuviosului, care răspândeau un miros plăcut, au fost descoperite la 14 
mai 1991 şi depuse în biserica „Sfinţii Serghie şi Gherman de la Valaam”, unde se 
păstrează până în prezent. 


Canonizarea 


În anul 1906, la 24 de ani de la mutarea cuviosului Antipa la Domnul, călugării 
ruşi de la mănăstirea „Sfântul Panteleimon”, din Sfântul Munte Athos, l-au trecut 
în Mineiul rusesc pe luna ianuarie, ziua 10. 


În anul 1992, Sfântul Sinod al Bisericii Ortodoxe Române I-a trecut în calendar, cu 
pomenire în ziua chemării sale la Domnul, 10 ianuarie. 


Prin decizia vrednicului de pomenire Alexei al II-lea, patriarhul Moscovei şi al 
întregii Rusii, la data de 19 iulie 2000, Sfântul cuvios Antipa de la Calapodești a 
fost inclus şi în rândul Sfinților Bisericii Ortodoxe Ruse, cu data de pomenire 
10/23 ianuarie. 

Proloage - Pomenirea celui între Sfinti părintele nostru Grigorie, episcopul 
din Nyssa (ţ396) 


Luna ianuarie în 10 zile: pomenirea celui între Sfinti părintele nostru Grigorie, 
episcopul din Nyssa (7396) 


Acest Sfânt Grigorie era frate mai tânăr, după trup, cu Sfântul Vasilie cel mare. Şi- 
a făcut învăţătura cărții la şcolile din oraşul său, Cezareea Capadochiei, dar, prin 
setea lui de cunoaştere şi prin marea putere a gândirii şi a scrierilor sale, a ajuns a 
fi cel dintâi mare dascăl, părinte şi teolog slăvit al vieţii duhovniceşti ortodoxe. 


În tinereţea sa, a fost o vreme când a intrat în slujba bisericii, în treapta de citeţ, 
dar, în loc să rămână în biserică el s-a făcut profesor. A fost căsătorit cu fericita 
Teosva, pe care Sfântul Grigorie de Nazianz a cinstit-o cu multe laude, numind-o: 
"podoaba Bisericii, frumuseţea lui Hristos şi cea cu adevărat sfântă soţie de preot", 
fiind ea diaconiţă a Bisericii, iar Sfântul Grigorie, bărbatul ei, fiind preot. 

ŞI murind Teosva, pe vremea împăratului arian Valens, Sfântul Vasilie, ce era 
atunci arhiepiscop în Cezareea Capadochiei, a chemat pe fratele său Grigorie la 
lupta cu cea din urmă mare înfruntare a arianismului contra Bisericii: l-a făcut 
episcop şi i-a încredinţat scaunul cetății din Nyssa, din Capadochia. 


Nu era o cetate de seamă, dar Sfântul Vasilie voia oameni cu o credinţă ortodoxă 
neşovăielnică în jurul său: "Este mai bine ca episcopul să dea cinste scaunului său, 
decât să capete cinste episcopul de la scaun", zicea el. 


ŞI, în această luptă, Sfântul Grigorie a fost izgonit din scaunul său vreme de patru 
ani, de arienii lui Valens. Dar primirea ce i-au făcut credincioşii, când s-a întors, 
arată cât era de iubit de păstoriții săi. 


A fost însărcinat de Sinodul din Antiohia să meargă în Arabia şi Palestina, ca să 
aducă pace bisericilor tulburate de eretici. 


A luat parte la cel de al doilea Sinod ecumenic, în anul 381, alături de Sfântul 
Grigorie de Nazianz, statornicind credinţa în Duhul Sfânt. E vremea când legătura 
cu el era un semn de Ortodoxie. 


Scrierile sale au făcut din el un "Părinte al părinților” şi un "stâlp al Ortodoxiei”, 
fiind scrieri de temeinică putere de gândire ortodoxă şi de înaltă trăire lăuntrică, 
precum: "Marea Cateheză”, "Facerea omului”, "Viaţa lui Moise", "Cântarea 
Cântărilor", "Fericirile", "Aşezământul creştinesc". 


S-a mutat la Domnul către anul 400, în ziua de 10 ianuarie, lăsându-ne mărturie 
toată măsura marilor sale daruri. 

Sfântul Nicolae Velimirovici — Proloagele de la Ohrida - Pomenirea Sfântului 
Grigorie, episcopul Nissei 

lanuarie - lunie 


Acest Grigorie a fost fratele după trup al Sfântului Vasile cel mare. La început el a 
fost doar preot de mir (presbiter), dar după moartea binecuvântatei sale soţii 
Teosevia, Grigorie a fost ales şi sfinţit episcop al Nissei. EI era vestit prin marea sa 
învăţătură şi prin marea trăire duhovnicească. 


A fost unul din Părinţii celui de al doilea Sinod Ecumenic (Constantinopol, anul 
381 de la Hristos). 


Se crede că este autorul celei de a doua jumătăţi a simbolului de credinţă (al 
Crezului). A fost un mare orator, un mare exeget al Sfintelor Scripturi, şi un mare 
teolog. 


Pentru că i-a biruit mereu, arienii l-au urât cu deosebire şi L-au atacat murdar ca 
pe cel mai mare duşman al lor, şi împreună cu împăratul Valens cel de un cuget cu 
ei au uneltit scoaterea sfântului din scaunul arhieresc şi surghiunuirea lui. 


Sfântul Părinte a petrecut opt ani în surghiun, indurând cu îndelunga răbdare toată 
mizeria şi toate umilințele, în sfârşit a adormit la bătrâneţe adânci către sfârşitul 
secolului al IV-lea, strămutându-se în împărăţia lui Dumnezeu şi rămânând 
creştinilor pe pământ ca un far luminos al Bisericii. 

Cântare de laudă la Sfinţii Grigorie şi Marchian 


Duhul este vistierul bunătăţilor, 

Duhul este Dătătorul tuturor darurilor, 
Unora le este binecuvântată milostenie, 
iar altora, cunoaştere cutezătoare. 


Unora li se face întreagă curăţenie feciorească, 
Altora, dragoste lucrătoare sau minte dreaptă. 


După puterea credinţei fiecăruia, 

Duhul adaugă fiecăruia daruri noi: 

Cu creşterea credinţei cea care mută şi munţii 

în inima fiecăruia se deschide însăşi vistieria Duhului, 


ŞI dar peste dar ca şi ploaia începe să curgă în inima celui credincios. 


Sfântul Grigorie cel ce în credinţă a propăşit, 
Ca un vultur s-a înălțat la piscurile duhovniceşti. 


Sfântul Marchian, care în credinţă s-a îmbogăţit, 
Cu dumnezeiasca milostivire s-a luminat. 


Lumina adevăratei teologhisiri lui Grigorie i s-a dăruit. 
Harul rugăciunii şi laudei neîncetate pe Marchian a covârşit. 


O, Duhule Ceresc, Stăpâne şi Doamne, 
Ale Tale daruri sfinte nu le lua de la noi 
Ci cu rugăciunile vaselor Tale alese 
Scapă-ne pe noi de veşnica osândă, 

în Ziua cea mare a Judecăţii. 

Sfântul Grigorie de Nyssa, trăitor al teologiei, filosof şi mistic creştin 


Frate mai mic al Sfântului Vasile cel mare, Grigorie de Nyssa, este între Părinţii 
capadocieni, filozoful cel mai metodic, fiind în acelaşi timp şi un teolog cu nimic 
mai prejos decât ceilalți doi, Sfântul Grigorie de Nazianz şi arhiepiscopul Cezareei, 
Sfântul Vasile cel mare. 


Ocupând un loc de frunte între teologii mistici ai Bisericii, Sfântul Grigorie a 
publicat mai multe lucrări, cele mai importante fiind cele de exegeza biblică şi 
apologetice scrise împotriva ereziei ariene. 


Sfântul Grigorie de Nyssa s-a născut în anul 335, într-o familie credincioasă. 
Mama lui, Emilia, era fiica unui martir din timpul persecuției lui Dioclețian, doi 
dintre fraţii săi, Vasile al Cezareei Capadociei şi Petru al Sevastiei au devenit 
episcopi şi au fost trecuți mai târziu de Biserica în rândul sfinților, iar sora sa, 
Macrina, cea mai mare dintre fraţi, a reprezentat un model de evlavie pentru toţi 
membrii familiei, fiind şi ea canonizată. Un alt frate, Naveratie, judecător de 
profesie, care înclina şi el spre o viaţă de asceză, nu a apucat să-şi împlinească 
gândurile sale duhovniceşti, murind de tânăr. 


Sfântul Vasile cel mare, părintele formării duhovniceşti a fraţilor săi 

Atmosferei de pietate din sânul familiei îi datorează Sfântul Grigorie formarea sa 
religioasă şi teologică din anii tinereții sale. Acest fapt este mărturisit de o 
scrisoare adresată fratelui său, Petru, în care Grigorie îşi exprima mulţumirea adusă 
lui Vasile, numindu-l „părintele nostru şi stăpânul nostru”. Pentru că era mai mare 
decât ei, viitorul episcop de Cezareea a primit din partea părinților lui sarcină de a 
supraveghea educaţia fraților mai mici. Instrucţia lui a fost antidotul la lecţiile 
primite în şcolile păgâne ale timpului, unde, după cum ştim din scrisorile Sfântului 
Grigorie de Nazianz, fratele lui, Sfântul Vasile cel mare a petrecut ceva timp. 


Chemarea la episcopat, o vocaţie târzie? 


Deşi tânărul Grigorie dorea să aleagă o carieră seculară, familia s-a străduit să îi 
îndrume paşii spre slujirea Bisericii. Vasile, văzând că singur nu are nici o şansă în 
a-l convinge pe Grigorie să renunţe la gândurile sale, a apelat la prietenii acestuia 
pentru a-i deturna intenţiile. Dar totul a fost în zadar şi Grigorie s-a căsătorit. 
Exista chiar o scrisoare de condoleanţe a episcopului de Nazianz trimisă pentru a 
mângâia pe cel rămas singur după moartea soţiei sale, Teosevia, o femeie care aşa 
cum o mărturiseşte numele ei, era foarte pioasă. Se crede că înainte de hirotonia sa 
întru episcop, Grigorie, ar fi petrecut mai retras un timp, dar nu exista nici o 
mărturie în acest sens. Numirea sa ca arhiereu în 371, pe scaunul de Nyssa, un 
orăşel situat pe coasta Halysului, de-a lungul drumului între Cezareea şi Ancyra a 
reprezentat o schimbare majoră în viaţa lui Grigorie. Să fi fost această alegere 
rezultatul unei vocaţii neaşteptate? 


Sfântul Vasile cel mare ne spune că era necesar să învingă atitudinea refractară a 
fratelui său, înainte ca el să primească această demnitate. Demnitatea de episcop 
era în acea vreme copleşită de pericole. Împărații aveau foarte des obiceiul să se 
amestece în treburile Bisericii, de multe ori impunând învățături dogmatice străine 
credinţei creştine autentice. Un exemplu concludent îl furnizează fratele său, 
Vasile care a avut dispute intense cu împăratul arian Valens. Mai mult, în secolul 
al IV-lea nu era deloc neobişnuită practica fugii din faţa acestei sarcini cu care era 
împovărat candidatul la cea mai înaltă treaptă ecleziastică. „Fugarii”, totuşi erau 
aflaţi şi aduşi înapoi iar consacrarea ca episcop avea până la urmă loc. 


Dacă a fost aşa în cazul lui Grigorie sau chiar a simţit că este nepotrivit cu această 
demnitate, nu ştim. In orice caz, Sfântul Vasile cel mare va regreta mai târziu 
gestul de constrângere a fratelui său. 


Pretendenţii la scaunul episcopal al Nyssei îl acuză pe Grigorie de înstrăinarea 
bunurilor Bisericii 

În scrisorile sale el deplânge atitudinea stângace şi lipsită de fermitate a fratelui său 
în conducerea treburilor episcopiei. 


La aceste neajunsuri se adaugă invidia unor pretendenți la scaunul de Nyssa, 
nemulțumiți că Grigorie a obţinut aşa de repede acest post râvnit de mulţi din 
anturajul împăratului bizantin Valens. Toate acestea au făcut ca într-una din 
şedinţele adunării episcopilor din zonă să fie aduse mai multe acuze contra 
episcopului de Nyssa, între care cele mai grave erau risipirea averilor eclesiastice şi 
nereguli în alegerea şi numirea sa ca arhiereu. Descurajat de tratamentul brutal şi 
neomenos la care fusese supus, Grigorie avea să părăsească funcția de episcop 
până la urcarea pe tronul imperial de la Constantinopol a împăratului Graţian. 


Acesta îl va repune în treaptă la sfârşitul anului 378. 
Dedicat cu totul Bisericii, luptător împotriva ereziilor timpului 


Peste câteva luni, episcopul Nyssei l-a pierdut fratele mult iubit, pe Sfântul Vasile 
cel mare. De acum înainte, pentru Grigorie va începe o nouă epocă de intensă 
activitate în slujba Bisericii. 


În 379 el va participa la Sinodul de la Antiohia, convocat pentru a combate 
schisma meletiană. Curând după aceasta, pleacă în Palestina pentru a remedia 
situația comunităților creştine din Arabia. Dar se pare că această călătorie nu a avut 
loc decât după Sinodul al II-lea Ecumenic de la Constantinopol, întrunit la 381 de 
împăratul Teodosie pentru stabilirea adevăratei credinţe. 


Aici, Sfântul Grigorie a susținut credinţa niceeană şi a încercat să pună capăt 
arianismului şi ereziei pnevmatomahe în Răsărit. 


La Constantinopol face dovada calităților sale de predicator 


În capitala Imperiului, fratele Sfântului Vasile cel mare a dovedit talentul său 
oratoric în două ocazii: prima, atunci când a rostit discursul de la întronizarea 
prietenului său Grigore de Nazianz ca episcop al Constantinopolului, iar a doua a 
fost pareneza de la înmormântarea episcopului Meletie al Antiohiei. Se pare că 
Sfântul Grigorie a fost prezent în Bizanţ după anul 381 mult mai des ca înainte. 
Doi ani mai târziu, îl întâlnim în capitală, fapt pe care îl confirmă predica sa: 
„Cuvânt despre dumnezeirea Fiului şi a Duhului Sfânt”. 

Tot el a fost ales să rostească cuvântul funerar la înmormântarea împărătesei 
Pulheria din anul 385 şi puţin după aceea şi la moartea împărătesei Flacilla şi nu 
episcopul Constantinopolului, cum prevedeau uzanţele. 


După această dată nu se mai ştie nimic legat de viaţa lui. 
Scrierile apologetice şi exegetice 


Multe din scrierile sale sunt comentarii la cărțile Scripturii. Un devotat admirator al 
lui Origen, Sfântul Grigorie a aplicat constant principiile hermeneuticii, ale şcolii 
alexandrine. El este în permanenţă în căutarea interpretărilor alegorice şi a 
înţelesurilor mistice. Ne-au rămas de la el opt Omilii la cartea Eclesiastului, unde 
afirmă că sufletul trebuie să se ridice deasupra simţurilor şi că adevărata pace poate 
fi găsită numai dispreţuind slava lumii. Este autorul şi a 15 Predici la Cântarea 
Cântărilor, cinci cuvântări semnificative Despre Rugăciunea Domnească şi opt 
Omilu la Fericiri. 


Lucrările sale cu caracter teologic au fost elaborate în a doua parte a vieţii sale, 
când a urmat pas cu pas învăţătura celorlalți doi capadocieni, Sfântul Vasile cel 
mare şi Sfântul Grigorie de Nazianz. Ca şi ei, episcopul Nyssei apăra unitatea 
Fiinţei divine şi Treimea Persoanelor. Cea mai importantă operă teologica rămâne 
Marele Cuvânt Catehetic, o apărare argumentată în 40 de capitole a învăţăturii 
creştine împotriva necredincioşilor şi ereticilor. Dar cea mai vastă dintre scrierile 
sale este Contra lui Eunomie, o apologie a crezului niceean împotriva ereziei 
arene, această lucrare fiind una de referință în lupta dusă pentru păstrarea 
adevăratei credinţe. Sfântul Grigorie l-a combătut şi pe Apolinarie de Laodiceea, 
care învaţă că „Logosul Însuşi S-a făcut trup, dar n-a avut rațiune omenească, 
suflet rațional, ci în persoana Lui, raţiunea era neschimbătoare, cerească”. Prin 
această concepţie eronată, Apolinarie distrugea integritatea sau deplinătatea firii 
umane a Mântuitorului primită la întrupare şi punea astfel în primejdie întreaga Sa 
operă mântuitoare. 


Sfântul Grigorie a scris şi împotriva altor eretici cum ar fi: Sabelie şi Macedonie 
care negau dumnezeirea Sfântului Duh. 


În lucrarea Despre destin, el apără libertatea umană de fatalismul astrologilor. O 
altă carte, Despre copii, dedicată prefectului Capadociei, Hieros, conţine explicaţii 
la întrebarea de ce Providența divină îngăduie moartea prematură a copiilor. 

În învăţătura Sfântului Grigorie de Nyssa, omul a fost creat după chipul lui 
Dumnezeu ca un reflex al desăvârşirii şi în mod special al libertăţii dumnezeieşti. 
Căzut în stricăciune şi corupţie, îmbrăcat de acum în „hainele de piele” ale 
mortalităţii şi patimilor prin folosirea rea a libertăţii, omul nu a putut fi restaurat în 
condiţia sa primară decât prin Întruparea lui Hristos. Aderând prin botez la corpul 
lui Hristos, Biserica şi crescând neîncetat prezenţa în suflet a Domnului prin virtuți 
şi Sfintele Taine, el poate progresa la infinit în unirea cu Dumnezeu, antrenând în 
aceasta neamul omenesc şi universul întreg. Este învăţătura despre epectază, a 
urcuşului neîntrerupt spre Dumnezeu. 


„Astfel, în eternitatea veacului fără sfârşit, cel care aleargă spre Tine devine 
întotdeauna mai mare şi mai înalt decât el însuşi, crescând prin bogăţia harului. Dar 
cum ceea ce este căutat nu comportă limite în sine, capătul a ceea ce este găsit 
devine pentru cei care urcă punctul de plecare în descoperirea unui bine mai înalt. 
lar cel care urcă nu se opreşte niciodată de a merge din început în început prin 
începuturi care n-au sfârşit.” 


Apocatastaza, punctul sensibil din propovăduirea Sfântului Grigorie 


Asupra discursului său teologic s-a iscat însă o dispută cu privire la învăţătura 
despre apocatastază, nume dat în istoria Bisericii doctrinei care mărturiseşte că în 
final, chiar şi creaturile căzute, demonii şi sufletele păcătoşilor vor avea parte de 
fericirea dumnezeiască, mântuindu-se. 


Vorbind despre pedeapsa trecerii prin foc a sufletelor păcătoase, Sfântul Grigorie 
compară această trecere cu aurul din topitoare care este lămurit, adică curăţat de 
orice impuritate. 


Pedeapsa arderii în foc nu este un scop în sine, ci este menită să separe în suflet 
răul de bine, mizeria de ceea ce este pur. Desigur, lucrarea este una dureroasă, 
asprimea şi durata ei fiind proporţională cu răul existent în fiecare suflet. Focul va 
dura atât cât în fiinţa păcătosului va exista răul. Dar va veni un timp, afirmă Sfântul 
Grigorie, când acest rău va dispărea şi fiecare voinţa liberă se va întoarce la 
Dumnezeu, va fi în Dumnezeu. Urmând cuvintele Sfântului Apostol Pavel care în 
Epistola I Corinteni 15, 28 spune: „Dumnezeu va fi totul în toate”, Sfântul Grigorie 
de Nyssa concluzionează: „răul va avea un sfârşit”. 


Biserica a respins apocatastaza, ca fiind neconformă cu libertatea omului şi cu 
dreptatea divină. 

Sfântul Grigorie de Nyssa - Viaţa, opera, doctrina (335 - 394-395) 


Fericit este acela care poate spune cu Sfântul Grigorie de Nissa: 
„Doamne, fă cu mine ceea ce fac eu cu alţii”. 
Ce spun marii Părinţi? De câte ori loveşti în cineva, fie cu vorba, 
de câte ori judeci un frate, să ştii că nu te poţi ruga. Rugăciunea ta 
nu-i primită, nu-i ascultată de Dumnezeu, ci este lepădată. 


Viaţa 


Sfântul Grigorie de Nyssa s-a născut în jurul anului 335 în Cezareea Capadociei, ca 
frate mai mic al Sfântului Vasile cel mare. A primit educaţia şi instrucția 
elementară în familie, îndeosebi de la sora sa Macrina şi de la fratele său Vasile, pe 
care-l stima în chip deosebit numindu-l „tatăl şi învățătorul său" (Scrisoarea 13) şi 
pe care-l compara cu Moise, cu Samuel, cu Ilie, cu loan Botezătorul şi cu Pavel. 
Şi-a completat cultura prin legătura sa cu Libaniu şi cu alți oameni de seamă ai 
timpului. 


Graţie atmosferei din familie, Grigorie a îndrăgit Biserica şi a ajuns chiar până la 
rangul de citeţ în ierarhia inferioară. 


Pentru motive pe care nu le cunoaştem bine, el s-a depărtat de Biserică, a devenit 
profesor de retorică şi s-a căsătorit. A profesat câtva timp retorica, dar în urma 
morţii soţiei sale Teosebia, „cu adevărat sfântă şi cu adevărat soţie de preot" şi în 
urma îndemnurilor fratelui său Vasile şi a prietenului său Grigorie de Nazianz, 
autorul nostru s-a retras la mânăstirea întemeiată de fratele său Vasile, pe malul 
râului Iris în Pont. A stat aici aproximativ 10 ani, până în 371, când Sfântul Vasile 
l-a ales episcop de Nyssa, o mică localitate în partea extrem răsăriteană a 
Capadociei. 


Ca episcop, Sfântul Grigorie n-a mulţumit exigenţele administrative şi misiunile de 
politică bisericească ale fratelui său. Dacă Sfântul Grigorie de Nyssa făcea figură 
de diplomat mediocru, în schimb el era foarte învăţat şi de o credinţă profundă. 
Pentru a scăpa de el, arienii i-au înscenat vina de a fi delapidat nişte bunuri 
bisericeşti. E condamnat de arieni într-un sinod local la Nyssa, unde a fost depus 
din treaptă, la 376. Ar fi fost arestat, dacă n-ar fi fugit. După moartea lui Valens (9 
august 378), el se reîntoarce şi e primit triumfal (Scris. 6). 


Ar Dr De De De de De dr Dr De De De Dr De Dr De de De e dr dr fr A A 


Xp PP XP IP 2 e E 30 E 3 2 2 2 2 E 30 E 30 IE 2 E 2 E E E E E XX 


De De de De Ar dr De De De de De Ar Dr De De De dr De Ar Dr De de de dr drd 


Xp PP XP 3 3 DE 2 E 30 E 3 2 2 2 2 e 30 E 30 IE 2 E XX 


După moartea fratelui său Vasile, Sfântul Grigorie se prezintă ca unul din 
apărătorii cei mai autorizaţi ai Ortodoxiei în Asia mică. Sinodul de la Antiohia 
(379) îi încredinţează misiunea de inspector bisericesc în Pont, Palestina şi Arabia. 
În acest timp el e ales mitropolit de Sevasta, în Armenia, unde a fost reţinut -zice el 
- câteva luni, ca „într-o captivitate babilonică" (Scris. 19). 


Talentul oratoric şi ştiinţa teologică ale Sfântului Grigorie au fost apreciate 
superlativ la Sinodul II ecumenic (381) unde el a fost proclamat „stâlp al 
Ortodoxiei". Renumele de care se bucura ca orator a făcut ca Sfântul Grigorie să 
fie chemat să rostească numeroase necrologuri, printre altele pe acelea la moartea 
prinţesei Pulheria şi la moartea împărătesei Flaccilla. Ştim că el a luat parte şi la un 
Sinod de la Constantinopol, în 394. După această dată nu se mai ştie nimic despre 
el. A murit probabil în 394 sau 395. 


Sfântul Grigorie de Nyssa are într-un grad mai mic calităţile de administrator ale 
Sfântului Vasile şi e un orator mai puţin elegant ca Sfântul Grigorie de Nazianz, 
dar el îi egalează pe amândoi în teologie şi îi depăşeşte prin puterea sa de 
speculație. 


Opera 


Despre crearea omului, scrisă în 379, puţin după 
moartea Sfântului Vasile şi dedicată fratelui său mai mic, Petru de Sevasta. 
Această lucrare completează Omiliile Sfântului Vasile la Hexaemeron, care s-au 
oprit la ziua a cincea a creaţiei. 


Lumea a fost făcută pentru om, care e regele ei. Slăbiciunea aparentă a omului a 
făcut posibilă dezvoltarea civilizației. Omul e chipul lui Dumnezeu, ca şi Acesta, 
chipul este netrupesc, dar sufletul rezidă în trup. Partea conducătoare a sufletului, 
adică mintea, nu sălăşluieşte într-o parte specială a trupului. Explică alegoric 
crearea sexelor. Combate concepţia origenistă despre preexistenţa sufletelor, dar 
reține ideea de apocatastasă şi de mântuire generală. Materia, ca şi răul, sunt 
umbre. Ele vor dispărea. Combate metempsihoza. Trupul şi sufletul încep odată şi 
se dezvoltă paralel. Sfârşitul tratatului se ocupă cu descrierea amănunțită a 
structurii corpului (Puech, op. cât., III, p. 402-404); 


Apologie, adresată fratelui său Petru pentru Hexaemeron, scrisă puţin timp după 
cea precedentă. Ea e menită să răspundă la unele nedumeriri şi critici pe care le 
treziseră Omiliile la Hexaemeron ale Sfântului Vasile. Ideea de creaţie se poate 
armoniza cu aceea de evoluţie. Puterea şi ştiinţa întrebuințate de Dumnezeu pentru 

crearea fiecărei părți a totului sunt urmate de o înlănţuire necesară potrivit unei 
anumite ordini. Ceea ce raţiunea explică logic, Moise a exprimat istoric. Toate 
lucrurile existau potenţial în primul impuls creator al lui Dumnezeu, ca o putere 
seminală aruncată pentru crearea lumii, dar, în act, lucrurile individuale nu existau 
încă (P.G. 44, col. 77 D). Creaţia a avut loc odată (Ibidem, col. 77 C). Natura este 
în continuă mişcare şi transformare (Ibidem, col. 108 AB). Elementele au deosebiri 
şi corespondențe care uşurează trecerea de la unul la altul; 


Despre viaţa lui Moise, scrisă spre sfârşitul vieţii, fiindcă autorul vorbeşte în ea 
despre perii săi albi. Poartă ca subtitlu Despre desăvârşirea cea după virtute şi e 
adresată unui tânăr Cezar, care-i ceruse un model de viață perfectă. Autorul, la 
începutul lucrării, spune adresantului că-i e greu să dea răspuns la o asemenea 
problemă, pentru că virtutea este în continuu progres. Cu toate acestea, deşi 
desăvârşirea în sine este inaccesibilă, totuşi se poate face o idee despre ea, 
cercetând viaţa aleasă a oamenilor îmbunătăţiți, dintre care cel dintâi e Moise. 
Moise, pe muntele Sinai, simbolizează râvna sufletului omenesc după unirea cu 
Dumnezeu. Se expune viaţa lui Moise, după care se meditează mistic faptele din 
cadrul acestei vieţi; 


Despre pitonisă este un mic tratat de demonologie. Comentând textul din | Regi 
28, 12-18, autorul, spre deosebire de Origen, dar de acord cu Metodiu de Olimp şi 
cu Eustațiu de Antiohia, afirmă că umbra care s-a arătat lui Saul n-a fost sufletul 
lui Samuil, ci un demon supus vrăjitoarei din Endor (P.G. 45, col. 112 ABC). 


La titlurile Psalmilor e o introducere la studiul Psalmilor. În fond e un tratat de 
desăvârşire vorbind despre înălţarea spirituală a sufletului prin virtute; La Psalmul 
VI, despre Octavă, completează lucrarea precedentă, tratând despre purificare şi 
ascensiune spirituală; 


Tâlcuire exactă la Eclesiastul lui Solomon, în opt omilii, dă o interpretare morală 
acestei cărți. Scopul este înălțarea mistică; 


Tâlcuire exactă la Cântarea Cântărilor, în 15 omilii, interpretează cuprinsul 
acestei cărţi în sensul nuanţei [nunţii] mistice a sufletului cu Dumnezeu. 


La Noul Testament, autorul ne-a lăsat următoarele serii de omilii: 
— Despre Rugăciunea domnească, în cinci omilii, dintre care prima tratează 
despre rugăciune în general, iar celelalte dau tâlcuirea ortodoxă clasică; 
— La fericiri, în opt omilii, care tratează, în general, despre aceeaşi înălţare a 
sufletului către Dumnezeu. 

Lucrările exegetice ale Sfântului Grigorie de Nyssa au o importanţă deosebită 
pentru doctrina sa teologico-mistică şi filosofică. Ele stau sub influenţa 
neoplatonică şi se servesc în general de metoda alegorică. 


Opere polemice: Contra lui Eunomiu, în 12 cărți, sau 13 cărţi dacă a 12-a se 
împarte în două. Autorul combate aici, în primul rând, una din operele cele mai de 
seamă ale lui Eunomiu contra Sfântului Vasile: Apologia apologiei, în trei cărți, 
apoi o Expunere de credinţă a ereziarhului, prezentată de acesta dată împăratului 
Teodosie în 383. Apologia apologiei, pe care o combate Sfântul Grigorie poate fi 
reconstituită aproape în întregime din opera gregoriană. Sfântul Grigorie combate 
cu măiestrie erezia eunomiană, deşi el este inegal în opera sa Contra lui Eunomiu. 
EI nu prezintă totdeauna cu claritate obiecțiile adversarului şi propriile sale replici 
nu sunt ireproşabil organizate; 


Contra lui Apolinarie combate tratatul lui Apolinarie intitulat Demonstrația 
întrupării divine după asemănarea omului. Această lucrare e cea mai importantă 
dintre toate scrierile antiapolinariste păstrate. Cuprinde 59 capitole. Autorul 
rezumă fidel opera lui Apolinarie şi combate hristologia apolinaristă în linii mari şi 
în amănunt. Tratatul Contra lui Apolinarie e o lucrare de adâncime şi de autoritate 
în teologia Capadocienilor; 


Contra lui Apolinarie - Către Teofil al Alexandriei, scris înaintea tratatului 
precedent, semnalează patriarhului din Alexandria primejdia apolinarismului şi 
cere condamnarea acestuia; 


Despre Sfântul Duh, contra macedonienilor şi pnevmatomahilor, în 25 capitole, 
lucrare mediocră. 


Opere dogmatice: Marele Cuvânt Catehetic, cea mai importantă şi mai sistematică 
operă dogmatică a Sfântului Grigorie de Nyssa. E scrisă, probabil, pe la 385 şi 
cuprinde 40 capitole, afară de introducere. E adresată dascălilor creştini însărcinaţi 
cu instruirea catehumenilor. 


Introducerea tratează despre metoda pe care trebuie s-o folosească dascălul. 
Cuprinsul lucrării are trei părţi: 

1) Prima (cap. 1-4), tratează despre Dumnezeu şi Sfânta Treime; 

2) A doua (cap. 5-32) despre păcat, despre întrupare şi mântuire prin Hristos; 

3) A treia (capitolele 33-37) despre Botez şi Euharistie; cap. 38-40 vorbesc despre 
roadele credinţei. 


În cursul expunerii, autorul combate pe arieni, apolinarişti, manihei, iudei şi 
păgâni. Tratatul Sfântului Grigore e substanţial, dens, plin de tot ceea ce cugetarea 
elenică şi creştină au creat mai solid şi mai rezistent, uneori original, dar adesea 
sub influență platonică, origenistă, atanasiană sau chiar sub influenţa Sfântului 
Metodiu de Olimp (A. Puech, op. cât. III, p. 424). E o punte dogmatică între 
tratatul lui Origen - Periv arcwvn şi acela al lui loan Damaschin - Dogmatica; 


Cuvânt despre suflet şi despre înviere sau Macrinia, consacrat surorii sale, Macrina 
şi scris probabil pe la 380. E o imitație parţial reuşită a celebrului dialog platonic 
Phaidon, care relatează ultimele momente şi idei ale lui Socrat despre moarte. 
Sfântul Grigorie pune pe seama surorii sale Macrina ideile sale despre originea 
omului, despre suflet, despre moarte, despre învierea morţilor şi apocastastasă; 


Contra destinului e reproducerea unei discuţii avute cu un filosof păgân la 
Constantinopol. Acest filosof pe care Grigorie voia să-l convingă să treacă de la 
păgânism la creştinism, susținea morţiş că totul e supus destinului şi că dacă el e 
destinat să ajungă creştin, va ajunge chiar fără voia creştinilor, că împotriva 
destinului nu se poate face nimic. Autorul nostru întreabă dacă destinul nu e 
Dumnezeu, la care filosoful răspunde ironic şi negativ. Rolul astrelor în viaţa 
oamenilor nu se poate stabili cu certitudinea şi cu precizia de care vorbeşte 
filosoful; 


Despre copiii care mor de timpuriu, către Hierin, încearcă să justifice Providența 
față de moartea timpurie a atâtor fiinţe omenești; 


Despre Sfânta Treime şi Contra pnevmatomahilor că Sfântul Duh e Dumnezeu 
către Eustațiu, Despre deosebirea dintre esenţă şi ipostasă, către Petru fratele său, 
Despre suflet către Taţian, nu sunt de o autenticitate sigură; Că nu sunt trei 
Dumnezei, către Ablabiu, încearcă să demonstreze că cele trei Persoane ale 
dumnezeirii nu sunt trei dumnezei, ci Unul. A numi pe Tatăl, Fiul şi Sfântul Duh 
trei dumnezei sau a nu da mărturie despre dumnezeirea Fiului şi a Sfântului Duh, e 
deopotrivă de nelegiuit şi de absurd; 


Despre credinţă, către Simpliciu, tratează despre cele trei Persoane ale Sfintei 
Treimi, îndeosebi despre Fiul şi Sfântul Duh şi raportul acestora cu Tatăl; Sfântul 
Duh e Dumnezeu; 

Contra grecilor, după noţiunile comune discută fără ajutorul Scripturii noţiunile de 
persoană, esenţă şi ipostasă pe care le aplică Persoanelor Sfintei Treimi; Cuvânt 
despre dumnezeirea Fiului şi Sfântului Duh, ţinut la Constantinopol în 383, îi 
combate pe anomei, pe care-i compară cu epicurienii, adică cu ateii. 


03 Despre feciorie, scris înainte de episcopat, pe la 370. Fecioria 
face din suflet mireasa lui Hristos pe care Acesta o cheamă spre o desăvârşire din 
ce în ce mai mare. Autorul nostru citează ca modele de feciorie pe Maria, sora lui 
Moise, pe Fecioara Maria, pe lisus Hristos, pe Apostol Pavel şi pe toţi aceia care, 
ca şi el, au vrut să fie răstigniți împreună cu Hristos; 


Viaţa Sfintei Macrina, sora autorului şi a Sfântului Vasile. Această biografie scrisă 
cu talent şi căldură arată cum se practica asceza în Pont, în veacul IV. Macrina 
aceasta, numită cea tânără, nepoată a Macrinei celei bătrâne, a jucat un rol mare în 
educaţia şi orientarea tuturor fraților ei, de la Sfântul Vasile cel mare până la 
Sfântul Petru de Sevasta. Ea a determinat, prin învăţătura creştină şi prin aleasa ei 
viaţă personală, pe frații ei, la îmbrăţişarea vieţii ascetice şi a râvnei după 
desăvârşire. 


Patru lucrări mici tratează special problema desăvârşirii: 

1) Către Harmonios, despre sensul numelui de creştin; 

2) Către monahul Olimp, despre desăvârşire şi cum trebuie să fie creştinul: 
3) Despre ţinta cea după Dumnezeu şi despre asceza cea adevărată; 

4) Către cei mâhniţi de pedepse. 


1) Contra celor ce amână Botezul, 

2) Contra cămătarilor; 

3) Despre iubirea de săraci şi despre binefacere, două cuvântări; 

4) La cuvântul „Cine face desfrânare păcătuieşte faţă de propriul său trup”; 
5) Către cei îndureraţi pentru cei ce s-au mutat din această viaţă în iad; 


1) La Bobotează; 

2) Cinci predici La Paşte, dintre care se pare că a doua şi a cincea nu sunt 
autentice; 

3) La înălţarea lui Hristos; 

4) Cuvânt la Sfântul Duh (sau la Rusalii); 

1) La Sfântul Ştefan întâiul mucenic, două cuvântări; 
2) La marele mucenic Teodor; 

3) La Sfinţii patruzeci de mucenici, două cuvântări; 
4) La patruzeci de mucenici; 


1) Cuvânt funebru la marele Vasile, propriul său frate; 

2) Lauda Sfântului Părintelui nostru Efrem; 

3) Cuvânt funebru la marele Meletie, episcopul Antiohiei; 
4) Cuvânt la moartea Pulheriei; 

5) Cuvânt funebru la moartea împărătesei Flaccilla; 

6) La viaţa Sfântului Grigorie, făcătorul de minuni. 


26 în ediția Migne plus o scrisoare canonică, dar 30 la număr în ediția G. Pasquali, 
1925, au caracter în mare parte personal. 


Doctrina 


Sfântul Grigorie de Nyssa a fost numit „capul care cugetă", între Sfântul Vasile 
supranumit „braţul care lucrează” şi Sfântul Grigorie de Nazianz denumit „gura 
care vorbeşte". „Capul care cugetă" nu în înţelesul că ceilalți doi mari Capadocieni 
n-ar fi avut cap şi n-ar fi gândit, ci în acela că episcopul de Nyssa a fost mintea cea 
mai speculativă şi mai sistematică în ansamblul acestor Părinţi ai Bisericii. 


Sfântul Grigorie a făcut mare uz de filozofie. EI se foloseşte la maximum de datele 
rațiunii. Toate elementele credinţei, care pot suporta argumente raționale sau 
judecăţi de valoare, sunt prezentate - în primul rând - ca adevăruri raționale. Ar fi 
însă o greşeală să se susțină că Sfântul Grigorie e un raționalist pur. Raționalismul 
său e de fapt o încercare de a justifica şi a sistematiza - în măsura posibilului - 
datele revelaţiei prin acelea ale ştiinţei şi filozofiei. Că nu toate datele revelației pot 
fi supuse acestei operaţii, se înţelege de la sine. Baza teologiei Sfântului Grigorie e 
Sfânta Scriptură, pe care el o interpretează cel mai adesea alegoric, îndeosebi în 
lucrările sale mistice şi de edificare. 


Teognosia sau cunoaşterea lui Dumnezeu e una din problemele cele mai dezbătute 
de Sfântul Grigorie în operele sale. Cunoaşterea lui Dumnezeu e scopul vieţii 
noastre. Ea e rațională şi naturală pe măsura ridicării treptate de la elementele firii 
celei mari şi de la elementele firii umane până la hotarul dintre sensibil şi 
suprasensibil. Dar cunoaşterea rațională sau naturală e continuată de cunoaşterea 


Ar Dr De De De de De dr De De De e Dr De Dr De de De de dr dr fr A A 


Xp PP IP IP 2 2 e E 30 E 3 2 2 2 2 E 30 E 30 IE 2 DE E E E XX 


Die De de De Dr De e De De Dr De dr Dr De De De dr De dr Dr De de de dr drd 


Xp XP XP XP 3 3 E 2 E 30 E 3 2 2 2 2 e 30 30 30 IE 2 E 2 E XX 


mistică, adică prin credință, pe baza revelației Sfintei Scripturi, tălmăcită de 
Tradiţia patristică. Cei înaintați pe calea desăvârşirii se unesc cu Dumnezeu prin 
qewriva (contemplarea), adică prin privirea nemijlocită a lui Dumnezeu. 


SfântaTreime 


Esenţa (ousiva) divină nu este împărțită în trei esențe (ousivai) după cele trei 
Persoane. Potrivit cunoscutei teorii platonice a universalelor, deosebirea 
Persoanelor divine stă numai în relaţiile lor. Lucrarea lui Dumnezeu în afară este 
comună celor trei Persoane. Persoanele umane nu au o existenţă continuă din una 
şi aceeaşi persoană, ci unele din aceasta, altele din cealaltă, iar cauzele se prezintă 
în multe şi felurite elemente faţă de cele cauzate. 


În Sfânta Treime însă, lucrurile nu stau aşa. Este Una şi aceeaşi Persoană a Tatălui 
din care Fiul Se naşte şi Sfântul Duh purcede. De aceea noi zicem că unicul 
Dumnezeu este, la propriu, singura cauză a celor cauzaţi de EI, întrucât EI coexistă 
cu EI. Persoanele Dumnezeirii nu se separă unele de altele nici prin timp, nici prin 
loc, nici prin voinţă, nici prin ocupaţie, nici prin lucrare, nici prin afecţiune, nici 
prin nimic din cele ce se iau în considerare la oameni. Deosebirile, dacă poate fi 
vorba de aşa ceva între Persoanele treimice, sunt nu de natură sau ființă, ci de 
relație. Tatăl este Tată şi nu Fiu, Fiul este Fiu şi nu Tată de asemenea, Sfântul Duh 
nu e nici Tată, nici Fiu. lată de ce nu se poate spune că cele trei Persoane sunt trei 
Dumnezei (Contra Grecilor, după noţiunile comune, P.G. 45, 180 B CD). Tatăl 
este cauza. Fiul este „Cel din cauză". Sfântul Duh este „Cel ce vine din Cel din 
cauză". Cele trei Persoane au comun dumnezeirea. Fiul şi Sfântul Duh au comun 
faptul că amândoi sunt din Tatăl. Fiul e cauzat de Tatăl prin naştere, iar Sfântul 
Duh e cauzat prin purcedere. Dumnezeu a creat lumea prin Raţiune-Logos, care 
este o Ipostază personală şi înzestrată cu voinţă. Logosul este instrument al creaţiei 
şi Creator. Fiinţele create sunt de două categorii: pur spirituale (îngerii) şi trupeşti 
(oamenii). Fiinţele spirituale se pot înmulţi. Materia este o concentrare de însuşiri. 
Omul este piscul creaţiei. Sufletul creşte o dată cu trupul, ca urmare a păcatului 
originar. 


III III e, în general, ortodoxă. EL dezvoltă doctrina 


hristologiei îndeosebi în Artirrheticos, contra lui Apolinarie, apoi în Contra lui 
Eunomiu (cartea V) şi în alte opere mai mici. Hristos a avut firea umană integrală, 
adică trupul real şi sufletul rațional, şi a avut firea divină completă. Cele două firi 
sunt strâns unite între ele, alcătuind o singură Persoană. Sfântul Grigorie dezvoltă 
pe larg teoria comunicării însuşirilor. Fecioara Maria e Qeotovko, Născătoare de 
Dumnezeu (Scris. 3, P.G. 46, col. 1024 A). 

IRINEI Sfântul Grigorie operează cu 


teoria drepturilor demonului. Prin păcat noi deveniserăm proprietatea demonului, 
căruia nimeni nu ne putea smulge prin violenţă, fuindcă eram stăpâniţi de el în chip 
legal. Mântuitorul ne-a scăpat de stăpânirea diavolului prin acea că acestuia i s-a 
oferit mai mult decât avea dreptul. Fiul lui Dumnezeu S-a întrupat, pentru ca 
vrăjmaşul să nu se sperie ca în cazul când Dumnezeu i S-ar fi prezentat neacoperit 
şi să aibă dorinţa să-şi ia prada. Demonul nu şi-a dat seama că trupul lui Hristos era 
momeala prin care a fost prins în cârligul undiţei Dumnezeirii, cum li se întâmplă 
peştilor lacomi şi astfel, după ce viaţa a stat în moarte şi lumina a luminat în 
întuneric, duşmanul vieţii şi al luminii a dispărut. Teoria aceasta a drepturilor 
demonului în cadrul mântuirii, teorie schiţată de Origen şi reluată de Sfântul Vasile 
şi de Sfântul Grigorie de Nyssa, a fost combătută de Sf. Grigorie de Nazianz şi de 
întreaga Ortodoxie ulterioară. 


Sfântul Grigorie de Nyssa este creatorul propriu-zis, în sens ştiinţific, al 
antropologiei creştine. El a consacrat o lucrare specială creării omului şi vorbeşte 
despre fiinţa şi rolul omului şi în alte lucrări, ca: Marele Cuvânt Catehetic, Despre 
suflet şi înviere etc. 


Sfântul Grigorie afirmă că Hristos întrupat reprezintă întreaga umanitate. Primul 
om creat exprimă omul în general, pur spiritual, fără sex în vederea căderii în 
păcat. Omul asexuat şi din acest punct de vedere este chipul şi asemănarea lui 
Dumnezeu, care n-are sex, după cuvântul Apostolului că „în Hristos lisus nu e nici 
parte bărbătească, nici parte femeiască" (Gal. 3, 28). Dar pe urmă Dumnezeu a 
împărţit pe om în bărbat şi femeie, ceea ce nu mai reprezintă chipul lui Dumnezeu. 
Deci facerea omului are un aspect dublu sub raportul firii: această fire are o parte 
care trebuie să se asemene cu Dumnezeu şi o parte care diferenţiază sexele. Omul 
este elementul mediator între firea divină şi netrupească şi între viaţa iraţională şi 
animală. Omul are în el din ambele firi: din cea divină puterea raţiunii şi a 
inteligenţei, care nu admite deosebirea în sex masculin şi feminin, din firea 
nerațională are alcătuirea trupului şi formă deosebită a sexelor (Despre facerea 
omului, 16, P.G.44,col. 181 ABC). 


Omul e înzestrat cu liberul arbitru, pentru că din proprie inițiativă şi hotărâre să 
aleagă bunurile sale. Această libertate poate să îndemne pe om să aleagă chiar răul. 
Posibilitatea păcatului a stat în calitatea de creatură a omului şi în libertatea 
duhurilor create. Deşi omul se putea înmulţi şi în starea sa pur spirituală, asemenea 
îngerilor, adică în afara căsătoriei (Despre facerea omului 17, P.G. 44, col. 189 A), 

totuşi el a ajuns să se înmulțească sexual, după căderea în păcat. Structura 
trupească a omului este de o rară frumuseţe. Poziţia verticală a trupului, aşezarea 
membrelor inferioare şi superioare, poziţia capului şi a organelor sale, locul şi 
funcția limbii, toate arată situaţia excepțională pe care o are omul în univers. 
„Chipul lui Dumnezeu este ansamblul tuturor elementelor care caracterizează 
Dumnezeirea, în primul rând inteligenţa şi rațiunea, apoi independenţa şi 
libertatea” (Măr. Cuv. Cateh. 5, 7, 9). Asemănarea cu Dumnezeu este împlinirea 
voinţei Acestuia printr-o viaţă curată. Curăţenia se capătă prin harul lui Dumnezeu 
şi faptele noastre bune. Urmarea principală a păcatului a fost moartea. Prin lupta 
împotriva morţii, au luat naştere artele şi ştiinţele. Sufletul e simplu şi nemuritor. 


Grigorie oscilează uneori, cu privire la originea sufletului, între creaţionism şi 
traducianism. Sufletul este spiritual, nu material, puterea de cugetare nu stă în 
materie. Materia ar trebui să se arate şi în alte cazuri înzestrată cu cugetare şi să se 
transforme singură, de exemplu, într-o operă de artă. Grigorie respinge 
trihotomismul platonic. Sufletul supravieţuieşte trupului. 


Deşi Sfântul Grigorie respinge ideile lui Origen cu privire la eternitatea materiei şi 
a preexistenţei sufletului, totuşi el este de acord cu teoria marelui alexandrin despre 
apocatastasă. Apocatastasa (a&pokatavstasi”) este teoria conform căreia, la 
sfârşitul lumii, totul se va purifica treptat printr-un foc curăţitor şi va reveni la 
forma dintâi. 


Sfântul Grigorie tratează despre apocatastasă în următoarele lucrări: Despre facerea 
omului, Despre feciorie, Marele Cuvânt Catehetic, Despre suflet şi înviere. In acest 
din urmă tratat ocupându-se în chip special cu problema. 


Tratamentul purificării se face proporțional cu păcatul pătruns în fiecare. lar 
tratamentul constă în purificarea sufletului de răutate. Acest lucru nu se face fără 
durere (Despre suflet şi înviere P.G. 46, 152 A B). Tratamentul se aplică tuturor 
făpturilor, deci şi diavolului, autorul pierzării noastre (Marele Cuv. Cateh. 26, 5). 
Starea de apocatastasă e o stare de fericire, de dumnezeire, străină de orice mâhnire 
(bidem, 35, 13). Cei purificaţi de răutate vor fi într-o stare de virtute divină, 
generată de firea divină, pentru ca Dumnezeu să fie totul în toate. 


Ar Dr De De De de De Dr De De De De Dr Dr Dr De de De e dr dr fr A A 


Xp XP XP XP IP 2 0 E 30 E 3 2 2 2 2 E 30 E 30 IE 2 DE DP E EP E XX 


De De de De Dr de de De De De De dr Dr De De De dr De Ar Dr de de de dr dr d 


Xp PP XP IP 3 DE 2 E 30 E 3 2 2 2 2 E 30 E IE IE 2 E XX 


Caracterizare 


Sfântul Grigorie de Nyssa e unul din Părinţii cei mai de seamă ai Bisericii creştine, 
atât prin mulțimea operelor, cât şi prin numărul şi varietatea problemelor tratate. 
Sfântul Grigorie are meritul de a fi sistematizat elementele teologiei de până la el şi 
de a fi dat formule sau demonstraţii filosofice unora din adevărurile de credinţă. El 
are de asemenea meritul de a fi lăsat Bisericii un tratat sistematic de doctrină: 
Marele Cuvânt Catehetic, după tratatul lui Origen, Periv arcwvn. 


Sfântul Grigorie are o cugetare strânsă, logică, bine informată, adâncă şi bogată în 
concluzii. Deşi perioadele sale sunt lungi, totuşi cugetarea sa e luminoasă şi 
precisă. 


Sfântul Grigorie este cel mai mare cugetător mistic creştin al sec. IV. Notăm 
printre operele sale mistice: 
— Despre viaţa lui Moise, 
— Despre feciorie, 
Omilii la Tatăl nostru, 
— Cântarea Cântărilor, 
—  Fericiri. 


Mistica lui e influenţată de neoplatonism de la care împrumută nu numai idei şi 
cadre generale, dar chiar aparat tehnic. Mistica grigoriană e influenţată de mistica 
lui Filon, a lui Clement alexandrinul şi a lui Origen. Limba este, în general, 
încărcată datorită influenţei sofisticei a doua. 


Biserica noastră îl prăznuieşte pe Sfântul Grigorie de Nyssa la 10 ianuarie. 

Introducere 


Despre Sfântul Grigorie de Nyssa există o literatură uriaşă. S-a scris mult despre 
legătura lui cu Platon, deşi se recunoaşte în general că, cu toată folosirea formală a 
unor noțiuni şi termeni proprii lui Platon, viziunea Sfântului Grigorie este esențial 
deosebită de a aceluia, prin transcendenţa ce o recunoaşte lui Dumnezeu şi prin 
apropierea lui Dumnezeu de noi prin Hristos şi prin harul Lui. 


Hans Urs von Balthasar vorbeşte chiar de nişte trăsături faustice la Sfântul Grigorie 
de Nyssa, având în vedere nesăturata lui tensiune după cunoaştere şi conştiinţa 
despre neputința de a ajunge vreodată la capătul cunoaşterii necuprinsului 
dumnezeiesc. Dar aşa cum nu se poate ajunge la hotarele necuprinsului dumne- 
zeiesc, nu se poate ajunge nici la hotarul binelui, la sfârşitul realizării lui prin 
virtute. Căci înaintarea în bine este una cu înaintarea în Dumnezeu. Şi binele nu are 
hotar, pentru că Dumnezeu, care e una cu binele personal desăvârşit, nu are hotar. 


In scrierea despre Viaţa lui Moise, Sfântul Grigorie «evidențiază cu o strânsă con- 
secvenţă logică neputinţa definirii virtuţii desăvârşite. Numai finitul poate fi 
definit; acesta are desăvârşirea înlăuntrul graniţelor lui... 


Virtutea nu e o stare, desăvârşirea în virtute nu e un rezultat, starea virtuoasă nu 
e o posesiune a virtuţii. Desăvârşirea nu Stă în faptul de a fi împlinit nişte legi. 
Prin aceasta se depăşeşte conceptul de virtute în sensul cel mai adevărat al 

cuvântului. Virtutea nu se poate înţelege, căci aceasta ar presupune o definire a 
virtuţii. Înțelegerea virtuții ar însemna un Sfârşit al virtuţii, care nu are hotarul 
ei decât în opusul ei, în patimă. Numai patima mărgineşte virtutea. Vorbirea 
despre virtute apare deci cu neputinţă. 


ŞI de fapt, Sfântul Grigorie nu dă o învăţătură sistematică despre virtute; pentru el 
virtutea este, mai de grabă, o mişcare spre Cel cu adevărat desăvârşit, spre 
Dumnezeu». 

Mişcarea fără sfârşit a omului spre cunoaşterea lui Dumnezeu - cunoaştere care e 
nedespărţită de făptuirea binelui în propria fiinţă, întrucât cunoaşterea de Dumne- 
zeu e totodată unirea nehotărnicită cu realitatea Lui nesfârşită - constituie tema vic, 
existențială, a gândirii Sfântului Grigorie de Nyssa, şi este totodată tema practică a 
realizării sale ca om. 


Sfântul Grigorie de Nyssa, fratele mai tânăr al Sfântului Vasile, s-a născut în jurul 
anului 335 în Cezareea Capadociei, din acei minunaţi părinţi creştini, Vasile şi 
Emilia. Din cei zece copii ai lor, trei (Vasile, Grigorie şi Petru) au ajuns episcopi, 
iar o soră, Macrina, a tost un model de viaţă sfântă. 


Pregătirea intelectuală şi duhovnicească şi-a făcut-o Grigorie sub îndrumarea fra- 
telui său mai mare. El nu numai că numeşte pe fratele său, Vasile, «părintele şi 
învățătorul» său şi al fratelui său mai tânăr, Petru, ci declară că n-a avut alt 
«învăţăton» decât pe Vasile. 


La început se hotărâse pentru intrarea în cler şi primise slujirea de citeţ, dar apoi fu 
atras de scrierile filosofice necreştine şi voia mai bine să fie numit «retor, decât 
creştin». Îndemnurile fratelui Vasile şi ale prietenilor l-au întors însă la calea de 
slujitor al Bisericii. 


O vreme a trăit viață de căsătorie. La anul 385 Sfântul Grigorie de Nazianz îl 
mângâie pe Sfântul Grigorie de Nyssa pentru moartea soției sale, Teosevia, «soție 
de preot cu adevărat sfântă». Dar se pare că cei doi soţi se despărţiseră cu mult 
înainte, prin bună înţelegere, îmbrățişând amândoi viaţa monahală. Căci încă în 
scrierea sa Despre feciorie, alcătuită la 370 sau 371 la îndemnul fratelui său Vasile 
(devenit episcop la 370), îşi exprimă regretul că n-a rămas necăsătorit ca să poată 
ajunge «la culmea fecioriei». 


La această convingere şi la hotărârea pentru viaţa de monah trebuie să fi ajuns 
amândoi soţii cu destul timp înainte de alcătuirea scrierii Despre feciorie (poate cu 
mulți ani înainte). Timpul acesta 1-a petrecut Sfântul Grigorie la mânăstirea Iris, 

din Pont, unde Sfântul Vasile se retrăsese dinainte de 358. De acolo l-a scos 
Sfântul Vasile, după cât se pare, spre sfârşitul anului 371, şi l-a aşezat în scaunul 
de episcop de Nyssa, un oraş nu departe de Cezareea şi dependent bisericeşte de 
acest loc, unde Sfântul Vasile era arhiepiscop. Dar, numai silit de fratele său a 
primit Sfântul Grigorie această înaltă răspundere. 


Bunătatea lui dusă până la naivitate 1-a pricinuit de fapt unele greutăţi nu numai 
lui, ci şi fratelui său, Vasile. În iarna lui 375/376, pe baza unor acuze calomnioase, 
a fost luat din oraş de o gardă militară din ordinul conducătorului politic arian din 
Cezareea Capadociei, şi la intervenţia acestuia, după ce Sfântul Grigorie evadase 
de sub escortă, un sinod de episcopi, ţinut la Nyssa în absenţa sa, I-a scos din 
scaun. Dar comunitatea i-a rămas credincioasă. 


După moartea împăratului arian Valens, întâmplată în august 378, Sfântul Grigorie 
se putu întoarce în orăşelul său, populația pregătindu-i o primire triumfală. 


În octombrie 379 luă parte la un sinod din Antiohia, care s-a ocupat în mod prin- 
cipal cu apolinarismul. Din însărcinarea sinodului făcu după aceea o vizitaţie 
canonică prin eparhiile Pontului şi cu această ocazie, prin aprilie 380, avu să 
prezideze o alegere de mitropolit în Sevaste din Armenia mică. Spre cea mai mare 
surpriză a sa, votul îl desemnă ca mitropolit pe el însuşi şi cu toate că protestă şi 
vol să plece în orăşelul său, fu reţinut în această slujbă aproape cu sila. De-abia 
după câteva luni se putu întoarce iarăşi «în cortul său», în Nyssa. 


La Sinodul II ecumenic, din 381 (Constantinopol), Sfântul Grigorie participă ca 
unul din teologii de mare autoritate. În scopul îndeplinirii hotărârilor Sinodului, un 
decret al împăratului Teodosie, din 30 iulie 381, dispunea ca toţi ereticii din 
eparhiile Pontului, care nu se aflau în comuniune cu episcopii Heladie din 
Cezareea, Otreius din Melitine (Armenia mică) şi Grigorie de Nyssa, să fie 
expulzați. 


Sfântul Grigorie mai veni după aceea de câteva ori la Constantinopol. 


În iulie 385 sau 386 ţinu, la un scurt interval, două cuvântări funebre la moartea 
prinţesei Pulcheria, singura fiică, în vârstă de şase ani, a împăratului Teodosie şi a 
mamei ei, împărăteasa Facilla, moartă la scurt timp după fiica ei. A participat şi la 
sinodul din Constantinopol, din 394. 

După aceea nu se mai aminteşte numele lui. Probabil a murit chiar în 394. Biserica 
a rânduit ca zi de pomenire a lui 10 ianuarie. 

Scrierile 


Bogata lui activitate de scriitor cuprinde scrieri exegetice şi omilii, scrieri 
dogmatice, ascetic-duhovniceşti, cuvântări şi epistole. Dar aproape toate scrierile 
lui au un accentuat caracter ascetic-duhovnicesc, căci el nu face o exegeză pur şi 
simplu a cărților sau a unor locuri din Scriptură, sau o expunere pur teoretică a 
învățăturilor dogmatice, ci totdeauna explicarea textelor din Sfânta Scriptură îi dă 
prilejul de a descrie condiţiile şi modul înaintării credincioşilor în viaţa duho- 
vnicească, iar expunerile dogmatice îi dau de asemenea prilejul de a le arăta ca 
temeiuri pentru viaţa duhovnicească. 


1. Dintre tratatele sau omiliile unde se ocupă în scop dogmatic sau duhovnicesc cu 
texte din Sfânta Scriptură, amintim pe cele mai principale. 


Între ele sunt două care se ocupă cu referatul biblic al creaţiunii: 
— Despre alcătuirea omului (P. G., 44, 125-250) şi 
= Tâlcuirea apologetică la Hexaimeron (P. G. 44, 61-214). 


Cea dintâi vrea să fie o continuare a Omiliilor Sfântului Vasile la Hexaimeron, care 
n-a apucat să se ocupe şi de crearea omului. E scrisă îndată după moartea Sfântului 
Vasile (1.1.379) şi a fost închinată fratelui său, Petru. Ultima e un răspuns la unele 
întrebări ale aceluiaşi frate, prin care lămureşte unele nedumeriri ale acestuia, 
trecând spre sfârşit la unele speculaţii filosofice. E scrisă curând după Despre 
alcătuirea omului, poate în vara lui 379. 


= Dacă aceste două scrieri dau în general o explicare literală a textului Sfintei 
Scripturi, În Viaţa lui Moise - Sfântul Grigorie vede în toate faptele istorice 
ale lui Moise sensuri spirituale mai înalte (anagogice), care descriu drumul 
duhovnicesc al oricărui om care voieşte să meargă pe el (P. G., 44, 297-430). 
Ea e scrisă pe la 300, «la bătrâneţi albite». 


—> Scrierea La titlurile psalmilor (P. G., 44, 431-608) constă din două părți: în 
prima parte (cinci capitole), prezintă totalitatea psalmilor ca fiind orânduită 
după un plan unitar şi prezentând urcuşul duhovnicesc ce duce spre 
desăvârşire prin cinci trepte; în a doua (şasesprezece capitole) vede şi în 
titlurile psalmilor din Septuaginta, urmărindu-se acelaşi scop. 

— Cele opt Omilii la Eclesiast (P. G. 44, 615-754) arată că această scriere este 
un îndemn dat omului de a se ridica peste lumea simţurilor, pentru a ajunge 
la liniştea contemplării celor mai presus de ele. 


= Cele cincisprezece Omilii la Cântarea cântărilor descriu înaintarea sufletului 
în unirea cu Hristos că pe o înaintare în unire a miresei cu mirele ei (P. G., 
44, 1155-1120). 


=> În alte două scrieri, Sfântul Grigorie dă o Tâlcuire duhovnicească la Fericiri, 
în opt Omilii (P. G., 44, 1193-1302) şi o alta la Rugăciunea domnească, în 
cinci Omilii (11 G., 44, 1119-1194). 


Prima dintre aceste cinci omilii se ocupă cu rugăciunea în general, celelalte patru 
explică conţinutul rugăciunii domneşti. A treia tratează spre sfârşit despre Sfânta 
Treime. 


= Mai amintim, dintre alte scrieri exegetice, o Omilie la I Cor. 15, 28, cu titlul 
“Atunci şi Fiul însuşi Se va supune Aceluia ce i-a supus Lui toate» (P. G,, 
44, 1303- 1326). 


2. Scrieri dogmatice. 


Cea mai importantă dintre scrierile lui dogmatice se intitulează: 
=> Cuvintele antiretice contra lui Eunomie (P. G., 45, 237- 1122), cuprinzând 
douăsprezece sau mai precis treisprezece cărți. 


Partea a doua din cartea a douăspre-zic eu trebuie socotită ca o carte aparte, care 
cuprinde o critică amănunțită a «Mărturisirii de credinţă» a lui Eunomie, înaintată 
în 383 împăratului Teodosie. 


Sfântul Vasile răspunsese în «Trei cărți contra lui Eunomie» (363-365), 
argumentelor arianului Eunomie împotriva dumnezeirii Fiului, din scrierea aceluia 
intitulată "Apologia». 


În cursul anului 378, Eunomie scrisese ca răspuns o «Apologie a apologiei» sale. 
Sfântul Vasile (mort la 1.1.379) nu mai avusese când să răspundă. Acestei scrieri îi 
răspunde Sfântul Grigorie în cele douăsprezece cărţi şi jumătate ale sale. 

Începută pe la sfârşitul anului 380, sau la începutul anului 381, el citi primele două 
cârti ale ei Sfântului Grigorie de Nazianz şi lui Ieronim, în timpul Sinodului II 
ecumenic (381)12. Scrierea aceasta, terminată mai târziu (383-384), e nu numai 
cea mail cuprinzătoare dintre operele Sfântului Grigorie de Nyssa, ci şi cea mai 
bogată în conţinut dintre toate scrierile împotriva arianismului. 


Alte două scrieri de cuprins dogmatic ale Sfântului Grigorie de Nyssa sunt îndre- 
ptate împotriva ereziei lui Apolinarie. 


— Prima se intitulează: Contra lui Apolinarie, către Teofil, episcopul Alexan- 
driei (P. G., 45, 1269-1278). 


In această scriere, Sfântul Grigorie roagă pe Teofil să alcătuiască o respingere mai 
amănunțită a erorilor lui Apolinarie. El se mărgineşte numai să respingă afirmarea 
lui Apolinarie că drept-credincioşii admit doi fii ai lui Dumnezeu. 


=> Antireticul contra lui Apolinarie (P. G., 45, 1123-1270) e îndreptat împotriva 
scrierii lui Apolinarie: Dovedirea întrupării lui Dumnezeu după chipul 
omului şi respinge teoriile că trupul lui Hristos s-a coborât din cer şi că locul 
minții omeneşti I-a luat în El Logos-ul dumnezeiesc. 


Acest Antiretic este socotit ca fiind cea mai importantă dintre scrierile anti- 
apolinariste ce s-au păstrat. Ea trebuie să dateze din ultimii ani ai vieţii Sfântului 
Grigorie, deoarece cea de mai înainte, adresată lui Teofil, nu a fost scrisă înainte de 
anul 385. 


— Ca scriere a Sfântului Grigorie de Nyssa mai poate fi socotit şi Cuvânt 
despre Duhul Sfânt împotriva macedonienilor (pnevmatomahilor) (P.G., 45, 
1301-1304). 


În apărarea Sfintei Treimi a mai alcătuit Sfântul Grigorie câteva scrieri mai mici: 
Către Eustatie, despre Sfânta Treime (publicată la Oehler, Bibliotek der 
Kuirchenvăter, ], 2, Leipzig, 11858, p. 1104, urm.); Către Avlavie, că nu sunt trei 
dumnezei (P. G., 45, 115-130); Contra Elinilor, pe temeiul unor judecăţi comune,, 
(P,G., 45, 175-186); Către Simpliciu, despre credinţă, sau despre Tatăl, Fiul şi 
Sfântul Duh (P. G., 45, 135- 146). La Începutul scrierii către Avlavie, Sfântul 
Grigorie se prezintă ca un om bătrân. 

=> altă scriere dogmatică, dedicată expunerii şi dovedirii pozitive a învăţăturii 
de credinţă a Bisericii în întregul ei, este Cuvântarea catehetică cea mare (P. 
G., 45, 9-106). 


O. Bardenhewer socoteşte că ea nu poate dată dinainte de 385, deoarece autorul 
trimite la nişte scrieri anterioare ale sale. Dar se poate ca ea să fie mai veche, 
deoarece cuprinde cele mai multe din textele care redau o atitudine oscilantă a 
Sfântului Grigorie în chestiunea apocatastazei. 
—> Dar în scrierea Despre viaţa lui Moise (la 390) nu mai există nici un text cu 
o astfel de exprimare. 


Se vede că Sfântul Grigorie a ajuns până la acea dată la o deplină lămurire despre 
greşeala acestei teorii. Dar acest proces de răzgândire trebuie să fi început de mai 
de mult. 


Faptul că în Cuvântarea catehetică cea mare se folosesc mai mult argumente 
filosofice decât biblice ni se pare încă o dovadă că ea datează din perioada dinainte 
de 380, când Sfântul Grigorie se resimțea într-o măsură mai mare de influenţa 
lecturilor sale filosofice, mai precis, platonice. Ea trebuie să dateze cam din acelaşi 
timp cu scrierea Dialog despre suflet şi înviere, sau Macrinia, care se aseamănă 
după formă cu dialogul lui Platon, Phaidon, sau despre suflet (P. G., 46, 11-160). 
Scrierea aceasta e alcătuită pe la începutul anului 380. La sfârşitul lui 379, după 
întoarcerea de la sinodul din Antiohia, Sfântul Grigorie se duse la mănăstirea Iris 
să vadă pe sora sa, Macrina, care conducea acea mânăstire şi de care aflase că e 
grav bolnavă. Încă în seara zillei în care el ajunse acolo, sora sa muri. În dialogul 
scris îndată după moartea ei, fratele şi sora se mângâie cu nădejdea viitoarei lor 
revederi în cer. El atribuie surorii sale ideile despre suflet, moarte, înviere şi despre 
restabilirea tuturor (apocatastază). 


Despre o curăţire a tuturor în lungi perioade «în cuptorul focului curăţitorn» mai 
vorbeşte Sfântul Grigorie în scrierea Despre morţi (P. G., 46, 524 şi 536) şi puţin 
în: La Atunci şi Fiul însuşi Se va supune Aceluia ce I-a supus Lui toate (P. G., 44, 
1/81/5); 


Dar faptul că în Dialogul despre suflet şi înviere Sfântul Grigorie declară (P. G., 
46, 145) că despre aceste lucruri nu se poate vorbi decât ca de nişte presupuneri, iar 
în scrierile al căror conţinut sunt în mod principal comentarii la Scriptură nu mai 
aminteşte de această teorie, şi că el afirmă adeseori că are ca normă interpretarea 
Scripturii după tradiția părinților, ne îndreptăţeşte să socotim că în partea de mai 
târziu a scrisului său, alcătuit din comentarii la Scriptură, a părăsit oscilațiile sale 

din unele scrieri ale perioadei de mai înainte, influențate de lecturile platonice. Este 
posibil însă ca pasajele respective să fi fost interpolate în acele scrieri de altcineva 
cum a susținut patriarhul Gherman al Constantinopolei (733) într-o scriere dedi- 
cată acestei chestiuni. 


Părăsirea acestor idei (cu vădit caracter oscilant) s-a datorat faptului că de pe la 385 
se înteţesc criticile monahilor din mânăstirile din Palestina, împotriva orige- 
nismului. De aceea, Werner Jaeger se întreabă dacă nu cumva precizările despre 
rolul redus atribuit filosofiei în gândirea şi viaţa spirituală creştină, în introducerea 
la tâlcuirea spirituală a Vieţii lui Moise, nu e o autoapărare a Sfântului Grigorie 
față de suspiciunile pe care scrierile sale anterioare le provocaseră între monahii 
antiorigenişti. E de crezut că, aşa cum Ieronim, prietenul Sfântului Grigorie şi până 
atunci mare admirator al lui Origen, îşi schimbă atitudinea față de Origen, să fi 
făcut la fel şi Sfântul Grigorie. 


Din nesiguranța presupunerilor Sfântului Grigorie, cu privire la apocatastază, din 
scrierile sale de până pe la 385 - dacă textele nu sunt interpolate - se explică şi 
unele contradicții în expunerile sale despre starea viitoare a sufletelor. Aşa el, care 
consideră uneori focul viitor ca un foc curăţitor, uneori îl numeşte «foc nestins», 
sau, vorbind de sfârşitul acelor chinuri «după lungii perioade de eoni», foloseşte 
termeni ca: «întristarea veşnică», «răsplata veşnică», «chinurile veşnice» 
( aiwwvos AUR, ] alwvtos ăvriBwars, Î aiowos x6hasis) 


O. Bardenhewer spune că aceste expresii biblice trebuie interpretate în sens figurat, 
iar despre expresia: «cel predat focului veşnic va fi curățit de ceea ce e contrar 
firii» (Despre suflet şi Înviere, P. G., 46, 157), tot Bardenhewer spune că «cel 
predat focului veşnic», trebuie socotite cuvinte interpolate. Apoi, generalizând, 
spune că, dacă sunt unele interpolări în textele Sfântului Grigorie cu privire la 
această chestiune, ele sunt făcute de ortodocşi, nu de aderenţi ai teoriei 
apocatastazei. Dar nu ar fi mai corect să presupunem că dacă ortodocşii ar fi voit să 
intervină în textele Sfântului Grigorie, ar fi eliminat cu totul teoria apocatastazei ? 


Apoi, nu e prea vădită o anumită intenţie în procedeul lui Bardenhewer şi a altor 
autori occidentali de a refuza afirmarea Patriarhului Gherman despre unele 
interpolări în favoarea apocatastazei în textele Sfântului Grigorie, dar a declara aă 
interpolări ortodoxe expresiile în care se exprimă o nesiguranţă (a Sfântului 
Grigorie) în privinţa apocatastazei ? Noi socotim ca mai probabilă explicarea 
contradicțiilor din textele despre apocatastază ale Sfântului Grigorie prin nesi- 
guranţa, sau prin oscilaţiile lui în această chestiune. 

Dar cea mai fundamentală contradicţie a ideii aflate în unele texte ale Sfântului 
Grigorie despre un foc care până la urmă curăţă toate creaturile conştiente de ceea 
ce e străin firii lor în viaţa viitoare (un foc care, deşi e dumnezeiesc, le chinuieşte) 
este accentul decisiv pe care îl pune Sfântul Grigorie pe libertate, în mântuirea 
creaturii conştiente. Aceasta înseamnă că nu poate fi vorba de o curăţire dacă voia 
făpturii nu se întoarce la Dumnezeu prin iubire. Dar libertatea este o mare taină. Ea 
poate să se afirme veşnic şi împotriva lui Dumnezeu. 


Endre von Ivanka zice: «Măsura participării la Dumnezeu (după Grigorie) stă în 
propria decizie a omului. Esenţialul în fiunța spirituală este libertatea ei. 
Dumnezeu, Care a creat pe om ca să participe la tot ocea ce are EI, nu i-a putut 
refuza, dacă a voit să-l facă asemenea Lui în toate, cel mai înalt bun: libertatea. În 
libertate, nu în capacitatea de gândire, stă asemănarea omului cu Dumnezeu. Aşa 
cum Dumnezeu «este ceea ce voieşte şi este prin voia Sa şi voia Sa este ființa Sa» 
(P. G., 46, 93 şi 45, 609), tot aşa fiinţa spirituală creată este mai ales în aceasta 
asemenea cu Dumnezeu, că se modelează, prin voia sa, în ceea ce este» (Plato 
ohrlstlanus, p. 46). «Noi suntem aşa zicând (părinţii noştri proprii», zice Grigorie 
JP. G., 44, 328 B). «De aceea, libertatea creată ascunde în sine şi pericolul desfi- 
inţării sensului existenţei sale, a pierderii depline a asemănării cu Dumnezeu, prin 
Întoarcerea sa la opusul ei satanice» (Ivânka, p. 179). 


3. Dintre scrierile de cuprins ascetic sau duhovnicesc propriu-zis, nealcătuite ca 
explicări ale unor cărţi ale Sfintei Scripturi, reamintim pe cea 


— Despre feciorie (P. G., 46, 317-416). Ea pare să fi fost alcătuită pe la 370 - 
371, ca una din primele scrieri ale Sfântului Grigorie, înainte de a fi fost 
hirotonit ca episcop. 


Dar fiind una dintre primele sale scrieri, ea apără avantajele fecioriei mai mult cu 
argumente filosofice.Totuşi că dă o mare parte din argumentele pentru cea din 
urmă scriere a Sfântului Grigorie, alcătuită pe la 394, (aproape de moartea sa) şi 
dedicată vieţii monahale. 


Însă în scrierea din urmă, pasagiile din Despre feciorie, mai mult sau mai puţin 
literal repetate, sunt îmbibate de texte din Sfânta Scriptură. De aceea, scrierea 
aceasta e preluată, însă prelucrată cu o şi mai bogată îmbibare de texte biblice, în a 
doua Epistolă, sau în Epistola cea mare a lui Macarie. Din Epistola aceasta se 
cunoştea înainte numai o prescurtare a ei (P. G., 34,420 urm.), făcută după forma 
prescurtată a scrierii De Instituto christiano. Werner Jaeger a publicat textul ei 
complet. 

După publicarea textului complet al tratatului «De instituto christiano» al Sfântului 
Grigorie şi a Epistolei celei mari a lui Macarie, Jaeger a putut dovedi că ultima este 
o metafrază completă a primului. EI zice : «Această Epistolă de circa 67 pagini este 
o metafrază completă a tratatului lui Grigorie de la început până la sfârşit». Oricare 
ar fi numele adevărat al autorului Epistolei, nu încape îndoială că el este identic cu 
autorul aşa ziselor Omilii ale lui Macarie. El a adaptat şi mai mult tratatul Sfântului 
Grigorie, vieţii monahale. În felul acesta, Jaeger a dovedit că Macarie, sau autorul 
scrierilor ce-i poartă numele, nu este un masalian, după afirmaţiile unor cercetători, 
că gândirea lui se mişcă în cadrul gândirii Sfântului Grigorie de Nyssa. 


A doua sursă principală a scrierii Sfantului Grigorie «De instituto christiano» este 
scrierea «Despre viaţa lui Moise». Jaeger a arătat pe larg ce a luat Sfântul Grigorie 
în «De instituto christiano», din scrierea Despre feciorie, şi ce a luat din cea 
«Despre viaţa lui Moise». Astfel, prin Macarie simbolurile spirituale din scrierea 
Despre viaţa lui Moise a Sfântului Grigorie au intrat în circulația largă a scrierilor 
filocalice, în uzul monahismului răsăritean. 


Jaeger zice: «Principiile vieţii creştine, pe care autorul le-a descris în Despre 
feciorie cu un subtil efort intelectual şi cu un simţ estetic pentru frumuseţea lor, 
sunt văzute mai mult din interior, în ultimele două scrieri ale sale (Despre viaţa lui 
Moise şi De Instituto christiano). Şi aceasta le dă o putere emoţionantă. Valorile 
filosofiei eline de care autorul a făcut uz în anii săi timpurii, cu deosebit simţ 
pentru originalitate şi cu o perfectă libertate, sunt folosite acum cu umilinţă «pentru 
împodobirea interioară a templului creştin» (Viaţa lui Moise; P. G., 360 C)... 
«Teologia se umanizează...». «Cele mai multe dintre conceptele din scrierea De 
instituto christiano, care sunt luate din Viaţa lui Moise, se referă la experienţa 
creşterii spirituale a omului şi la maturizarea lui şi e natural să fie aşa, dat fiind că 
amândouă scrierile aparţin aceluiaşi stadiu de dezvoltare a lui Grigorie (anii 390 şi 
394) şi ceea ce le separă pe ele de scrierea Despre feciorie este tocmai acea adâncă 
experienţă personală a adevăratei libertăţi a spiritului, pe care autorul a câștigat-o 
în cursul timpului, în intervalul de timp dintre acea strălucită scriere timpurie 
(Despre feciorie) şi maturele sale opere din ultimii ani ai vieţii». 


Dar să amintim şi de celelalte scrieri ascetic-duhovniceşti ale Sfantului Grigorie. În 
două dintre ele se ocupă cu desăvârşirea creştină: Către Armoniu, ce înseamnă 
numele sau chemarea de creştin (P. G., 46, 237-260) şi Către Olimpiu monahul, 
despre desăvârşire şi cum Trebuie să fie creştinul (P. G., 46, 251-280). 


«Dar în vreme ce în ce înseamnă numele şi chemarea de creştin el îşi însuşeşte 
numai definiția desăvârşirii de la Platon, după care desăvârşirea este o asemănare 

cu Dumnezeu şi o imitare a Lui şi apoi identifică esenţa creştinismului cu această 
definiție, în Despre desăvârşire, alege un mod mai special de definire a creşti- 
nismului. El spune că apelativul de creştin derivă de la numele de Hristos de aceea, 
pentru a înţelege acel apelativ trebuie să interpretăm mai întâi numele lui Hristos... 
Această metodă mai teologică îl conduce la expunerea hristologiei şi această 
chestiune ocupă cea mai mare parte din opera lui, problema desăvârşirii fiind 
adăugată de abia la sfârşit... 

Aceasta obligă a data scrierea Despre desăvârşire ca aproape ultima din viaţa 
autorului, dacă am văzut că scrierea către Armoniu a fost alcătuită la vârsta 
bătrâneţii. 


Do o deosebită preţuire s-a bucurat scrierea Viaţa Sfintei Macrina (P. G., 46, 850- 
1000), alcătuită încă prin 380, la scurtă vreme după moartea acestei surori ale sale, 
întâmplată în decembrie 379 sau ianuarie 380. Ea e adresată aceluiaşi monah, 
Olimpiu, ca şi tratatul Despre desăvârşire. 


Scrierea aceasta, împreună cu «Viaţa lui Grigorie Taumaturgul», scrisă tot de 
Sfântul Grigorie de Nyssa, prezintă două modele clasice pentru Vieţile sfinților, 
care începeau să apară în literatura creştină. 


Viaţa Sfintei Macrina e într-un contrast deplin cu caracterul abstract şi auster al 
Regulilor celor mari ale Sfantului Vasile, în care acesta apare ca legiuitor. 


«Dar acelaşi lucru se poate spume despre toate scrierile ascetice ale Sfântului 
Grigorie: ele toate formează o ilustrare vie şi importantă a acelei codificări 
fundamentale şi trebuie să avem această în minte când le citim... Grigorie a alcătuit 
scrierile sale cu intenţia directă de a completa scrierile fratelui său, sau de a le 
explica şi apăra de criticii lor... Vasile trebuie să-i fi imprimat de la început ideea 
că ei pot izbuti numai dacă îşi unesc forţele şi Grigorie s-a prins de ideea aceasta 
mai ales după moartea lui Vasile... Astfel, după ce Vasile a pus fundamentul vieţii 
ascetice, Grigorie s-a gândit că e de dorit să prezinte idealul acestei vieţi într-o 
formă mai convingătoare». 


Atât în cele două Vieţi cât şi în expunerile generale ale vieţii spirituale creştine, 
Sfântul Grigorie prezintă această viaţă ca pe un urcuş care începând de la curățirea 
de patimi şi continuând cu înlocuirea lor prin virtuți mereu sporite ajunge în 
contemplarea sau la vederea sufletească a lui Dumnezeu. Schema aceasta a devenit 
normativă pentru toată spiritualitatea monahală şi, în general, a creştinilor ce se 
nevoiesc pentru îmbunătățire. 

Ideea contemplației e luată de la filosofii greci. De aceea, Sfântul Grigorie numeşte 
şi el viaţa călugărească o viaţă filosofică sau chiar «adevărata filosofie». Dar el 
vede în viaţa creştină suitoare un alt conţinut. Dacă fratele său, Vasile a dat regulile 
urcuşului acestei vieţi spre desăvârşire, Sfântul Grigorie i-a dat o explicare mai 
adâncă şi a văzut în esenţa fiinţei la care ajunge contemplaţia filosofică, pe 
Dumnezeu cel personal, sau şi mai precis, pe Dumnezeu cel întrupat în Hristos. 


EI era prin natură mai înclinat spre meditaţie decât fratele său mai mare şi prin 
cultura sa, era mai adâncit în tradiția filosofică elină. Folosind aceste însuşiri, a 
creat filosofia ascetismului monahal şi prin el a inspirat viaţa acelora care şi-au dat 
votul observării Regulilor lui Vasile. 


Temelia acestei filosofii era credinţa creştină, aşa cum a fost formulată în Crezul 
nicean şi interpretată de şcoala teologică a capadocienilor. Dar Grigorie a prezentat 
credinţa creştină ca având culmea în contemplarea lui Dumnezeu, adevărata 
existenţă şi a voii Lui eterne. Sfinţirea omului era interpretată ca un proces de 
curăţire a sufletului şi ca un urcuş treptat la Dumnezeu, Cel cu adevărat existent... 


Astfel, Grigorie a devenit marele maestru al teologiei mistice, al teognosiei în 
Biserica răsăriteană. EI a întipărit pecetea lui neştearsă pe tradiţia credinţei 
ortodoxe, pecete care la rândul ei şi-a aflat cea mai caracteristică şi durabilă 
expresie vie în idealurile şi practica vieţii monahale răsăritene». 


4. Dar înainte de a expune etapele şi temele principale ale acestei vieţi duhov- 
niceşti şi în general ale urcuşului în ea spre Dumnezeu, să mai amintim câteva 
dintre Cuvântările Sfantului Grigorie. 


Între ele sunt două cuvântări, Despre trebuinţa de a iubi şi primi cu bunătate pe 
săraci (P. G., 4C, 453-490) şi împotriva cămătarilor, în care reia o temă tratată şi de 
Sfântul Vasile (P. G., 46, 433-452). Altele poartă titlul: împotriva celor ce amână 
botezul (P. G., 46, 415-432); Nu trebuie să plângem pe cei ce au adormit în 
credinţă (P. G., 46, 497-538). 


Două cuvântări au conţinut dogmatic: Cuvântare despre dumnezeirea Fiului şi a 
Sfântului Duh (P.G, 46, 553-576), ținută probabil la sinodul din Constantinopol, 
din 383. Ea a fost mult preţuită în literatura Bisericii răsăritene de mai târziu. 


Cuvântarea La hirotonia sa (P. G., 46, 548-554) are un titlu enigmatic, căci pare să 
fi fost ținută la sinodul din Constantinopol, din anul 394 şi tratează despre 
dumnezeirea Sfântului Duh. Spre sfârşitul vieţii, odată cu îndepărtarea de tratarea 

mai filosofică a temelor, începe să dea importanţă tot mai mare prezenţei Sfântului 
Duh în urcuşul omului spre desăvârşire. 


Mai multe cuvântări sunt închinate unor mari sărbători, ca de pildă: «La ziua 
luminilor sau la Botezul lui Hristos» (P. G., 46, 577-600), ținută probabil la 6 
ianuarie 383; cinci cuvântări La Sfintele Paşti sau La învierea lui Hristos (P.G., 46, 
599-690), dintre care a doua este sigur neautentică, iar a cincea, îndoielnică; La 
înălțarea lui Hristos (P.G. 46, 689-694); Despre Sfântul Duh, sau La Cincizecime 
(P.G. 46, 695-702); La ziua Naşterii lui Hristos (P.G. 46, 1127-1150). 


Alte cuvântări slăvesc mucenici şi personalităţi duhovniceşti anterioare, ca: două 
cuvântări - Despre întâiul mucenic Ştefan (P.G. 46, 701-736); Cuvântarea la 
Sfântul mucenic Teodor (P.G. 46, 735-748) ; două cuvântări La cei 40 de mucenici 
(P.G. 46, 749-783); o cuvântare în cinstea Sfantului Vasile cel mare (P.G. 46, 787- 
818) şi o alta în cinstea Episcopului Meletie ai Antiohiei (P.G. 46, 831-864), care a 
prezidat Sinodul II ecumenic din Constantinopol şi a murit chiar în timpul desfă- 
şurării Lui, în mai 381. 


Caracteristica cuvântărilor Sfântului Grigorie nu este forța sau pătrunderea celor 
ale Sfântului Vasile, nici vioiciunea şi simţirea celor ale Sfântului Grigorie de 
Nazianz, Ci o oarecare măiestrie retorică şi o tendinţă spre teme doctrinare, apolo- 
getice şi polemice. 


Scrisul Sfântului Grigorie de Nyssa are ca temă principală urcuşul sufletului spre 
Dumnezeu. Treptele acestui urcuş le-a prezentat poate cel mai complet în Viaţa lui 
Moise. 


O frumoasă punere în relief şi o interpretare a acestor trepte a întreprins-o 
Danielou, în Introducerea la traducerea franceză a acestui tratat, făcută de el. Ea e 
una din scrierile cuprinse în acest volum 32. Operă de maturitate a Sfântului 
Grigorie, ea poartă o amprentă categoric hristologică. Urcuşul duhovnicesc al celui 
ce vrea să ajungă la unirea cu Dumnezeu este arătat ca făcându-se în Hristos, cu 
ajutorul lui Hristos; cultura filosofică este folositoare numai în pruncia duhov- 
nicească; dar după întărirea credinţei în el, trebuie să se dispenseze de ea. 


Sfântul Grigorie nu prezintă în această scriere toată viaţa lui Moise într-o formă 
biografică, «ci numai acele evenimente din viaţa lui, pe care le poate folosi pentru 
interpretarea sa ca trepte ale urcuşului spre Dumnezeu». 

Spre exemplificare, Blum citează din această operă a Sfântului Grigorie: «Când el 
(Moise) a pătruns în dumnezeiasca Sfântă a Sfintelor, în acel nevăzut, el însuşi nu 
mai era vizibil; prin aceasta cu cred că el învaţă că pentru cel ce voieşte să fie unit 
cu Dumnezeu e de trebuinţă să treacă peste tot ce e văzut şi să-şi ridice mintea ca 
pe un vârf de munte în planul nevăzut şi necuprins şi să creadă că dumnezeirea este 
acolo unde nu ajunge cunoaşterea». 


Întâi sufletul trebuie să se retragă din strălucirea înşelătoare a vieţii lumeşti, 
petrecând în singurătate. Făcând aşa, după o vreme i se arată întâia lumină a 
credinţei în Dumnezeu cel adevărat (rugul aprins). În această lumină cunoaşte că 
Dumnezeu este un «Eu», deci o persoană, sau Persoana care are adevărata 
existenţă («Eu sunt Cel ce sunt»). Deci scoate pe om din ideea că Dumnezeu este o 
esență impersonală, una cu lumea, în sens panteist. Odată cu această descoperire, 
Dumnezeu dă sufletului şi porunca de a merge la fraţii săi, însuflețiți de aceeaşi 
dorinţă de a-L cunoaşte, şi a le spune că EI este Dumnezeul cel unic şi personal şi 
să iasă de sub stăpânirea vrăjmaşului nevăzut, spre a-l sluji numai Lui. Acest suflet 
se face conducător al fraţilor săi în fuga lor din această robie. Dar pe lângă 
conducerea văzută a celui ce a văzut mai înainte de ei lumina, ei se bucură şi de 
conducerea nevăzută a lui Dumnezeu, în forma unui stâlp de foc dumnezeiesc în 
întunericul nopţii lor spirituale şi în forma norului care-i apără de arşiţa poftelor pe 
care le-au satisfăcut odinioară şi pe care acum nu mai vor să le satisfacă. Înaintând 
în această depărtare de viaţa în păcate, se mântuiesc de duhurile ispititoare ale 
acestei vieţi, trecând prin apa tainică a botezului (Marea Roşie) în care se îneacă 
acele duhuri. Apoi înaintează în deşertul înstrăinării de lume, iar când asprimea 
acestea vieţi, golită de toate bucuriile, devine insuportabilă, apa vieţii şi a întăririi 
din Hristos (din piatră) le reface puterile. Aşa ajung aproape de muntele unde se 
află Dumnezeu, aproape de înălțimea duhovnicească unde-L pot cunoaşte într-un 
mod mai corespunzător cu ceea ce este EI. 


Dar la cunoştinţa aceasta însăşi nu pot ajunge decât cei ce au crescut în vârsta lor 
duhovnicească aşa de mult, că s-au dovedit conducători destoinici ai celorlalți. 
Modelul lor, Moise, intră astfel pe vârful muntelui Sinai, în întunericul unde se află 
Dumnezeu, adică la cunoştinţa că Dumnezeu nu poate fi prins într-o vedere sau 
într-o cunoştinţă hotărnicită, ci că El este nehotărnicit şi cu cât urcă cineva mai 
mult în cunoaşterea Lui, Îl simte, sau Îl cunoaşte ca pe Cel nehotărnicit, în care nu 
se satură şi nu sfârşeşte sufletul niciodată de a înainta. 


Ekkehard Muhlenberg a evidențiat faptul că gândirea Sfântului Grigorie de Nyssa 
despre Dumnezeu cel nesfârşit este total deosebită de cea a lui Platon, Aristotel, 
Filon şi Origen, depăşind panteismul acelora şi afirmând transcendenţa reală a lui 

Dumnezeu. «Partea teologică a filosofiei platonic-aristotelică este greşită, pentru că 
nu admite că există o dumnezeire mai presus de lume. Pentru Platon şi Aristotel 
există un domeniu al inteligibilului, în care se află Dumnezeu şi la care omul 
participă cu mintea sa. După învăţătura Sfantului Grigorie de Nyssa, mintea 
omenească nu poate decât recunoaşte printr-o mişcare înapoi că structura 
inteligibilă a lumii este creată. Împotriva lui Platon şi Aristotel el afirmă că 
domeniul inteligibilului a fost făcut numai pentru lume: Dumnezeu a creat şi lumea 
minților şi, anume, prin voinţa Sa, nu ca la Filon din Alexandria şi la unii 
platonicieini, prin gândirea sa. Noi vedem că creaţia e din voinţa lui Dumnezeu, 
deci nu e o curgere necesară şi nemijlocită din fiinţa lui Dumnezeu». 


Mergând pe linia lui Platon şi Aristotel, care nu despărţeau în esenţă pe Dumnezeu 
de lume, Origen afirma ca şi aceştia, că Dumnezeu e mărginit în putere. El spunea: 
«Dumnezeu a creat atât cât poate îngriji, cât poate stăpâni cu mâinile şi cu 
providenţa Sa» (Contra Celsum, VI, 71). «Puterea lui Dumnezeu trebuie socotită 
mărginită şi nu se poate desfiinţa mărginirea domeniului lucrării Lui, prin vorbe 
frumoase». El urmează în aceasta lui Aristotel, după care «voinţa creatoare este în 
funcție de cele făcute care, ca atare, nu pot fi infinite». 


Deşi Origen vorbeşte de creaţiile fără sfârşit ale lui Dumnezeu, ideea aceasta se 
acordă şi ea cu finitudinea puterii lui Dumnezeu, căci înseamnă că niciodată nu e 
satisfăcut cu lumea creată şi nu o poate umple cu o infinitate pe care nu o are, ci 
încearcă mereu să facă ceva mai bun, anulând ceea ce a făcut înainte, fapt care 
duce şi la o neputinţă de-a îmbracă într-o valoare eternă cele create, inclusiv 
persoanele umane. De aceea şi sufletele ajung la o plictiseală în EI. 


Mai aproape este Sfântul Grigorie de Clement Alexandrinul. Acesta afirmă şi el 
infinitatea lui Dumnezeu, iar ca urmare şi neputinţa cunoaşterii fiinţei Lui de către 
făpturi. «Numai prin puterea care vine de la EI însuşi, Se face EI cunoscut» 
(Stromata V, 71, 5). Avem aici schiţată doctrina despre energiile necreate ale lui 
Dumnezeu şi, odată cu aceasta, împăcarea între transcendenţa lui Dumnezeu şi 
accesibilitatea Lui. Totodată, ea implică progresul nesfârşit al creaturii în cunoa- 
şterea lui Dumnezeu. Toate acestea sunt proprii şi Sfântului Grigorie de Nyssa. 


E. Muhlenberg nu dezvoltă însă şi ideea aceasta a cunoaşterii nesfârşite a lui 
Dumnezeu, la Sfântul Grigorie de Nyssa, prin experienţa energiilor Lui necreate. 
EI rămâne la simpla afirmare a infinităţii lui Dumnezeu ca transcendenţă cu care nu 
se poate intra în contact şi despre a cărei existenţă se poate face doar o deducție 
raţională de la distanţă. 

Manfred Blum vede, mi se pare, mai bine acest caracter al unei simţiri a lui 
Dumnezeu, sau a prezenţei şi lucrării Lui, dincolo de orice cunoaştere, când 
punându-și problema valorii cuvintelor în exprimarea necuprinderii lui Dumnezeu, 
spune: «Tocmai întrucât graiul nu poate cuprinde în întregime realitatea, este - 
oricât de ciudat pare să sune aceasta - mai mult decât o simplă comunicare; el 
devine un semn al adâncimii abisale. Mintea are acum putinţa ca, prin ceea ce i se 
împărtăşeşte sau împărtăşeşte, să privească dincolo, spre realitatea indicată ; ba mai 
mult, să o înţeleagă pe aceasta iarăşi ca un semn al unui sens şi mai adânc. De abia 
atunci este mintea stăpână pe realitate, când aceasta nu poate fi epuizată în 
cuvinte». Dar «urcuşul spre infinitatea lui Dumnezeu nu este omului cu putinţă 
decât prin fapta mântuitoare a lui Hristos». Această faptă, deşi coborâtă la noi, ne 
deschide prin ea abisul unor realităţi şi înţelesuri infinite. 


Din cele spuse rezultă că Moise, pe muntele Sinai, nu se afla într-o simplă necu- 
noaştere a lui Dumnezeu, ci într-o simţire negrăit de presantă, sau într-o trăire, cu 
neputinţă de exprimat în toată tăria şi bogăţia ei, a prezenţei Lui personale neho- 
tărnicite. Căci în întuneric, sau în simţirea nehotărnicirii lui Dumnezeu, Moise, sau 
sufletul urcat până pe acel vârf, trăieşte o intensitate a prezenţei luii Dumnezeu 
corespunzătoare acestei lărgimi şi adâncimi nesfârşite. Pe lângă aceasta, el vede 
acolo cortul cel sfânt şi toate cele din el, care sunt nesfârşite în virtualitatea şi 
adâncimea sensurilor lor, dar totuşi vede acest complex nesfârşit de sensuri ca un 
întreg bine ordonat, în care sufletul intră, se încadrează. Acest cort e sfânt şi în el 
nu poate intra decât cel ce s-a sfinţit prin curățirea de patimi în cursul urcuşului, 
ceea ce înseamnă iarăşi că a ieşit din îngustimea legată de experienţa mărginită a 
lumii şi a eu-ului propriu, intrând în clanul unei lărgiri la nesfârşit, pe măsura 
infinităţii pe care o trăieşte şi o îmbrățişează fără să-i simtă marginile. Numai aşa el 
are experienţa sfințirii sale, pe măsură ce înaintează în acest cort care este interiorul 
infinit al lui Dumnezeu, în care sunt ascunse virtual formele sau sensurile tuturor 
făpturilor din universul creat, dar şi infinitatea izvorâtoare a lor, mai presus de 
toate şi inepuizabilă. 


Că în acel întuneric Moise vede pe Dumnezeu cel personal şi trăieşte în EI, o arată 
şI faptul că EI îi dă tablele poruncilor pe care trebuie să le păzească membrii 
poporului pe care-l leagă de EI, porunci care se referă la slujirea Lui şi la 
respectarea semenilor lor, aceştia având rădăcinile în Dumnezeu cel infinit şi 
atoatecuprinzător. Lui Dumnezeu trebuie să 1 se slujească ca Celui Unuia singur, 
Care e mai presus de toate şi în Care sunt toate şi Care e cu neputinţă de redus la o 
făptură limitată redată într-un chip cioplit. 

Dar pe tot parcursul ulterior al păzirii poruncilor şi al înaintării spre pământul 
făgăduinţei, adică spre împărăţia lui Dumnezeu, ei sunt întăriţi mai departe de 
mâna lui Hristos, de apa ce izvorăşte din El ca din piatră care e fundamentul 
existenţei, de gândul că aşa cum EI a trecut prin cruce la înviere (crucea arătată 
izraeliţilor în chipul lemnului pe care era atârnat un şarpe de aramă, care-i vindeca 
de muşcăturile şerpilor veninoşi, sau în chipul mâinilor întinse ale lui Moise, care-i 
ajuta să biruiască pe vrăjmaşii văzuţi), aşa vor învia şi ei, trecând prin purtarea 
crucii şi prin cinstirea ei. 

Când Moise cere lui Dumnezeu să-i arate faţa, EI îi spune să se aşeze în 
deschizătura unei stânci prin care va vedea spatele Lui, ceea ce înseamnă că numai 
în stânca netrecătoare a umanităţii lui Hristos se poate experia nevăzutul firii 
dumnezeieşti, că deci dincolo de Hristos nu putem înainta spre o cuprindere 
hotărnicită a necuprinsului dumnezeiesc. Dar în Hristos putem înainta la nesfârşit 
în orizontul trăit şi cunoscut, sau simţit, al prezenţei firii dumnezeieşti. 


Dar faptul că Dumnezeu e cunoscut în Hristos confirmă pentru noi caracterul lui 
personal, iar indefinibilul lui Dumnezeu devine un indefinibil al Persoanei supreme 
şi contemplarea Lui, o contemplare a tainei indefinibile dar nu mai puţin intens 
trăite a Persoanei supreme. Căci în Hristos Dumnezeu ni S-a făcut accesibil, dar în 
EI trăim în acelaşi timp şi infinitatea Lui. 


Urcuşul niciodată terminat în cunoaşterea lui Dumnezeu este totodată un urcuş 
niciodată terminat în desăvârşire sau în bine, căci ființa lui Dumnezeu cea 
nemărginită echivalează cu Binele nemărginit şi în fiinţa noastră e sădită setea spre 
această nemărginire în bine pe care nu o putem cuprinde niciodată, căci aceasta ar 
însemna să punem nişte margini binelui pe care l-am putea ajunge. Desăvârşirea ca 
înaintare în binele personal nesfârşit - căci binele nu poate fi decât personal - e deci 
şi o mereu neatinsă desăvârşire a noastră, care ne cere să nu oprim niciodată 
înaintarea în ea, pentru că orice oprire înseamnă o împăcare cu contrariul ei, sau cu 
răul. 


Dacă în Viaţa lui Moise, Sfântul Grigorie de Nyssa ne descrie întregul urcuş spre 
Dumnezeu, în Tâlcuirea Cântării Cântărilor, pe care de asemenea o publicăm în 
acest volum, se ocupă în mod deosebit de unirea sufletului cu Hristos prin iubire. 
Căci Iubirea e virtutea cea mai înaltă, cea mai intens trăită ca mişcare ce nu ajunge 
la un hotar, sau reprezintă vârful cel mai înalt la care urcă sufletul şi de pe care 
vede totuşi deschizându-se înaintea lui orizonturile fără hotar. De aceea, în 
Cântarea Cântărilor iubirea sufletului faţă de Dumnezeu e prezentată în creşterea ei 
neîncetată, în dinamica ei nesfârşită. 

Viziunea aceasta din tâlcuirea Sfântului Grigorie la Cântarea Cântărilor a scos-o 
bine în relief Endre von Ivânka. Acesta observă mai întâi că, prin această 
identificare a cunoaşterii lui Dumnezeu cu iubirea Lui, Sfântul Grigorie face din 
cunoaşterea lui Dumnezeu un act de experiere a Lui. «Că el vorbeşte de o experiere 
interioară a lui Dumnezeu, o vedem din explicarea ce o dă el locului din Cântarea 
Cântărilor unde mireasa spune: «Păzitorii m-au bătut şi m-au rănit» (5-7). 


Cu puţin înainte, ea, spunându-le că L-a strigat pe nume şi El nu i-a răspuns, 
păzitorii i-au răspuns că El nu poate fi înţeles şi deci nu are un nume şi faptul 
acesta a rănit-o pe ea prin lipsa nădejdii de a-şi vedea împlinit dorul după EI. Dar 
ea este învățată ...că tocmai acest dor este o dovadă că are pe Cel dorit... şi că de 
aceea ea se simte fericită că are în sine sânul lui Dumnezeu, pentru că e străpunsă 
de săgeata credinţei, că e atinsă în cel mai adânc interior al inimii de pironul 
iubirii» (P.G. 4, 1037). 


Unirea sufletului cu Dumnezeu e ilustrată în « Cântarea Cântărilor » prin faptul că 
tot ce se atribuie Mirelui se atribuie şi miresei, încât de multe ori nu ştim de se 
vorbeşte de Mire sau de mireasă. Mireasma răspândită de EI este în acelaşi timp 
mireasma răspândită de ea ; vinul cu care îmbată EI pe mireasă, este vinul cu care 
Îl îmbată ea pe EL; mărul, rodia e când mireasa care hrăneşte pe Mire, când Mirele 
care hrăneşte pe mireasă; sânii sunt când ai miresei, când ai Mirelui etc. 


Totuşi, Sfântul Grigorie afirmă mereu că sufletul, oricât ar fi de unit cu Dumnezeu, 
e numai părtaş la EI, nu are în sine însuşi fericirea, fiinţa şi binele nemărginit «Prin 
faptul că Sfântul Grigorie a făcut din «participarea la Dumnezeu» o însuşire a 
«orientării spre primirea în sine a lui Dumnezeu», o «deschidere pentru 
Dumnezeu», a dat întorsătura decisivă gândirii sale, prin care a putut să prefacă 
învăţătura platonică despre fiinţă, care se mişcă într-o pendulare curioasă între 
panteism şi dualism, Într-o Învăţătură autentic creştină despre creaturalul finitului». 


Ba chiar în unirea cu Dumnezeu prin iubire şi nu prin ființă, vede Sfântul Grigorie 
asigurată neconfundarea făptuirii cu Dumnezeu. «Căci, zice Ivanka iarăşi, dacă 
asemănarea cu Dumnezeu a sufletului nu constă într-o asemănare de esenţă cu 
Dumnezeu, ci în iubirea pentru Dumnezeu, este natural că esența Lui curat 
spirituală să se descopere de-abia în iubirea față de Dumnezeu, iar în întoarcerea 
spre interior are loc totodată întoarcerea spre Dumnezeu. Numai prim aceasta, 
poate fi cunoscut EI. Astfel, un nou motiv neoplatonic, «unirea» cu divinitatea, 
primeşte un nou înţeles. În loc ca prin înlăturarea a ceea ce este străin, ne- 
dumnezeiesc, în suflet, acesta să se topească în Dumnezeu cu care în esenţă este 

identic din totdeauna, intră în unirea cu EI prin iubire», care păstrează conştiinţa 
deosebirii în cei uniţi. 


De altfel, chiar faptul că sufletul, pe măsură ce se uneşte mai mult cu Dumnezeu, 
însetează mai mult de EI, arată că el păstrează conştiinţa deosebirii sale de 
Dumnezeu: «Sălăşluirea binelui dumnezeiesc în suflet este de aşa fel, că ea face 
vasul tot mai mare şi capabil de mai multă primire, pe măsură ce Îl umple tot mai 
mult» (P.G. 46, 105 B; 46, 361 D; 280 B). «Sălăşluirea lui Dumnezeu lărgeşte 
totodată dorinţa sufletului» (P.G. 44,777 B). 


Omiliile la Rugăciunea domnească par să dateze şi ele din perioada finală a 
scrisului Sfântului Grigorie, de după anul 390, căci toată gândirea din ele are în 
centru pe Hristos şi pe Duhul Sfânt. 


În Omilia II, se trece de la tipurile din Viaţa lui Moise, la împlinirea lor în Hristos. 
Caracteristica acestei scrieri este unirea rugăciunii cu nepătimirea. Sunt cele două 
teme care preocupă, într-o strânsă îmbinare, tot scrisul duhovnicesc (filocalic) 
răsăritean de după aceea. Se poate spune că Sfântul Grigorie, prin sistematizarea 
gândirii despre curățirea de patimi prin virtuţi şi prin libertatea în Dumnezeu la 
care se ridică omul prin curățirea de patimi, a pus temelia întregii spiritualităţi 
filocalice. Totodată, el a zugrăvit deplin idealul creştin al umanităţii, care nu poate 
fi decât acela al unei iubiri reciproce nepătimaşe. 


Despre locul important ce-l are idea de libertate în teologia Sfântului Grigorie de 
Nyssa s-u ocupat în mod special J. Gaith. 


Dar descriind lupta cu complexele piedici interioare care se opun înaintării spre 
acest ideal, Sfântul Grigorie se dovedeşte totodată un psiholog de extraordinară 
subtilitate şi fineţe. În Comentariul la «Tatăl nostru» sunt pasagii nemuritoare în 
acest sens. S-ar putea spune că el este primul mare psiholog din istoria scrisului 
creştin, anticipând pe fericitul Augustin. 


Tot aşa de pătrunzătoare analize psihologice, cu un şi mai accentuat caracter de 
predici, se cuprind în comentariile la «Fericiri», unde doctrina despre patimi e şi 
mai sistematizată. Aici apare imaginea scării, ale cărei trepte sunt constituite din 
virtuțile tot mai înalte. Ea e strâns unită cu viziunea «epectazelor» sau a urcuşului 
continuu al omului duhovnicesc, de la un nivel, la altul mai înalt, ce se deschide 
vederii de la nivelul atins. 

Dăm de aceea în acest volum şi aceste ultime două comentarii ale Sfântului 
Grigorie de Nyssa (la rugăciunea «Tatăl nostru» şi la «Fericiri»). 


Și încheiem cu Cuvântul lui către monahi Despre scopul vieții celei după Dumne- 
zeu, publicat de W. Jaeger, deoarece, fiind scris la sfârşitul vieţii Sfântului 
Grigorie, este fructul experienţei celei mai mature a lui, sau e cea mai adâncă şi 
mai frumoasă mărturie a lucrării Duhului Sfânt în om, din toată literatura patristică 
şi ulterioară. 


Toate scrierile duhovniceşti răsăritene de după aceea au la bază Ideile din aceste 
scrieri ale Sfântului Grigorie de Nyssa, publicate în volumul de faţă. 


o e 


Dar şi în altă epistolă vorbeşte ucenicilor despre aceleaşi lucruri descoperindu-le 
vistieria Duhului şi îndemnându-i să se împărtăşească de ea: «Râvniți darurile 
(harismele) duhovniceşti. Dar vă arăt vouă o cale încă şi mai înaltă. De-aş vorbi 
în limbile omeneşti şi în cele îngereşti, iar dragoste nu am, m-am făcut aramă 
sunătoare şi chimval răsunător. Şi de aş avea proorocie şi de aş cunoaşte tainele 
şi toată cunoştinţa, şi de aş avea credinţă încât să mut şi munţii, iar dragoste nu 
am, nimica nu Sunt. Și de aş împărţi toate cele ce le am şi mi-aş da trupul meu să 
ardă, iar dragoste nu am, nimic nu-mi foloseşte» (I Cor. 12, 31-13, 3). lar care 
este câştigul dragostei şi care sunt vlăstarele acesteia, de ce lucruri îl desparte pe 
cel ce o are şi ce lucruri îi pricinuieşte aceluia, o arată limpede în acestea: 
«Dragostea nu pizmuieşte, nu se semeţeşte, nu se trufeşte, nu se poartă cu 
necuviinţă, nu caută ale sale, nu se întărâtă, nu socoteşte răul, nu se bucură de 
nedreptate, ci se bucură de adevăr, toate le suferă, toate le crede, toate le 
nădăjduieşte, toate le rabdă. Dragostea niciodată nu cade» (1 Cor., 13, 4-8). 
Foarte frumos zice : «Dragostea niciodată nu cade». Dar ce este aceasta ? Chiar 
dacă ar dobândi cineva alte daruri (harisme), pe care le aduce Duhul (al limbilor 
îngereşti şi proorocia şi cunoştinţa şi harismele vindecărilor), dar nu s-ar izbăvi 
prin curăţie de patimile ce-l tulbură înăuntru, prin dragostea Duhului, şi n-ar primi 
în suflet acest leac desăvârşit al mântuirii, se află încă în frica de cădere, neavând 
dragostea care-l sprijineşte şi întăreşte în starea virtuţii. 


Să nu-ţi închipui, deci, că având harul bogat şi îmbelşugat al Duhului, nu mai ai 
nevoie de nimic pentru desăvârşirea ce-ţi poate veni prin darurile Aceluia. Şi când 
vine la tine bogăția darului, fă-te sărac cu cugetul, neîncrezându-te niciodată în tine 
şi aşteptând dragostea în suflet, ca pe o temelie a vistieriei harului, şi luptând cu 
orice patimă, până ce vei ajunge la vârful vieţuirii bine-credincioase, la care a ajuns 
Apostolul şi la care urcă pe ucenici prin rugăciune şi învăţătură. lar de pe acesta le 

arată celor ce-L iubesc pe Domnul prefacerea şi harul mai înalt la care au fost 
ridicaţi, spunând: «Căci nici tăierea împrejur nu este ceva, nici netăierea împrejur, 
ci făptura nouă. Și câţi vor umbla după dreptarul acesta, pace peste ei şi milă peste 
Israelul lui Dumnezeu» (Gal. 6, 15-16). Şi iarăşi: «De este cineva în Hristos, e 
făptură nouă; cele vechi au trecut» (II Cor., 5, 14). Făptura nouă este dreptarul 
apostolic. lar aceasta este ceea ce a lămurit în altă parte, zicând: «Ca să-şi 
înfățişeze EI însuşi Lui Biserică slăvită, neavând pată sau zbârcitură sau altceva din 
acestea, ci ca să fie sfântă şi fără prihană» (Ef. 5, 27). «Făptură nouă» a numit 
locuirea Sfântului Duh în sufletul curat şi neprihănit şi eliberat de toată răutatea, 
viclenia şi ruşinea. 


Căci, când va urî sufletul păcătuirea şi se va face casnic al lui Dumnezeu, după 
putere, prin vieţuirea întru virtute, şi va primi, după prefacerea vieţii, în sine harul 
Duhului, s-a făcut făptură nouă şi a fost zidit din nou. Tot aceasta o arată şi 
cuvintele: «Curăţiţi aluatul vechi, ca să fiți frământătură nouă» (| Cor., 5, 7), la fel: 
«Să prăznuim nu în aluatul cel vechi, ci întru azimile curăţiei şi ale adevărului» (| 
Cor. 5,8). 


Și fiindcă ispititorul întinde sufletului curse de pretutindeni, înconjurându-l cu 
răutatea lui, iar puterea omenească e atât de mică, încât nu poate să-l biruiască pe 
acela prin ea însăşi, Apostolul ne cere să ne înarmăm mădularele cu armele cereşti, 
el ne porunceşte să îmbrăcăm platoşa dreptăţii, să ne încălțăm picioarele întru 
gătirea păcii, să ne încingem mijlocul cu adevărul, iar peste toate să luăm scutul 
credinţei, prin care, zice: «Veţi putea stinge săgețile aprinse ale celui rău» - iar 
săgețile aprinse sunt patimile - apoi ne îndeamnă să luăm coiful mântuirii şi sfânta 
sabie a Duhului, - iar sfânta sabie numeşte cuvântul lui Dumnezeu întru putere (Ef. 
6, 14-17), cu care înarmând dreapta sufletului, să respingem uneltirile vrăjmaşului. 


lar cum să luăm aceste arme, află tot de la Apostolul care zice: «Prin toată 
rugăciunea şi cererea rugându-vă în toată vremea întru Duhul şi priveghind la 
aceasta întru toată stăruința şi cererea» (Ef. 6,18). De aceea se şi roagă pentru toţi, 
zicând: «Harul Domnului nostrum lisus Hristos şi dragostea lui Dumnezeu Tatăl şi 
împărtăşirea Sfântului Duh să fie cu voi cu toți» (II Cor., 13, 13). Şi iarăşi: «întreg 
duhul şi sufletul şi trupul vostru să se păzească fără prihană în ziua Domnului 
nostru lisus Hristos» (1 'Tes. 5, 23). 

Rugăciunea se înfrumuseţează cu aceste roduri, iar când e lipsită de ele, osteneala 
ei este zadarnică. Şi nu numai rugăciunea, ci şi toată calea vieţuirii înțelepte (a 
filosofiei) care aduce această odrăslire a dreptăţii este o cale adevărată şi duce spre 
scopul cel drept. lar cea care e lipsită de acestea rămâne un nume gol, care se 
aseamănă cu fecioarele nebune cărora le-a lhpsit la vremea de trebuinţă 
untdelemnul pentru cămara de nuntă. Căci nu aveau în suflete lumina sau rodul 
virtuţii, nici sfeşnicul Duhului în cugetare. Pentru aceea le-a şi numit pe drept 
cuvânt, Scriptura, nebune, virtutea din ele stingându-se înainte de sosirea Mirelui şi 
de aceea au fost lăsate, nenorocitele, în afara cămării de nuntă. Căci nu li s-a 
socotit sârguinţa fecioriei, neavând lucrarea Duhului. Şi pe bună dreptate. Căci la 
ce foloseşte lucrarea viei, dacă nu se arată roadele pentru care a răbdat lucrătorul 
viei osteneala ? La ce foloseşte postul şi rugăciunea şi privegherea, dacă lipseşte 
pacea, bucuria, dragostea şi celelalte roduri ale Duhului, pe care le înşiră Apostolul 
? (Gal., 5, 22-23). Căci cel îndrăgit de bucuria de sus rabdă toată osteneala de 
dragul acesteia, prin care se atrage Duhul şi, împărtăşindu-se de harul Lui, rodeşte 
şi se bucură cu veselie de lucrarea viei (de rodul ei), pe care a lucrat-o harul 
Duhului, întru smerita lui cugetare şi în împlinirea faptelor. 

Sfântul Grigorie, episcopul Nyssei despre viaţa lui Moise sau despre 
desăvârşirea prin virtute 

A celui întru sfinţi părintelui nostru Grigorie, episcopul Nyssei despre viaţa 
lui Moise sau despre desăvârşirea prin virtute 


Dar ce voi face, va spune poate cineva, dacă eu nu sunt nici din Caldea, precum 
se spune despre Avraam, nici prunc înfiat de fiica Egiptului, precum spune 
Scriptura despre Moise, şi nu am nimic asemănător cu vreunul din cei vechi, în 
ceea cu priveşte viaţa ? Cum mă voi aşeza în ceata unora din aceştia şi cum le 
voi urma cu fapta, neavând nimic din starea lor ? Către acesta voi răspunde că 
nu Socotim că ţine de Caldeea virtutea sau patima, şi nici de viaţa în Egipt, Sau 
de petrecerea în Babilon, ca cineva să fie în afară de viaţa cea întru virtute. Şi 
nici nu Se face Dumnezeu cunoscut numai celor vrednici din ludeea, nici Sionul 
nu este locaşul dumnezeirii, în înţelesul lui material. Ci este nevoie de o 
întrebuințare mai atentă a înţelegerii şi de o privire mai ascuţită pentru a vedea 
din istorie de ce fel de caldeeni sau egipteni trebuie să ne depărtăm şi de ce robie 
babilonică trebuie să ne eliberăm, ca să ajungem la o viaţă fericită. 


Deci vom lua în acest cuvânt pe Moise ca pildă a vieţii noastre, trecând mai întâi 
prin viaţa lui precum am aflat-o din cuvântul dumnezeiesc, apoi căutând în 

înţelesul ce reiese din istorie o pildă pentru virtute. Prin aceasta vom cunoaşte viaţa 
desăvârşită aşa cum poate fi trăită de oameni. 

Sfântul Grigorie de Nyssa - Despre rugăciunea domnească 

Aş îndrăzni să spun şi eu acelaşi cuvânt: Cine îmi va da mie acele aripi, prin care 
să pot zbura cu înţelegerea la înălțimea măreției acestor cuvinte, ca să părăsesc tot 
pământul, să trec dincolo de tot văzduhul (aerul) răspândit la mijloc, să străbat la 
frumuseţea eterică , să ajung la stele, să văd toată orânduirea lor, dar să nu mă 
opresc nici la ele, ci să trec şi prin ele şi să ies în afară de toate cele ce se mişcă şi- 
şi schimbă locul şi să ajung la firea ce stă, la puterea nemişcată, care întemeiată în 
sine, le conduce şi le poartă pe toate câte sunt în fiinţă, pe toate câte atârnă de voia 
negrăită a înţelepciunii dumnezeieşti ca depărtându-mă cu mintea de toate cela ce 
se prefac şi-şi mută locul, şi ajungând într-o stare neschimbată şi neclintită a 
sufletului, să-mi fac mai întâi familiar, prin alegerea voinţei, pe Cel neschimbat şi 
neprefăcut, şi apoi să-L chem prin cea mai familiară numire: Tată ? Căci de ce 
suflet are nevoie cel ce-l spune aşa? 

Sfântul Grigorie, episcopul Nyssei - Tâlcuire amănunţită la Cântarea 

Am luat cunoştinţă de râvna ce o ai, pe măsura vieţii tale cuvioase şi a sufletului 
tău curat, pentru Cântarea Cântărilor, râvna pe care ne-ai arătat-o atât în persoană, 
cât şi prin scrisoare, ca să se dezvăluie, printr-o tâlcuire corespunzătoare în 
înțelesurile ei curate, înţelepciunea ascunsă în aceste înţelesuri şi în cuvintele ei 
curățite de înţelesul nemijlocit literal. De aceea mi-am însuşit cu toată inima 
dorinţa ta cu privire la aceasta, nu pentru că ar reieşi de aici vreun folos pentru 
viaţa ta morală (căci sunt încredinţat că ochiul sufletului tău e curat de tot înţelesul 
pătimaş şi întinat şi priveşte spre harul curat prin aceste cuvinte dumnezeieşti), ci 
pentru a li se da celor mai trupeşti o oarecare călăuzire spre starea duhovnicească şi 
nematerială a sufletului, spre care duce această carte prin înţelepciunea ascunsă în 
ea. 

Sfântul Grigorie, episcopul Nyssei - Scrieri dogmatic-polemice şi morale 

Introducere 


Cei dintâi care trebuie să cunoască adânc învăţătura creştină sunt cei puşi să 
îndrume viaţa şi dreapta credinţă, pentru ca prin ele Biserica să crească, iar 
numărul celor intrați în rândurile ei să se înmulțească prin propovăduirea 
cuvântului adevăratei credinţe în auzul cât mai multor credincioşi. 


Trebuie să spunem însă că nu există o singură metodă de a învăţa pe toţi cei care se 
apropie de învăţătură, ci la învăţăturile deosebitelor religii trebuie folosite şi 
metode de învăţare diferite, bineştiind că chiar dacă ţinta învăţământului este una, 
metoda de a-l propovădui nu-i pentru oricine aceeași. 


Cel ce urmează învăţăturii iudaice se leagă de un anumit fel de idei, câtă vreme cel 
ce a trăit în păgânism se pasionează de cu totul altele. La fel stau lucrurile şi cu cel 
din partida lui Eunomiu, a lui Manes, a lui Marcian, Valentin, Vasilide sau a 
oricăruia din şirul celor ce petrec în credinţe rătăcite. 

Întrucât fiecare din aceştia au vederi deosebite, înseamnă că şi noi va trebui să 
ducem lupta contra fiecăreia din aceste credinţe ale lor. Aceasta pentru că 
totdeauna felul bolii ne arată şi pe al vindecării. Doar nu putem vindeca cu acelaşi 
fel de leacuri credinţa în mai mulți zei ai păgânilor şi încăpăţânarea iudeilor de a 
crede în Dumnezeu-Fiul, cel Unul-Născut, după cum acelaşi fel de arme nu putem 
folosi nici pentru a răsturna, în minţile pornite pe erezie, închipuirile amăgitoare pe 
care le spun ei despre dogmele creştine. Pentru că dacă ajungem să-l aducem iar pe 
drumul adevărat, să zicem, pe un adept al lui Sabelios, nu tot aceleaşi arme ne vor 
ajuta contra lui Eunomiu, iar o luptă pornită contra maniheului nu ne poate aduce 
folos şi contra iudeului. 


Trebuie, aşadar, după cum am mai spus, să avem în vedere înclinările minţii 
fiecăruia şi să îndreptăm învăţătura rătăcită a fiecăruia, în aşa fel ca să reiasă cu 
uşurinţă adevărul din înseşi punctele de acord ce se observă în decursul discuţiei 
între cele două partide. 


Astfel, când intri în discuţie cu un păgân, ar fi bine să începi prin a-l întreba: crezi 
în Dumnezeu sau mărturiseşti a fi de credinţa ateilor? 

— Dacă răspunde că nu crede c-ar exista vreun Dumnezeu, să-l facem să 
recunoască, pe temeiurile înţelepciunii şi măestriei cu care este orânduită 
lumea, că tocmai prin aceasta e dovedită existenţa unei puteri care se face 
vădită în viaţa acestei lumi şi care depăşeşte însăşi lumea întreagă. 

— Dacă, dimpotrivă, nu se îndoieşte că există o divinitate, dar se amăgeşte pe 
sine crezând în mai mulți dumnezei, atunci e cazul să-l întrebăm aşa: este 
această dumnezeire, în care crede el, desăvârşită sau nu? Dacă va 
recunoaşte - ceea ce-i foarte probabil - că desăvârşirea ţine de însăşi natura 
divinității, atunci să-i cerem să mărturisească în legătură cu Dumnezeu că 
în mod logic toate însuşirile şi manifestările Domnului trebuie să fie 
desăvârşite, căci doar nu vom socoti pe Dumnezeu ca pe o amestecătură de 
lucruri opuse unul altuia, unele desăvăârşite, altele nedesăvârşite. De aceea, 
fie că-i vorba de puterea dumnezeiască ori de bunătatea, de înţelepciunea 
ori de nestri-căciunea Lui, de veşnicia sau de oricare altă însuşire potrivită 
cu EI, va trebui să recunoaştem, după judecata logică a unei minţi 
sănătoase, că desăvârşirea ţine de tot ceea ce este ființă şi lucrare 
dumnezeiască. 


O dată câştigat acest punct, nu va mai fi pentru noi o greutate să-l facem ca, din 
împrăştierea credinţei în mai mulți dumnezei, să creadă că există numai un singur- 
Dumnezeu; cel cu care stăm de vorbă să recunoască şi el că, vorbind de 
Dumnezeu, trebuie să ne gândim la EI ca la ceva desăvârşit, dar că, în acelaşi timp, 

mai există încă şi o mulțime de alte fiinţe, care ni se arată desăvârşite; atunci, 
neapărat, va trebui să ne demonstreze în ce constă desăvârşirea fiinţelor acestora, 
care nu se deosebesc unele de altele şi care ni se arată cu aceleaşi feluri de însuşiri: 
ori că mintea nu vede nimic deosebit acolo unde nu există deosebiri între lucruri, 
ori că nu este de fapt deosebire între ele. Or, dacă nu aflăm în astfel de cazuri nici o 
deosebire de mai mult sau de mai puţin (şi ideea de desăvârşire exclude împu- 
ținarea), nici una de mai rău sau de mai bun (şi iarăşi, nu ne putem închipui o 
dumnezeire dacă nu depărtăm de la Ea orice noţiune de rău), în sfârşit, dacă nu 
aflăm nici o deosebire de vechi şi nou (iar ceea ce nu-i veşnic acelaşi, e străin de 
dumnezeire) - urmează, aşadar, că ideea de Dumnezeu poate fi numai una singură 
ŞI aceeaşi, iar mintea sănătoasă nedescoperind nicăieri în restul lumii ceva deo- 
sebit, care să mai aibă astfel de însuşiri, înseamnă că în mod cu totul necesar 
credinţa greşită în mai mulţi dumnezei trebuie redusă la ideea unei singure Fiinţe 
Divine. 


Într-adevăr - dacă numai despre un singur Dumnezeu putem spune că-i bun şi 
drept, înţelept şi atotputernic, dacă, iarăşi, numai Lui | se potrivesc nemurirea, 
veşnicia şi orice altă însuşire pe măsura sfinţeniei Lui, atunci, în orice fel ar suci 
lucrurile cugetarea noastră, se şterge orice deosebire, deodată cu aceasta dispărând 
şi credinţa în mai mulţi zei, căci această identitate absolută ne sileşte să admitem 
numai un singur Dumnezeu. 

Colecţia “Comorile pustiei”, alcătuită la inițiativa unor monahi români de la 
Sfântul Munte Athos, apare cu binecuvântarea IPS Nicolae, mitropolitul Banatului 

Aceasta, fraţilor, este comoara pe care o binevesteşte Sfânta Scriptură, iar bogăția 
ei este ascunsă sub întunericul neînţelegerii. Aceia care râvnim după aurul cel curat 
să ne folosim de mulțimea rugăciunilor ca de multe mâini lucrătoare şi să ni se 
descopere bogăţie şi să împărțim între noi comoara pe care fiecare o va primi 

întreagă. Căci virtutea se împarte tuturor celor ce o doresc, dar se dă întreagă 
fiecăruia, nemicşorându-se între cei ce i se fac părtaşi. Fericirea cere cumpătare şi 
blândeţe, nu lipsa desăvârşită de patimi. Cea din urmă este în afara firii, cea dintâi 
este o biruinţă a firii prin virtute. Dacă Fericirea ar cere desăvârşita nemişcare a 
oricărei pofte, atunci binecuvântarea făgăduită ar fi fără rost şi nu s-ar împărtăşi 
vieţii, fiindcă nimeni dintre cei plăsmuiţi în trup şi sânge nu ar dobândi-o. Dar El 
nu osândeşte pe acela care este prins întâmplător în dorul vreunei pofte, ci pe acela 
care se osteneşte cu premeditare să şi-o împlinească, pentru că ivirea vreunei astfel 
de mişcări e pricinuită adeseori, chiar fără voie, de slăbiciunea amestecată adeseori 
în fire. Să flămânzim după mântuirea noastră, să însetăm după voia lui Dumnezeu, 
Care vrea să ne mântuim. Domnul nu zice că fericirea înseamnă a cunoaşte ceva 
despre Dumnezeu, ci a avea pe Dumnezeu în sine. 

Sfântul Grigore de Nyssa -— Viaţa Sfintei Macrina 


GRIGORE << 


DE NYSSA 


VIAŢA SFINTEI MACRINA 


BIBLIOTECA PATRISTICA 


ANASTASIA 


Biblioteca Patristică 
Seria Părinţi greci 
Editor: Sorin Dumitrescu 
Anastasia 2004 


https://www.academia.edu/43776929/Grigore_de Nyssa Via%C5%A3a Sfintei Macrina 


https://drive.google.com/file/d/1t6_6gGgEA5GTon3UND6ObsmOfReUU2sz/view 


5 2 


Viaţa Sfintei Macrina nu este doar o biografie, ci şi o hagiografie, prima 
hagiografie feminină din istoria creştinismului. Autorul, Grigore de Nyssa, fratele 
protagonistei, îşi rememorează etapele vieţii Macrinei pentru a propune un model 
contemporan de sfinţenie. Prin urmare, datele unei existențe concrete sunt 
selectate, asamblate şi reorientate priritr-o grilă specială, care este grila 
hagiografică. Hagiograful nu minte, nu distorsionează realitatea cu scop pur 
propagandistic, ci calchiează această realitate după o schemă ideală, interioară. 
Singurul „păcat" al hagiografului este admiraţia absolută pe care o nutreşte faţă de 
eroul/eroina său/sa. Când admiri sau iubeşti „obiectul" admiraţiei sau al iubirii se 
transfigurează de la sine; din fericire, între admirator şi admirat se interpun adesea 
regulile profane ale retoricii, care controlează cât de cât configuraţia textului. 

Acestea fiind zise, cititorii de azi ai Vieţii Macrinei ca şi cei de ieri, vor rămâne în 
minte nu cu o serie de informaţii istorice sau de anecdote, ci cu senzaţia apropierii 
de un ghid spiritual. 

Iulian Dumitraşcu - Patriarhia Română - 8 citate remarcabile din opera 
teologică a Sfântului Grigorie de Nyssa 


Un citat surprinde mai mult de 1000 de cuvinte. Vă recomandăm opt citate din 
opera teologică a Sfântului Grigorie de Nyssa, pomenit în 10 ianuarie, care vă pot 
conduce spre un restart sau progres al vieţii duhovniceşti la început de an. 


SR 5 e 


„Sfânta Euharistie este începutul îndumnezeirii noastre”. 


SR 5 e 


„Fiecare din noi este pictorul propriei vieţi. Sufletul nostru este ca o pânză; vir- 
tuţile sunt culorile; lisus Hristos este modelul pe care trebuie să-L pictăm”. 


SR 5 e 


„Făcătorul de pace este cel care dă pacea altuia, însă n-ar putea-o împărtăşi cineva 
altuia dacă n-ar avea-o el însuşi”. 


SR 5 e 


„Deci aceia sunt fericiţi, cei care nu se lasă prinşi cu repeziciune în mişcările păti- 
maşe ale sufletului, ci se adună în ei înşişi prin rațiune, aceia care-şi slăbesc por- 
nirile cu frâul raţiunii nu-şi lasă sufletul să fie purtat înspre neorânduială”. 


SR 5 e 


„Mila este împreună pătimirea iubitoare cu cei chinuiți de dureri”. 

SR 5 e 


„Dacă ai primit pe Dumnezeu în tine şi te-ai învrednicit să fii fiu al Lui, atunci 


arată că în tine se află Cel ce te-a născut”. 


SR 5 e 


„Viaţa veşnică şi veselia negrăită din ceruri o dăruieşte harul Duhului, dar vred- 
nicia de a primi darurile şi de a se bucura de har o dă dragostea de osteneli a cre- 
dinţei”. 


Ro 2 


„Cel ce doreşte a se face casnicul cuiva trebuie să ia prin imitare chipul aceluia al 
cărui casnic se face. Drept aceea, e de trebuinţă ca şi aceea care doreşte să fie mi- 
reasa lui Hristos să se facă, după putere, asemenea frumuseţii lui Hristos prin vir- 
tute. Căci nu se poate uni cu lumina niciodată cel ce nu se luminează de lumina 
aceea”. 

Agapie Corbu - Sinaxar - Sfântul Grigorie de Nyssa 


Sfântul Grigorie de Nyssa s-a născut în 335 la Neocezareea Pontului, într-o familie 
prosperă, a cărei nobleţe era asigurată pe linie socială de o ascendență ilustră, iar pe 
linie duhovnicească de un întreg arbore genealogic de sfinți: bunica, Sfânta 
Macrina cea bătrână, ucenică a Sfântului Grigorie Taumaturgul; mama, Sfânta 
Emilia; sora, Sfânta Macrina cea tânără; doi frați: Sfântul Vasilie cel mare şi 
Sfântul Petru de Sevasta — cu toţii cinstiți de Biserică şi pomeniţi în sinaxare. 


Între anii 354-357 studiază retorica la Cezareea, tatăl său fiind tot retor şi îşi 
întregeşte formaţia sub povăţuirea fratelui său mai mare, Vasilie, proaspăt întors de 
la studiile făcute în Atena, dar şi a surorii sale Sfânta Macrina cea tânără. 


Pe când Sfântul Vasilie şi prietenul său, Sfântul Grigorie de Nazianz, se nevoiau 
ascetic în aşezământul monahal de pe proprietatea familiei de la Anesi, vine la 
răstimpuri şi Grigorie al nostru pentru a se iniţia în viaţa de evlavie, ocazie cu care 
este făcut citeţ. 


Când, în 364, Sfântul Grigorie îmbrăţişează, la Cezareea, cariera de retor, el dă 
curs, în realitate, puternicei sale înclinații filosofice şi speculative, punându-și în 
lucrare talentul pentru cuvânt. Deşi din scrisorile Sfântului Vasilie această alegere 
pare a fi o abandonare a slujirii bisericeşti pentru care Vasilie căuta să-l câştige pe 

fratele său mai mic, ea decurge mai degrabă din conştientizarea acută a măreției 
vieţuirii monahale şi a altitudinii duhovniceşti la care trebuie să se afle cel intrat în 
slujba Bisericii. În plus, este evident că această introducere şi practică în lumea 
artei cuvântului îi va fi folosit mai apoi în slujirea Bisericii, fiind şi una din căile 
neînţelese ale Pronici. 


Se căsătoreşte cu Theosevia, care-i va fi tovarăşă de vieţuire, iar în 371 este chemat 
de Sfântul Vasilie, din 370 arhiepiscop de Cezareea, să devină episcop în Nyssa, 
orăşel dependent de Cezareea, aflat pe drumul dintre această metropolă şi 
Constantinopol. 


Fire adânc contemplativă, Sfântul Grigorie nu se lasă acaparat şi stăpânit de 
corvezile administrative ale eparhiei, alegând mereu doar pastorația vie, directă, 
lucru care a oferit duşmanilor săi arieni prilejul să-i pună în cârcă diferite acuze de 
„evaziune fiscală“ şi nereguli administrative, reuşind astfel îndepărtarea lui din 
scaun între 375 şi 378, prin ostracizare, de către împăratul arian Valens. La 
întoarcerea din exil, credincioşii din Nyssa îi fac o primire triumfală, vădindu-se 
astfel locul pe care Sfântul Grigorie îl ocupa în inimile lor. 


În 381, îl găsim la al doilea Sinod Ecumenic, iar aprecierea de care se bucură ca 
teolog face să fie numit dreptar de cugetare ortodoxă pentru Orient. În condiţiile 
haosului jurisdicţional şi ale confuziei doctrinare care domneau încă din pricina 
arienilor de toate nuanțele, ortodocşii au hotărât ca în Orient să fie socotiți 
ortodocşi doar cei acceptaţi în comuniune liturgică de Sfântul Grigorie. În anii 
următori Sinodului, vine la Constantinopol în luna mai pentru a participa la 
sinoadele convocate de împăratul Teodosie. 


Odată cu sfârşitul anului 387 începe o nouă etapă în viaţa Sfântului Grigorie prin 
retragerea sa definitivă din mediul capitalei imperiale şi din polemicile teologice. 
De acum începe redactarea marilor lucrări mistice, mai ales sub formă de 
comentarii la cărți ale Vechiului Testament, influențând decisiv scrisul 
duhovnicesc de după el. 


Ultimii ani ai vieţii şi-i petrece în eparhia sa, adormind întru Domnul, după tradiţie, 
la 10 ianuarie 394, fiind prăznuit de Biserică la această dată. 


(Sursa: Sfântul Grigorie de Nyssa, Omilii la praznice împărăteşti, Ed. Sfântul 
Nectarie, Arad 2010, pp. 9-11.) 

Radu Alexandru - Sfântul Grigorie de Nyssa 


Sfântul Grigorie de Nyssa este pomenit de Biserica ortodoxă pe 10 ianuarie. Pentru 
teologia sa inspirată şi rodnică, ce a influenţat peste veacuri autorii de după el, 
Sinodul al VII-lea ecumenic l-a numit "Părinte al Părinților” iar teologii moderni îl 
recunosc drept "cel mai mare cuget patristic al Răsăritului”. 


Bogata lui activitate de scriitor cuprinde scrieri sau omilii cu caracter exegetic, 
dogmatic sau ascetic-duhovniceşti ("Despre crearea omului”, "Tâlcuire apologetică 
la Hexameron”, "Despre viaţa lui Moise sau despre desăvârşirea prin virtute”, "La 
titlurile psalmilor”), scrieri dogmatice ("Marele cuvânt catehetic”, "Cuvânt despre 
suflet şi înviere" sau "Macrinia”, "Către Eustatie, despre Sfânta Treime”), 
cuvântări ascetice ("Despre feciorie”) şi epistole. 


Dar aproape toate scrierile Sfântului Grigorie de Nyssa au un accentuat caracter 
ascetic-duhovnicesc. Intotdeauna explicarea textelor din Sfânta Scriptură îi dă 
prilejul de a descrie condițiile şi modul înaintării credincioşilor în viaţa 

duhovnicească, iar expunerile dogmatice îi dau de asemenea prilejul de a le arăta 
ca temeiuri pentru viaţa duhovnicească. 


Exegeţii operelor sfântului sunt în genere de acord asupra influențelor 
platonismului, neoplatonismului şi origenismului (mai cu seamă în folosirea 
metodei alegorice de interpretare); dar aceste influenţe au fost depăşite prin roadele 
sfintei inspiraţii, urcându-l la menirea de creator autentic, întemeietor al teologiei 
mistice şi numele de cel mai mare gânditor mistic creştin al secolului al IV-lea. 


Sfântul Grigorie de Nyssa - Viaţa 


Sfântul Grigorie de Nyssa, fratele mai tânăr al Sfântului Vasile cel mare, s-a născut 
în jurul anului 335 în Cezareea Capadociei, într-o familie minunată, din care 
Biserica va trece în rândul sfinţilor numeroşi membri: bunica sa, Macrina, mama 
sa, Emilia, sora sa - Macrina, fraţii săi: Vasile şi Petru de Sevasta. 


Aproape întreaga educație moral creştină o primeşte de la sora lui, Macrina, de la 
fratele său mai mare, Vasile, pe care îl va numi apoi "tatăl şi învățătorul meu". Sub 
această înrâurire, Grigorie este atras de viaţa eclesiastică şi intră în cler, unde 
ajunge la rangul de citeţ. 


În timpul lui Iulian apostatul este atras spre cultura filosofică profană, citind mai 
ales pe Platon, dar şi pe retorii Libanus şi Stagirius. Astfel influenţat, Sfântul 
Grigorie va ajunge profesor de retorică. Această perioadă a fost denumită de unii 
patrologi drept "o criză de conştiinţă" sau în orice caz o perioadă de depărtare a lui 
Grigorie de Nyssa de Biserică. Îndemnurile lui Vasile şi ale prietenilor săi l-au 
întors însă la calea de slujitor al Bisericii. 


Cei mai mulţi dintre exegeţii Sfântului Grigorie susțin că acesta a trăit pentru o 
vreme viaţa de căsătorie. La anul 385 Sfântul Grigorie de Nazianz îl mângâie pe 
Sfântul Grigorie de Nyssa pentru moartea soţiei sale, Teosevia (pomenită împreună 
cu sfântul pe 10 ianuarie), "soție de preot cu adevărat sfântă”. Nu există însă 
documente care să ateste hirotonirea lui Grigorie de Nyssa înainte sau după 
moartea soţiei sale. Dar se pare că cei doi soți se despărțiseră cu mult înainte, prin 
bună înţelegere, îmbrăţişând amândoi viaţa monahală. 


Incă în scrierea sa "Despre feciorie,” alcătuită la 370 sau 371 la îndemnul fratelui 
său Vasile, Sfântul Grigorie de Nyssa îşi exprimă regretul că n-a rămas necăsătorit 
ca să poată ajunge "la culmea fecioriei”. La această convingere şi la hotărârea 


Ar Dr De De De de De Dr Dr De De De Dr De Dr De de De e de dr dr Ar A 


Xp XP XP XP IP 2 E e E 30 IE 3 2 2 2 2 E 30 e 30 IE 2 DE DP E E E E XX 


Die De de De Ar De De De De dr De Ar Dr De De De dr De Dr Dr De de de dr drd 


XP XP IP IP 3 DE 2 E 30 E 3 2 2 2 2 E 30 E IE IE 2 E 2 E XX 


pentru viaţa de monah trebuie să fi ajuns amândoi soţii cu destul timp înainte de 
alcătuirea scrierii "Despre feciorie”. 


În 370-371, Grigorie s-a retras la o mănăstire întemeiată de fratele său Vasile, pe 
malul râului Iris, în Pont şi unde se retrăsese dinainte de 358. 


În 371 a fost numit episcop al Nyssei de către Vasile. Din cauza naivităţii şi firii 
sale mai mult contemplative, este condamnat de arieni şi depus din treaptă într-un 
sinod local, în 376. În 378, după moartea împăratului arian Valens, este primit 
triumfal de către enoriaşii săi. 


După moartea fratelui său Vasile în 379, Sfântul Grigorie devine un înfocat 
luptător pentru cauza creştinismului ortodox şi împotriva ereziilor. 


În toamna anului 379 participă la Sinodul de la Antiohia, unde se remarcă prin 
cultura sa deosebită. Din însărcinarea sinodului făcu după aceea o vizită canonică 
în eparhiile Pontului (Pont, Palestina şi Arabia). În acest timp, aproape fără voia 
lui, a fost numit episcop de Sevasta, în Armenia, unde a stat doar câteva luni. 


La Sinodul II ecumenic, din 381 (Constantinopol), Sfântul Grigorie participă ca 
unul din teologii de mare autoritate. În scopul îndeplinirii hotărârilor Sinodului, un 
decret al Împăratului Teodosie, din 30 iulie, 381, dispunea ca toţi ereticii din 
eparhiile Pontului, care nu se aflau în comuniune cu episcopii Heladie din 
Cezareea, Otreius din Melitine şi Grigorie de Nyssa, să fie expulzați. 


Deoarece în zilele sinodului s-a întâmplat să moară împărătesele Flacilla şi 
Pulheria, Sfântul Grigorie a fost chemat să rostească necrologurile. 


Tot în Constantinopol, în 1934, ia parte la alt sinod, după care nu se mai ştie nimic 
despre el. 


Sfântul Grigorie de Nyssa a murit probabil în 394 sau 395. 

Moaşte ale Sfântului Grigorie de Nyssa se găsesc în Mănăstirea Visoki Decani din 
Serbia, în Biserica Sfântul Eustatie din Peissos, Grecia, iar în România, în Biserica 
Domnița Bălaşa din Bucureşti. 

Dragoş Dâscă - Sfântul Grigorie de Nyssa - Părinte al misticii şi încreştinător 
al filosofiei 


Biserica ortodoxă îl prăznuieşte astăzi pe Sfântul Grigorie, episcopul Nyssei (335- 
394/395). Ca frate al Sfântului Vasile cel mare (330-379), Sfântul Grigorie de 
Nyssa este considerat, împreună cu Sfântul Grigorie de Nazianz (329-389/390), 
conservatorul legitim al moştenirii lui spirituale şi o autoritate ecleziastică în toate 
problemele dogmatice. 


Înainte de a pătrunde în universul teologic al operelor marelui capadocian, amintim 
emoțţionanta consideraţie pe care acesta 1-a purtat-o fratelui său, Vasile. 
Recunoscând că nu poate spune „nimic senzațional“ despre lecţiile pe care le-ar fi 
luat de la maeştri celebri în timpul studiilor sale din tinereţe (Ep. 13, 4, ad Liban), 
Sfântul Grigorie nu a încetat în schimb să îl laude pe un ton entuziast, ca „maestru 
şi părinte“ al său, pe Sfântul Vasile. EI era pentru Grigorie „minunea întregului 
univers“ şi prototipul unui filosof (Or. in XL mart., 776 A); îl aşeza alături de 
vechii sfinţi şi considera scrierile sale pline de inspiraţie, căci Sfântul Vasile era, 
într-adevăr, „plăsmuit după chipul şi firea Creatorului său“ (De hom. opif., 125 B). 


Într-adevăr, parcurgând scrierile Sfântului Grigorie al Nyssei se poate simţi 
limpede dependenţa de maestrul său, chiar acolo unde nu îl citează cu numele. 
Sfântul Grigorie este, realmente, discipolul Sfântului Vasile cel mare, dar acest 
elogiu ce însoţeşte întreaga sa operă nu trebuie să creeze impresia falsă că Sfântul 

Grigorie s-ar fi mărginit la admiraţia faţă de model şi că nu ar fi creat opere pline 
de originalitate. Dimpotrivă, Grigorie de Nyssa este teologul universal din secolul 
de aur al patristicii. În scrierile sale întâlnim până şi expuneri ţinând de ştiinţele 
naturii şi medicină, care dovedesc nu doar cunoaşterea, ci şi înţelegerea 
problemelor din acele domenii. Prin vasta sa cultură îi seamănă fratelui său, 
Sfântul Vasile, dar prin profunzimea şi completitudinea cunoaşterii îi este, deseori, 
chiar superior. 


Trăsăturile fundamentale ale doctrinei sale mistice 


Sfântul Grigorie al Nyssei şi-a început activitatea literară în 371, odată cu 
elaborarea lucrării Despre feciorie. Încă din această primă lucrare, capadocianul 
lasă să se întrevadă trăsăturile fundamentale ale doctrinei sale mistice. Profund 
influenţat de platonism şi de origenism, deseori inspirându-se din Filon şi din 
exegeza sa biblică, Grigorie de Nyssa îşi întemeiază idealul abstinenţei pe 
motivații filosofico-retorice, astfel încât această operă apare uneori ca un tratat 
filosofic, analog acelora pe care puteau să le scrie filosofii păgâni ai timpului său. 
Tema ascezei, prezentă în opera despre feciorie, nu este abandonată, ci continuă să 
fie obiect de meditaţie în lucrări mai mici, precum Către monahul Olimpiu, despre 
desăvârşirea creștinului, Numele şi mărturisirea de credinţă a creştinului, două 
opere înrudite ca temă (plasate între 375-379) - aprofundarea naturii adevăratului 
creştin, care se realizează ca atare în imitarea lui Hristos. O caracteristică statornică 
a lui Grigorie de Nyssa este fundamentarea doctrinelor spirituale pe o motivaţie 
teologico-filosofică; din această cauză şi în aceste opere minore se găsesc motive 
esenţiale pentru teologia Sfântului Grigorie. 


Despre crearea omului 


De un cu totul alt orizont sunt două tratate doctrinare, care îşi iau ca punct de 
plecare doctrinele biblice şi care, în orice caz, sunt încă puternic dependente de 
învăţătura Sfântului Vasile, motiv pentru care le şi amintim în acest context, cu 
toate că amândouă sunt ulterioare morții acestuia. Dacă sfântul episcop de 
Cezareea a explicat în Omiliile la Hexaemeron crearea lumii şi a omului, Sfântul 
Grigorie de Nyssa se întoarce la subiect aprofundându-l în tratatul Despre crearea 
omului, dedicat Sfântului Petru de Sevasta, fratele său şi al lui Vasile. Grigorie îşi 
propune să examineze problema antropologiei (despre care vorbeşte Facerea 1, 26 
şi 1, 27), rezolvând-o în sensul că din textul sfânt s-ar înţelege prima dată omenirea 
considerată ideal în ansamblul său, iar a doua oară crearea propriu-zisă a omului 
real, diferențiat în bărbat şi femeie. Ulterior, reluând doctrine stoice după care 
frumuseţea şi perfecțiunea operei lui Dumnezeu se manifestă în toată creaţia, 

inspiratul scriitor pune în evidenţă funcționalitatea şi corespondenţa cu providenţa 
divină, care se recunosc în corpul uman. Cealaltă operă are titlul Explicare 
apologetică a Hexaemeronului, adică îşi propune să reia exegeza doctrinei despre 
facerea lumii şi în acelaşi timp, înţelege să fie o apărare a Omiliilor la Hexaemeron 
a Sfântului Vasile, care, după unii critici ai vremii, nu ar fi abordat în mod profund 
ştiinţific această temă importantă, ci s-ar fi oprit la suprafaţă şi ar fi vorbit mai mult 
pentru ignoranţi decât pentru oameni de cultură. Sfântul Grigorie încearcă să dea o 
explicaţie cu un caracter mai riguros ştiinţific, având în vedere doctrinele stoice, 
iudaismul şi pe Filon, evreul. 


S-a ocupat de controversele din domeniul trinitar şi hristologic 


Moartea Sfântului Vasile în 379 constituie un moment crucial şi marchează o 
răscruce nu numai în viaţa, dar şi în creația literară şi teologică a Sfântului Grigorie 
de Nyssa. Activitatea sa literară devine din ce în ce mai intensă. Omiletica sa 
atinge rezultate de prim rang pe planul gândirii şi exegezei, dar inferioare pe plan 
literar faţă de cele ale lui Grigorie de Nazianz. 

În Omiliile despre Fericiri, Sfântul Grigorie desfăşoară liniile esenţiale ale 
doctrinei sale spirituale, ale sufletului ca şi chip al lui Dumnezeu, la care trebuie să 
ne întoarcem după coruperea suferită prin lucrarea păcatului (este doctrina 
platonică a homoiosis theoi transformată în sens creştin): este necesar să-L găseşti 
pe Dumnezeu în tine însuţi şi nu în risipirea lumii materiale, fiindcă numai sufletul 
reproduce arhetipul divin. 


În anii săi de activitate episcopală, Grigorie s-a ocupat, de asemenea, din punct de 
vedere teologic, de controversele din domeniul trinitar şi hristologic. Mai multe 
scrieri împotriva arianului Eunomie argumentează şi apără cu luciditate, inteligență 
şi corectitudine, doctrina ortodoxă. Mai mult decât Sfântul Vasile, Sfântul Grigorie 
de Nyssa este atent în special la unitatea internă şi la conlucrarea permanentă dintre 
cele trei ipostasuri divine. EI se străduie să arate relația existentă nu numai între 
Duhul Sfânt şi Tatăl, ci şi între Duhul Sfânt şi Fiul, anticipând problema de mai 
târziu a „realismului“ occidental, adică întrebarea cu privire la realitatea ideilor 
universale în raportul lor cu individuaţia concretă. Grigorie s-a confruntat şi cu 
apolinarismul. Spre deosebire de Sfântul Grigorie de Nazianz, el susţine o 
hristologie care se apropie de concepţia de mai târziu a Sinodului din Antiohia, 
întrucât diferenţiază net natura divină şi natura umană din persoana unică a 
Mântuitorului. În Marea sa Cateheză, a tratat în mod unitar, integrator doctrina 
trinitară şi doctrina întrupării şi a mântuirii, precum şi botezul, euharistia, credința 
şi naşterea din nou. Opera a fost concepută pentru a fi de ajutor în predica 

apologetică; dar, în pofida formei întrucâtva populare, ea este, de la Origen, prima 
mare încercare de sinteză doctrinară a creştinismului. 


„Omiliile la Cântarea Cântărilor“ - punctul de vârf al exegezei 
Sfântului Grigorie 


O spiritualitate mai profundă şi mai angajată se manifestă în două mari opere din 
perioada de deplină maturitate creatoare a capadocianului: ne referim la cele 
cincisprezece Omilii la Cântarea Cântărilor şi la Viaţa lui Moise. 


Omiliile la Cântarea Cântărilor constituie fără îndoială punctul de vârf al exegezei 
Sfântului Grigorie. Noutatea lui Grigorie de Nyssa constă în sublinierea mistică a 
fiecărei particularități a Cântării, în reunirea într-un singur context a tuturor 
experienţelor spirituale la care a făcut mereu referire, precum aceea a viziunii 
extatice, a „beţiei sobre“ care învăluie sufletul răpit în extaz, a ascensiunii către 
Dumnezeu, a înaintării neîncetate a sufletului către obiectul iubirii sale (este 
doctrina epektasis-ului, de origine paulinică), a continuei deziluzii produse de 
faptul că iubitul este infinit, în timp ce iubitorul este o creatură limitată. Aceleaşi 
motive mistice le întâlnim şi în Viaţa lui Moise: evenimentele vieţii lui Moise sunt, 
în conformitate cu regulile exegetice nysseniene, expuse la început conform istoriei 
şi apoi interpretate spiritual. Totul este îndreptat către o interpretare mai profundă, 
care nu este morală, nici numai spirituală, este mistică: neîncetata asceză a 
sufletului, aici simbolizată de Moise, care primeşte de la Dumnezeu manifestările 
prezenţei Sale de importanţă mereu crescândă, de la aceea a rugului în flăcări la 
aceea a înmânării tablelor Legii. Se descrie viziunea mistică, care este una înţesută 
de sensuri, simbolizată de întunericul în care Moise s-a adâncit pentru a-L vedea pe 
Dumnezeu pe Sinai. De asemenea, alături de puternica reliefare mistică este şi 
interesul ascetic: orice amănunt al vieţii lui Moise se poate spune că este funcțional 
pentru perfecționarea morală a creştinului, perfecțiune care culminează cu faptul de 
a deveni „prieten cu Dumnezeu“. 


Filosof creştin, Părinte al Bisericii şi scriitor care a dus la apogeu teologia 
capadocienilor, Sfântul Grigorie de Nyssa a trăit experienţa vie a Duhului, 
mărturisită în mii de pagini ce se constituie în tot atâtea picături de har, date nouă 
spre luminarea minţii şi a inimii. 

Diac. asist. dr. Eugen Maftei - Patristica - Urcuşul duhovnicesc sau bucuria 
descoperirii lui Dumnezeu 


13 ian, 2021 


În urcușul nostru continuu spre Dumnezeu nu există nici o urmă de frustrare, de 
săturare sau de intenție de renunțare, ci numai dorință curată de a descoperi ade- 
vărata Dragoste. Fiecare treaptă a urcușului presupune împărtăşirea de bucuria 
deplină a descoperirii lui Dumnezeu, dar şi tensiunea aşteptări, plină de dorință 
arzătoare a cunoaşterii oferite de treapta următoare. 


Pentru orice creştin, întâlnirea cu Dumnezeu reprezintă unul dintre cele mai impor- 
tante, dacă nu cel mai important lucru, întâlnire pe care încearcă să o experi- 
menteze încă de aici, de pe pământ, ca o pregustare a vederii „față către faţă” din 
viaţa viitoare. Orice întâlnire cu cineva presupune o experienţă, o îmbogăţire, o cu- 
noaştere. 


Întâlnirea cu Dumnezeu reprezintă impactul cel mai profund pe care Cineva îl poa- 
te avea asupra noastră. Întâlnirea cu Dumnezeu nu poate să nu ne marcheze, nu 
poate să ne lase indiferenți, dacă suntem, bineînţeles, deschişi pentru întâlnirea cu 
Dumnezeu. 


Sfântul Grigorie de Nyssa (335 - 395), sărbătorit la începutul săptămânii, unul 
dintre părinții mistici ai Bisericii, percepe întâlnirea cu Dumnezeu ca pe o „epec- 
tază”, adică un urcuş permanent, o înaintare din stasis în stasis, din treaptă în 

treaptă spre Dumnezeu. Urcușul acesta este fără de sfârşit, întrucât Dumnezeu este 
infinit, iar cunoaşterea Lui nu poate fi epuizată niciodată. Dumnezeu, fiind 
Persoană - şi nu orice fel de persoană, ci o Persoană cu existenţă infinită - are infi- 
nite moduri de revelare către om, persoană şi el la rândul său, ca unul care a fost 
creat după chipul lui Dumnezeu. 


În acest chip a pus Dumnezeu posibilitatea cunoașterii Lui de către om, făcându-l 
părtaş la „însăşi podoaba firii Sale”, dar fără a i-o da „de-a gata” (Sfântul Grigorie 
de Nyssa, Despre Facerea omului, cap. 9), ci lăsându-l să o dobândească prin efort 
personal, prin lucrarea lui proprie. 


Libertatea aceasta a omului de a alege dacă doreşte sau nu să se întâlnească cu 
Dumnezeu ține de însăşi natura chipului, care altfel „n-ar mai fi unul dumne- 
zeiesc”, ci fals, diferit de original, iar participarea la fericirea veșnică n-ar mai fi 
rodul efortului său virtuos (Marele cuvânt catehetic, cap. 5). 


Aşadar, urcușul duhovnicesc este strâns legat de curăţia sufletului şi de cultivarea 
virtuților, întrucât, pe măsură ce înaintează tot mai mult spre Dumnezeu, sufletul 
devine ca un vas care se dilată, pentru a cuprinde tot mai mult, reflectând, ca într-o 
oglindă curată, chipul frumuseții dumnezeiești. Atunci când mintea omului se lasă 
însă pradă patimilor de tot felul, se produce în el „o răsturnare şi o înlocuire a 
peceții lui Dumnezeu cu un chip al dobitocului” (Despre Facerea omului, 18), ne- 
cugetător şi incapabil să intre în comuniune cu Dumnezeu. 


Sfântul Grigorie de Nyssa ia ca model al urcuşului duhovnicesc istorisirea biblică a 
urcării lui Moise pe Muntele Sinai şi a întâlnirii lui cu Dumnezeu în întuneric, 
dincolo de orice imagine vizuală creată. Acolo, „în nor”, Cel nevăzut de ochiul 
omenesc şi de necuprins cu mintea i Se arată lui Moise și îi descoperă taine mai 
presus de minte. Moise înţelege că nu va putea să-L cunoască niciodată pe Dumne- 
zeu aşa cum este EI în fiinţa Sa, dar înţelege totodată că şi această necunoaștere 
este totuşi un mod de cunoaștere. Moise pricepe că „a-L cunoaşte (pe Dumnezeu) 
stă chiar în faptul de a nu-L cunoaşte, pentru că Cel căutat e mai presus de orice 
cunoaştere, înconjurat din toate părțile de necuprinsul Lui, ca de întuneric” (Despre 
viaţa lui Moise). Aceasta înseamnă că Dumnezeu nu poate fi văzut cu ochii tru- 
peşti, ci cu ochii minţii, nici nu poate fi cunoscut prin simţurile trupeşti, ci prin cele 
duhovniceşti. 


Pe Muntele Sinai, lui Moise i s-a descoperit - spune Sfântul Grigorie de Nyssa - 
„taina despre cortul care cuprinde totul”, al cărei simbolism trimite la Cuvântul lui 
Dumnezeu şi la întruparea Sa. Prin Hristos, Dumnezeu Tatăl ni Se face cunoscut și, 

prin unirea cu El, Îl cunoaştem şi avem părtăşie în mod direct şi concret cu 
Dumnezeu. Hristos este călăuza noastră în acest urcuş, Cel care ne conduce spre 
Tatăl. Pentru a nu ne rătăci şi a ajunge la destinație, trebuie însă să nu ne abatem 
din drum, nici într-o parte, nici în alta, ci să urmăm Calea. 


Sfântul Grigorie de Nyssa explică magistral de ce vederea „spatelui lui Dumnezeu” 
- şi nu a feţei Sale - reprezintă, de fapt, adevărata cunoaştere. În acest urcuş trebuie 
să te laşi condus de Cel care îți este călăuză, iar aceasta înseamnă tocmai a fi în 
spatele Lui, a-l urma Lui în mod smerit. De aceea Hristos a spus: „Dacă vrea 
cineva să vină după Mine” (Matei 16, 24), nu alături de Mine, iar cel care vine în 
urmă vede spatele Celui pe care Îl urmează. Cel care se aşază în faţa Celui care îl 
conduce, acela rătăcește, întrucât îşi croiește singur o altă cale. În acest urcuș nu 
există rute alternative, calea este una singură, întrucât ea este Însuși Hristos. 


Uneori, încercând să ajungem la țintă, neglijăm calea. Sfântul Grigorie arată că 
esențial este urcuşul însuși, fără de care nu se poate ajunge la țintă. Atingerea țintei 
se construieşte pas cu pas, treaptă cu treaptă. Viaţa noastră este formată din aceste 
trepte continue şi, întrucât niciodată nu știm când vom părăsi această viaţă, 
important este să ne aflăm într-un permanent urcuş, să nu ne prindă sfârşitul în 
cădere, ci în urcare. 


Acest urcuş a cărui dinamică este dată de însăşi setea omului de Dumnezeu, de 
tendinţa sa continuă de a înainta spre EI, are ca fundament dragostea, cea care 
desăvârşeşte şi uneşte cu Dumnezeu. Aflat tot mai sus în acest urcuş, omul 
duhovnicesc se uneşte din iubire, prin iubire, cu Iubirea Însăşi: „ȘI astfel el imită 
viața din cer, modelându-şi ființa după chipul lui Dumnezeu, aşa încât nu-i mai 
rămâne nici o altă pornire, afară de dispoziţia spre iubire, care este din fire con- 
topită cu binele” (Despre suflet şi înviere). 


De aceea, în urcușul acesta continuu spre Dumnezeu nu există nici o urmă de frus- 
trare, de săturare sau intenţie de renunțare, ci numai dorință curată de a descoperi 
adevărata Dragoste. Fiecare treaptă a urcuşului duhovnicesc presupune împăr- 
tăşirea de bucuria deplină a descoperirii lui Dumnezeu, dar și tensiunea aşteptării, 
plină de dorință arzătoare a cunoașterii oferite de treapta următoare. Aceasta face 
ca urcuşul să fie fără sfârşit, iar înaintarea în virtute tot mai puternică. 

Andrea Sterk - Sfântul Grigorie de Nyssa - Profetul Moise, model al slujirii 
arhiereşti 


SC a x TE, = 


Sfântul ierarh Grigorie de Nyssa - miniatură din Menologhionul lui Vasile al II- 
lea, macedoneanul 


Deşi Grigorie de Nyssa nu a scris nici măcar un singur tratat despre conducerea 
Bisericii, scrierile analizate în studiul de faţă dezvăluie temele şi idealurile comune 
în concepția sa despre arhierie. Cu toate că nu a condamnat ceea ce el considera 
drept atribute exterioare pentru funcția de episcop - educaţie, avere, statut social - 
Grigorie a subliniat în repetate rânduri că viaţa virtuoasă este cea mai importantă 
calificare. Nu a dat nici măcar o singură definiţie consistentă a virtuţii însă 
exemplul său arată că a impus practica nevoinţelor ascetice şi urmarea lui 
Dumnezeu prin rugăciune şi contemplaţie. Virtutea era, în cele din urmă, răsplătită 
cu experierea unei teofanii, o manifestare a divinului. Însă, atât antrenamentul în 
virtute cât şi rodirea sa în vedenia lui Dumnezeu pregăteau în cele din urmă o 
persoană ca să slujească poporul lui Dumnezeu. 


Poate că povestirea despre hirotonia lui Grigorie Taumaturgul exprimă cel mai 
bine preocuparea sa. In timp ce Taumaturgul se temea că povara grijii preoţiei va 
împiedica viaţa filosofică, episcopul Fedimus al Amasiei dorea să îl însărcineze pe 

Grigorie cu grija Bisericii „pentru ca nu cumva un atât de mare bine să sfârşească 
într-o viaţă inutilă şi trândavă”. Din nou hirotonia este zugrăvită ca o intensificare 
a vieţii contemplative [GNO X.1.2, 15.9-10 (= PG 46.909 AB). Cf. VSM 14, 4-6.]. 
În cele din urmă, episcopul Fedimus avea să triumfe iar Grigorie a fost astfel 
hirotonit episcop al Neocezareei. 


Pe scurt, viaţa virtuoasă nu trebuie să sfârşească în nelucrare. Este o pregătire 
pentru slujirea continuă a lui Dumnezeu şi a Bisericii. S-a observat că în scrierile 
târzii ale lui Grigorie concepţia sa despre viaţa virtuoasă se îndepărtează de tradiţia 
platonică şi expresia sa creştină din gândirea lui Origen |Despre această schimbare 
în teologia lui Grigorie vezi Anthony Meredith, The Cappadocians (New York: St. 
Vladimir 's Seminary Press, 1995), pp. 39-62.]. 


Platon, Aristotel, Origen şi Plotin au avut tendinţa de a considera viaţa morală ca 
fiind subordonată cunoaşterii şi au considerat că țelul virtuţii este vederea sau 
unirea cu Dumnezeu. Spre deosebire de aceştia, pentru Grigorie virtutea nu era un 
simplu pas pe drumul către desăvârşire, o etapă care trebuia depăşită şi înlocuită de 
experienţa mistică sau unificatoare. În timp ce virtutea este o condiţie prealabilă 
pentru contemplaţie, ea este, de asemenea, rezultatul contemplației. Fapta virtuoasă 
trebuie să izvorască din cunoaşterea lui Dumnezeu fiindcă este parte din procesul 
continuu al desăvârşirii. Dacă această transformare a tradiției platonice este 
evidentă în teologia târzie a Sfântului Grigorie, ea este cu siguranţă caracteristică 
pentru modul în care el se preocupă cu conducătorii bisericeşti. Chiar şi De Vita 
Moysis, unul din tratatele sale cele mai mistice, se încheie cu un tablou al 
patriarhului, prietenul lui Dumnezeu, care mijloceşte cu succes înaintea Lui pentru 
popor. Astfel de lucruri, explică Grigorie, „sunt o mărturie clară şi o demonstraţie a 
faptului că viaţa lui Moise a urcat cel mai înalt munte al desăvârşirii” | Viaţa lui 
Moise II, 319, p. 137 (= GNO X.1.2, 144.8-14).]. 


Într-adevăr, poate că imaginea lui Moise este cea care întruchipează cel mai bine 
concepția lui Grigorie despre slujirea de episcop. Înălțarea lui Moise ca model al 
vieţii virtuoase nu era o noutate pentru Grigorie. Vasile a apelat la viaţa 
patriarhului şi era un typos destul de obişnuit printre autorii creştini şi evrei ai 
perioadei. Chiar Sfântul Grigorie de Nyssa s-a inspirat masiv din Viaţa lui Moise 
scrisă de Filon pentru propriul tratat despre patriarh [Despre modul în care este 
reflectată viaţa lui Moise în tradiția iudaică, creştină şi islamică vezi colecţia de 
eseuri din volumul Moise l'homme de l'alliance, H. Cazelles et al. (ed.), Cahiers 
Sioniens (Paris: Desclee, 1955). Eseul lui Jean Danielou, „Moise exemple et 
figure chez Gregoire de Nyssa”, pp. 267-282, este centrat pe tratatul lui Grigoire 
De vita Moysis şi demonstrează dependenţa lui de Filon.]. Însă capadocienii au 

găsit în viaţa şi cariera lui Moise un ideal pentru conducătorii creştini în special. 
Grigorie de Nyssa a dezvoltat cel mai deplin şi consistent modelul celor trei etape 
al vieţii sale ca model pentru episcopii contemporani. La modul ideal, candidatul 
trebuia să fie şcolit în învăţătura profană, să fi abandonat cercetarea academică şi 
alte ambiţii pentru viaţa contemplativă şi, în cele din urmă, să fi jertfit chiar şi 
bucuria singurătăţii monahale pentru a sluji activ poporul lui Dumnezeu. Nyssanul 
a lăudat acest model în cariera lui Vasile sugerând că numai un ascet care a 
dobândit o intimitate cu Dumnezeu printr-o disciplină trupească riguroasă şi 
practica stăruitoare a contemplaţiei este echipat în mod potrivit pentru sarcina plină 
de responsabilităţi a arhieriei. 


Portretizările pe care Sfântul Grigorie le face conducătorilor virtuoşi nu sunt numai 
descriptive, ci şi atent făurite pentru a formula o teologie a episcopatului. Folosesc 
cu precauţie termenul teologie de vreme ce merge în răspărul întrebuinţării lui în 
tradiția răsăriteană, unde este rezervat, în general, pentru cunoaşterea lui 
Dumnezeu. Mai mult, în scrierile lui Grigorie despre conducerea bisericească 
găsim puţine referiri la Liturghie sau Taine şi chiar şi mai puţine la rolul efectiv al 
preotului sau episcopului în administrarea acestora [Grigorie discută atât Botezul 
cât şi Euharistia în al său Mare cuvânt carehetic, capitolele 33-40. Însă EI spune 
puține lucruri despre funcția de preot din punctul de vedere al raportului acestuia 
cu Sfintele Taine.]. Cu toate acestea, întărirea descrierilor şi recomandărilor pentru 
episcopul bun sunt trăsăturile importante ale teologiei duhovniceşti a lui Grigorie, 
o teologie ideal adecvată modelului monahului-episcop al conducerii în Biserică. 


Precum Sfântul Vasile, Grigorie tânjea pentru realizarea unei reforme a funcţiei de 
episcop. Eforturile sale concrete pentru a realiza această schimbare în direcţia 
dorită nu au fost deosebit de reuşite şi pot confirma la fel de bine raţionamentul 
fratelui său cum că Grigorie era naiv şi nu avea nici o aptitudine pentru politica 
bisericească. Cu toate acestea, cel puţin două texte sugerează impactul de durată a 
câtorva din scrierile sale despre conducere discutate mai devreme în acest capitol. 
O epistolă către Sever al Antiohiei (cca 465-538) dezvăluie faptul că panegiricul 
Nyssanului închinat lui Grigorie Taumaturgul a continuat să fie citit în multe 
biserici, mai ales în capitală. O jumătate de secol mai târziu, Viaţa lui Moise a 
slujit ca model proeminent pentru Viaţa lui Eutihie, patriarhul Constantinopolului 
de la sfârşitul secolului al VI-lea care a fost el însuşi un monah-episcop [Pentru 
comentariul lui Sever vezi The Sixth Book of the Select Letters of Severus of 
Antioch 2, ed. şi trad. de E. W. Brooks (London: Williams and Norgate, 1904), p. 
393.]. Într-o perioadă în care erezia era în floare, iar facţionalismul continua să 
cangreneze tabăra niceeană, Sfântul Grigorie de Nyssa s-a făcut ecoul îngrijorării 
lui Vasile din cauza existenţei unui deficit de autoritate spirituală în Biserică. 

Credinţa ortodoxă era în mod clar de primă importanţă în alegerea episcopilor, însă 
dogma dreaptă singură nu era suficient. Panegiricele şi descrierea de către Grigorie 
a modelelor vrednice de laudă exprimă cel mai bine idealurile sale de conducere în 
Biserică, idealuri ce vor ajuta la modelarea episcopatului pentru generaţiile care 
vor urma. 


(Sursa: Andrea Sterk, Monahul-episcop în Antichitatea târzie, trad. Dragoş 
Dâscă, Editura Ecclesiast, Sibiu, 2012. Fragment din Capitolul Grigorie de 
Nyssa: Despre Vasile, Grigorie şi statutul de episcop, pp. 154-156.) 

N acestui mare sfânt se află în Biserica "Domnița Bălaşa" din Bucureşti, unde sunt în 
A venerate cu mare evlavie de către credincioşi. Prin gândirea şi opera sa, Sfântul XA 
Şir Grigorie este considerat a fi unul dintre cei mai mari erudiţi teologi ai timpului, 2 

Începuturile Bisericii "Domnița Bălaşa" sunt fixate în istorie undeva pe la mijlocul 
secolului al XVIII-lea, când fiica domnitorului Constantin Brâncoveanu, domniţa 
Bălaşa şi soţul ei, marele ban Manolache Rangabe, zis Lambrino, ctitoreau în 1744 

prima biserică în acest perimetru sfânt al Bucureştiului. În 1751, aceeaşi domniţă 
Bălaşa a mai ridicat un al doilea lăcaş alături de primul, căruia i-a adăugat mai apoi 
un azil de bătrâni şi o şcoală de carte românească. 


Chemarea la ceruri a domniţei Bălaşa în 1752, cutremurele, nepriceperea 
administratorilor sau infiltraţiile de apă ale Dâmboviţei au slăbit vechea ctitorie şi 
pe cele următoare construite în acelaşi loc, astfel încât, în 1881, ultima biserică a 
fost dărâmată. 


În forma în care o vedem astăzi, Biserica "Domnița Bălaşa" a fost ridicată în 
perioada 1881-1885, pe vremea regelui Carol I, fiind a patra la număr înălţată în 
acelaşi perimetru. 


În anii '80 ai secolului trecut, în timpul marilor demolări ceauşiste, frumoasa 
ctitorie a fost ascunsă în spatele unor blocuri, cum s-a întâmplat şi cu alte lăcașuri 
de cult bucureştene. De acolo însă, din strânsoarea betonului, Biserica "Domnița 
Bălaşa" şi-a clamat istoria şi şi-a continuat cu smerenie şi stăruință, prin preoţii 
altarului ei, prin enoriaşi, prin puterea sfintelor moaşte, misiunea rânduită de Cel 
de Sus. 


A învăţat ştiinţa vieţuirii de la fratele său, Vasile cel mare 


Marele părinte capadocian, Sfântul Grigorie, episcopul Nyssei, al cărui sfânt cap 
odihneşte întru evlavie în Biserica "Domnița Bălaşa", s-a născut în anul 395 într-o 
familie de credincioşi din Capadocia. Aşa cum mărturiseşte el însuşi în scrierile 
sale, a învăţat mai întâi ştiinţa vieţuirii şi evlavia ascetică sub povăţuirea a doi 
dintre fraţii săi: Sfântul Vasile cel mare (330-379), care dorea ca Grigorie să 
ajungă preot şi Sfânta Macrina cea tânără. Îndemnat de fratele său şi de sora sa, 
Sfântul Grigorie a acceptat să devină preot, s-a căsătorit cu Teosebia, cu care a dus 
o viaţă exemplară de slujitori ai Bisericii. Când a rămas văduv, pe la 385, Sfântul 
Grigorie de Nazianz (Sfântul Grigorie Teologul), prietenul Sfântului Vasile şi al 
Sfântului Grigorie de Nyssa, mărturisea despre Teosebia că era o soţie de preot cu 
adevărat sfântă. 


Purtat de înţelepciune pe culmile contemplaţiei 


Fiind mai degrabă o fire meditativă prin natura sa, înclinată în primul rând spre 
rugăciune şi cugetare la cele sfinte, Grigorie nu s-a remarcat ca un foarte bun 
administrator, aşa cum era fratele său, Sfântul Vasile cel mare, în Cezareea 
Capadociei. Îl întâlnim însă prezent la Sinodul II Ecumenic de la anul 381, unde a 

participat în calitate de teolog remarcat în rândul episcopilor din Capadocia. 
Părinții Sinodului, admirând pregătirea sa filosofică şi teologică, l-au numit 
"columnă a dreptei credinţe”. În anul 394 este prezent la un alt sinod ţinut la 
Constantinopol. 


Sunt celebre predicile sale în care tălmăceşte Sfânta Scriptură şi discursurile 
funebre pentru personalitățile mai de vază din timpul său. 


Purtat de înţelepciune spre înălțimile contemplației duhovniceşti, marele gânditor 
creştin, folosindu-se de cele mai alese forme ale gândirii vremii sale, a alcătuit 
scrieri "unice despre scopul vieţii creştinului, nesfârşita sa înaintare sau desăvârşire 
spirituală întru Dumnezeu. Scrierile ascetico-mistice ale Sfântului Grigorie al 
Nyssei se prezintă astfel ca o tâlcuire insuflată a chemării Mântuitorului lisus 
Hristos adresate tuturor creştinilor... Sfântul Grigorie de Nyssa ne învaţă că 
vocaţia desăvârşirii este dată de însuşi numele de "creştin", care provine de la 
împărătescul nume al lui Hristos, Unsul lui Dumnezeu”, cum spune Părintele 
nostru Patriarh Daniel în cuvântul înainte la volumul "Despre înţelesul numelui de 
creştin. Despre desăvârşire. Despre iubire faţă de săraci", al Sfântului Grigorie al 
Nyssei, tipărit anul trecut, în "Anul omagial al Sfinţilor Capadocieni”. Referitor la 
vremea plecării lui la Domnul, se crede că acest lucru s-ar fi petrecut în anul 395. 


Moaştele, donate de familia Mosco prin anii '70 


O parte din moaştele Sfântului Grigorie de Nyssa se află, cum spuneam şi la 
Biserica "Domnița Bălaşa" din Capitală. Ele au fost aduse aici din Grecia în urmă 
cu mai bine de patru decenii. Şi aşa cum spun părinţii slujitori ai Bisericii şi cum 
reiese din mărturiile epitropilor testamentari, moaştele au fost primite de familia 
Mosco, care are legătură directă cu familia Sfântului Voievod Martir Brâncoveanu 
şi implicit, cu domniţa Bălaşa. Această familie se trăgea din Sparta, din Peloponez. 
Socrul academicianului Bălăceanu Stolnici, Emanoil Hagi-Mosco, care a fost 
epitrop o perioadă îndelungată a acestui aşezământ, împreună cu Constantin 
Sturdza şi cu Grigore Brâncoveanu, alţi mari bărbaţi ai acestei familii, au donat 
bisericii moaştele Sfântului Grigorie de Nyssa, înainte de moarte, prin 1970. Pe 
racla sub formă de mască facială, în care erau păstrate aceste sfinte moaşte, 
probabil o părticică din partea frontală a Sfântului Grigorie de Nyssa, se afla 
inscripţionat anul 1792 şi cuvintele "acestea aparţin Sfântului Grigorie de Nyssa”. 

(Foto) Odoarele Mănăstirii Mega Spileo 


Pelerinii ce vin să se închine la Mănăstirea Mega Spileo, se bucură de o mulțime 
de sfinte moaşte. Mulțimea moaştelor sunt păstrate, cu mare evlavie, într-o 
sacristie încăpătoare şi frumos împodobită. 


Moaşte: 


= Sfântul mare mucenic Mina, 

= Sfântul sfințit mucenic Haralambie, 

= Sfântul Mucenic Nicolae din Corint, 

= Sfântul apostol întâiul mucenic şi arhidiacon Ştefan, 
— Sfântul mare mucenic Gheorghe, purtătorul de biruinţă, 
= Sfântul mare mucenic Teodor Tiron, 

= Sfântul mare mucenic Procopie, 

= Sfântul mucenic Trifon, 

= Sfântul apostol Timotei, 

= Sfântul ierarh Vlasie, episcopul Sevastiei, 

= Sfântul mare mucenic Artemie, 

= Sfântul mare mucenic şi tămăduitor Pantelimon, 

= Sfântul ierarh Miron, episcopul Cretei, 

= Sfântul sfinţit mucenic lerotei, episcopul Atenei, 

= Sfântul ierarh Grigorie, episcopul Nissei, 

— Sfânta cuvioasă muceniţă Paraschevi din Roma, 

= Sfântul ierarh Cosma, episcopul Maiumei, 

— Sfânta mare muceniță Varvara, 

— Sfântul sfințit mucenic Foca, episcopul de Sinope, 

= Sfântul ierarh Eustatie, arhiepiscopul Antiohiei, 

= Sfântul mucenic Platon, 

= Sfântul mucenic Agatanghel, 

= Sfântul ierarh Chiril, arhiepiscopul Alexandriei, 

= Sfântul ierarh Ioan cel milostiv, patriarhul Alexandriei, 
= Sfântul cuvios Efrem Sirul, 

= Sfântul cuvios Macarie Egipteanul, 

= Sfântul mucenic 'Teoctist, 

= Sfântul apostol Andrei, cel întâi chemat, ocrotitorul României, 
= S fântul ierarh Vasile mărturisitorul, episcopul Pariei, 
= Sfântul nucenic Leontie, 

= Sfântul mucenic Agatonic, 


Ar Dr De De De de De Dr Dr De De de Dr De Dr De de De e de dr fr A A 


Xp XP XP XP IP 2 DP E 30 E 3 2 2 2 2 E 30 E 30 IE 2 DE DP E E E E XX 


De De de De Ar Dr de De De de De dr Dr de De De dr De Ar Dr de de de dr drd 


Xp XP XP XP 3 3 DE 2 E 30 E 3 2 2 2 2 E 30 E IE 3 2 E 2 E XX 


= Sfântul sfințit mucenic Policarp, episcopul Smirnei, 

= Sfântul cuvios Pahomie, 

= Sfântul mucenic lachint, 

= Sfântul mucenic Elefterie Persul, 

= Sfântul mare mucenic lacob Persul, 

= Sfântul sfințit mucenic Ignatie Teoforul, episcopul Antiohiei, 
= Sfântul cuvios Gheorghe Hozevitul, 

= Sfântul proroc loan Botezătorul şi Înaintemergătorul Domnului, 
= Sfântul ierarh Donat, episcopul Evriei, 

= Sfântul cuvios Gheorghe de la Maleon, 

= Sfântul mare mucenic Mercurie, 

= Sfântul ierarh Partenie, episcopul Lampsacului, 

= Sfântul Antim din Chios, 

= Sfânta mare muceniță Marina, 

= Sfinții mucenici Rafael, Irina și Nicolae din Insula Lesvos, 
= Sfântul Macarie Notara, episcopul Corintului, 

= Sfântul ierarh Nectarie taumaturgul de la Eghina, 

= Sfântul mare mucenic Teodor Stratilat 

— Sfinţii mucenici doctori fără de arginți Chir şi loan, 

= Sfânta cuvioasă Eufrosina de la Mega Spileo, 

= Sfântul cuvios Simeon de la Mega Spileo, 

= Sfântul cuvios Teodor de la Mega Spileo 

Relicvariul Mănăstirii Mega Spileo (Foto: Oana Nechifor) 

Moaştele. Sfi înţilor Mina, TF Nicolae cel nou şi o părticică din capul 
Sfântului arhidiacon Ştefan (Foto: Oana Nechifor) 

Sfântului arhidiacon Ştefan (Foto: Oana Nechifor) 

d Capul şi mâna dreaptă a Sfintei Eufrosina de la Mesa Spileo (Foto: Oana 
3 Nechifor) 

ITI Sfi inților Gzora e Te EDUIDE Tiron, Haralambie, Procopie, Ti rifon şi 
Timotei (Foto: Oana Nechifor) 

TFE Sfil inţilor it 700a iei Teodor Tiron, Gheorghe, Artemie, 
Haralambie, Pantelimon, Trifon şi Serafim (Foto: Oana Nechifor) 

Cinstitele capete ale Sfinţilor Simeon şi Teodor, ctitorii Mănăstirii Mega Spileo 
(Foto: Oana Nechifor) 

Moaştele Sfi înţilor Miron, Ierotei al Atenei şi IE al Nyssei (Foto: Oana 

Erminia lui Dionisie din Furna (ed. Sofia, Bucureşti, 2000, pp. 152, 195) pre- 
cizează că Sfântul Grigorie al Nissei trebuie zugrăvit ca episcop bătrân, cu barba 
ascuţită, zugrăvit ca şi Sfântului Vasile cel mare, fratele său, doar că mai vesel la 
figură şi mai bătrân, spunând: "Mulţumim ie, Împărate nevăzute, Carele cu 
puterea Ta cea nemăsurată toate le-ai făcut..." 

Sfânta cuvioasă Teosevia , diaconiţa din Arsinol, care a fost mai înainte soția 
Sfântului ierarh Grigorie de Nyssa, căruia aceasta i-a devenit fiică 
duhovnicească (+ 385) 

Bucuraţi-vă, Sfinţilor Petru şi Grigorie, arhiereii cei smeriţi al lui Hristos! 

